ফটোশপ লেয়ার কি - লেয়ার পরিচিতি - Photoshop 06 - কিভাবে.কম\nby Md Shariar Sarkar · Published June 19, 2018 · Updated July 23, 2018\nফটোশপ লেয়ার কি\nফটোশপে কাজের সুবিধার্থে বিভিন্ন ইমেজ বা কাজকে ভিন্ন ভিন্ন লেবেলে নেবার জন্য ফটোশপ লেয়ার ব্যবহার করার প্রয়োজন পড়ে । ফটোশপ লেয়ার ব্যবহার করে আমরা ইমেজ গুলোর বিভিন্য অংশ গুলোকে আলাদা আলাদা ভাবে সরাতে কিংবা এডিট করতে পারি । যারা প্র্যাকটিক্যাল খাতায় লাইটিং করেছেন, একটু মনে করে দেখুন যে একাধিক ছোট ছোট আকা ইমেজ কে এদিক সেদিক সরিয়ে নিয়ে নতুন ইমেজ আকা যায় কিংবা এর অরিয়েন্টেশন ঠিক করা যায় ।\nফটোশপ লেয়ার কি- লেয়ার পরিচিতি ভিডিও টিউটোরিয়াল\nতাহলে বলা যেতে পারে ফটোশপ ডকুমেন্ট এর বিভিন্য উপাদান বা অংশগুলোকে আলাদা আলাদা ভাবে সরানড়া করতে কিংবা ভিন্য ভিন্য ভাবে এডিট করতে লেয়ার প্যালেটে যে অংশগুলো থাকে যেগুলোই লেয়ার ।\nনিচের ছবিটিতে দেখুন, ৩টি লেয়ার আছে এবং যার মধ্যে একদম নিচে একটি সাদা ব্যকগ্রাউন্ড এবং তার উপরে দুটি বক্স । এদের চাইলে ভিন্য ভিন্য রং দেয়া যাবে এবং এদের অবস্হান পরিবর্তন করা যাবে ।\nআমরা এর আগের পোস্টএ আলোচনা করেছি এডোবি ফটোশপ পরিচিতি ও ফটোশপ টুলবক্স পরিচিতি। আজকের আলোচনায় আমরা দেখে নিবো, লেয়ার কি এবং লেয়ারের ব্যবহার । তো চলুন নিচের অংশে দেখে নেই ।\nলেয়ার প্যালেট (Layers Palette)\nফটোশপে লেয়ার প্যালেট প্রদর্শন করে বিভিন্ন লেয়ার দৃশমান বা অদৃশ করা এবং নতুন লেয়ার তৈরি করা সহ লেয়ার সংক্রান্ত যাবতীয় কাজ খুব সহজেই করা যায় লেয়ার প্যালেট ব্যবহার করে ।\nclick to window\nফটোশপে লেয়ার প্যালেট ওপেন করার জন্য ফটোশপ থেকে উপরের ছবিটির লাল মার্ক করা Window লেখা মেনুতে ক্লিক করুন । window তে ক্লিক করার পর উপরের ছবিটির অপশনের মতো বেশ কিছু অপশন দেখা যাবে, এরপর লাল মার্ক করা Layers লেখা অপশনে ক্লিক করুন । ক্লিক করার পর নিচের ছবিটির মতো লেয়ার প্রর্দশন হবে । আমি আমার ক্ষেত্রে Adobe Photoshop CS5 থেকে আলোচনা করছি। তবে ফটোশপের আগের ভার্সন কিংবা পরের ভার্সনের ক্ষেত্রে একটু ভিন্ন থাকতে পারে ।\nকিবোর্ড কমান্ড : ফাংশন কী এর F7\nউপরের ছবিটিতে দেখুন । ফটোশপে নতুন ডকুমেন্ট তৈরি করলে, উপরের ছবিটির মতো লেয়ার প্রর্দশিত হয়ে থাকে। ফটোশপ প্রোগ্রাম ওপেন করলে ফটোশপ এর ডান পাশে উপরের ছবিটির নীল কালার করা অংশের লেয়ার দেখা যাবে ।\nফটোশপে লেয়ার তৈরি করার নিয়ম\nফটোশপে নতুন লেয়ার তৈরি করার আগে নতুন একটি ফটোশপ ডকুমেন্ট তৈরি করুন । আসলে যেটা ঘটে যে ফটোশপের প্রথম যে ডকুমেন্ট নেয়া হয় কিংবা যে ইমেজ টি এডিট করা হয়, সেটা নিজেই একটি লেযার । ফটোশপে নতুন ডকুমেন্ট তৈরি করার জন্য কিবোর্ড থেকে Ctrl + N বা File মেনু থেকে New এ ক্লিক করুন । ক্লিক করার পর নিচের ছবিটির মতো উইন্ডো দেখা যাবে ।\nউপরের ছবিটির লাল মার্ক করা ডায়ালগ বক্স এর অংশে Width, Height, Resolution, Color Mode এবং Background Cচntents নির্ধারন করে উপরের ছবিটির OK লেখা বাটনে ক্লিক করুন । Photoshop New Document এর আরো বিস্তারিত দেখুন এখানে ক্লিক করার পর নতুন ডকুমেন্ট এবং ফটোশপ এর ডান পাশে নতুন Layers লেখা দেখা যাবে। যা দেখতে নিচের ছবিটির মতো ,\nযে ডিফল্ট যে লেয়ারটি তৈরি হয়, সেটির নাম Background. উপরের ছবিটিতে দেখুন । আশলে এটি Layer0নামে আছে এবং ডান পাশে যে তালা চিহ্নটি দেখছের, সেটির কারনে এটি স্থির । মানে উপরে নিচে করার অপশনটি লক করা আছে । সেই তালার উপর ক্লিক করলে দেখবেন সেটি Layer0হয়ে গেছে ।\nদ্বিতীয় লেয়ার তৈরির নিয়ম\nফটোশপে প্রথম লেয়ার থাকা অবস্থায় আরও একটি লেয়ার তৈরি করার জন্য কিবোর্ড থেকে Shift + Ctrl + N চাপুন অথবা উপরের ছবিটির লাল মার্ক করা Createanew layer লেখা আইকনে ক্লিক করুন । ক্লিক করার পর নিচের ছবিটির মতো উইন্ডো ওপেন হবে । Keyboard command গুলো নিজেই শিখা যায়, যেমন ধরুন ফটোশপ এর নুতন লেয়ার নেবার জন্য মেনু থেকে Layer > New > Layer… এ ক্লিক করলে পেয়ে যাবেন নতুন লেয়ার ।\nদেখুন কিবোর্ড কমান্ড Shift + Ctrl + N দেয়া আছে সেখানে । ঠিক একই ভাবে অন্য কমান্ড গুলোর কিবোর্ড কমান্ড আশা করি খুজে পাবেন 🙂\nউপরের ছবিটিতে দেখুন । সেখানে লাল মার্ক করা Layer অংশে যেকোন একটি নাম বসিয়ে OK লেখা বাটনে ক্লিক করুন । ক্লিক করার পর লেয়ারটি ফটোশপে ডান পাশে লেয়ার প্যানেরে দেখাবে। সাধারণত আপনি এই ভাবে ফটোশপে একাধিক লেয়ার তৈরি করতে পারবেন ।\nউপরের ছবিটির ডান পাশে দেখতে পাচ্ছেন ৩ টি লেয়ার এবং বাম পাশে দেখা যাচ্ছে সেই লেয়ার গুলোর একটি সাদা ব্যকগ্রাউন্ড, একটি কমলা কালারের বক্স এবং আর একটি পেস্ট কালারের বক্স ।\nকিবোর্ড কমান্ড : Shift + Ctrl + N\nফটোশপ লেয়ার হাইড করা\nমাঝে মাঝে কাজের সুবিদার্থে লেয়ার হাইড করে রাখতে হয় । আর সেটা করা যায় লেয়ার গুলোর বাম পাশের চোখের আইকন এ ক্লিক করে । চোখের আইকন আছে মানে সেই লেয়ারটি ভিজিবল আর যদি অফ করে দেই, তো সেই লেয়ারটি দেয়া যাবেনা। আবার ফিরিয়ে আনতে সেইখানেই ক্লিক করুন । দেখুন উপরের ছবিটিতে । Layer2অফ করা আছে বলে বাম পাসে সেই নিলচে বক্সটি আর নেই ।\nফটোশপ লেয়ার রিনেম\nঅনেক গুলো লেয়ার হয়ে গেলে বোঝা মুসকিল কোন লেয়ার কি কাজে ব্যবহার হচ্ছে । লেয়ারের যে নাম দেয়া আছে কিংবা আপনি নতুন লেয়ার নেবার সময় যে নাম দিয়েছেন সেটি পরিবর্তন করতে চাইলে লেয়ার নেমের উপরে ডাবল ক্লিক করুন, দেখবেন যে আপনাকে লেখার অপশন দিচ্ছে। এবার যে যাম দিতে চান সেটি দিয়ে রাখুন যাতে পারে আপনি সহজেই বুঝতে পারেন কেন এই লেয়ার টি ব্যবহার করেছেন ।\nলেয়ার ডিলিট করা\nউপরের অংশে দেখানো হল ফটোশপে নতুন লেয়ার কিভাবে তৈরি করা যায় । এবার নিচের অংশে দেখাবো, তৈরি কৃত লেয়ার ডিলিট কিভাবে করা যায় ?\nউপরের ছবিটিতে দেখুন । অনেক সময় ইমেজ বা কোন ডকুমেন্ট তৈরি করবার জন্য অপ্রয়োজনীয় লেয়ার ডিলিট করার দরকার পড়ে । তো লেয়ার ডিলিট করার জন্য উপরের ছবিটির নিচের দিকে Delete আইকন দেখা যাচ্ছে, সেখানে ক্লিক করে লেয়ার ডিলিট করতে পারেন ।\nডুপ্লিকেট লেয়ার তৈরি\nলেয়ার এর ব্যকআপ রাখার জন্য কিংবা কিংবা হুবহু আর একটি লেয়ার করার জন্য ডুপ্লিকেট লেয়ার তৈরি করা হয় । ডুপ্লিকেট লেয়ার তৈরির জন্য Layer এর উপর মাউস পয়েন্টার নিয়ে গিয়ে মাউস থেকে Right বাটনে ক্লিক করুন । ক্লিক করার পর উপরের ছবিটির নিচের মতো বেশ কিছু অপশন বের হবে । সেখানে থেকে লাল মার্ক করা Duplicate Layer এ ক্লিক করুন । ক্লিক করলে নতুন একটি লেয়ার তৈরি হবে । আপনি চাইলে সেখানে নামও অ্যাড করতে পারেন ।\nDuplicate Layer কিবোর্ড কমান্ড : Ctrl + J\nফটোশপ লেয়ার নিয়ে আরো অনেক কিছু বলার আছে । একসাথে সবগুলো বলা যাবেনা, গুলিয়ে ফেলবেন, সামনে ধাপে ধাপে বিভিন্য ফটোশন এর টিউটোরিয়ারের মধ্যে সেগুলো আলোচনা করা হবে । সাথেই থাকুন…\nNext story ফটোশপ মুভ টুল এর ব্যবহার – Move Tool – Photoshop 07\nPrevious story মারকিউ টুল ব্যবহার করার নিয়ম – Marquee Tool – Photoshop 05\nদারুণ শিক্ষা ব্যবস্থা\nধন্যবাদ সাথে থাকবার জন্য ।


নতুন শনাক্ত ৩৫০৪, মৃত্যু ৩৪ · Somoyer Bibortan\nবিবর্তন ডেস্ক (বি. স.) ● দেশে গত ২৪ ঘণ্টায় নতুন করে ৩ হাজার ৫০৪ জনের করোনা শনাক্ত হয়েছে এবং মারা গেছেন ৩৪ জন। এ পর্যন্ত মারা গেছেন ১ হাজার ৬৯৫ জন। এ পর্যন্ত করোনা শনাক্ত ১ লাখ ৩৩ হাজার ৯৭৮ জনের।\nআজ ২৭ জুন শনিবার বেলা আড়াইটায় কোভিড-১৯ সম্পর্কিত সার্বিক পরিস্থিতি জানাতে স্বাস্থ্য অধিদফতরের নিয়মিত স্বাস্থ্য বুলেটিনে এসব তথ্য জানান স্বাস্থ্য অধিদফতরের অতিরিক্ত মহাপরিচালক (প্রশাসন) অধ্যাপক নাসিমা সুলতানা।\nতিনি জানান, দেশে ৬৭টির মধ্যে ৫৮টি ল্যাবে (পরীক্ষাগার) করোনা পরীক্ষার ফল পাওয়া গেছে। গত ২৪ ঘণ্টায় নমুনা সংগ্রহ করা হয়েছে ১৫ হাজার ৫৯টি, নমুনা পরীক্ষা করা হয়েছে ১৫ হাজার ১৫৭টি। এখন পর্যন্ত সাত লাখ ১২ হাজার ৯৮টি নমুনা পরীক্ষা করা হয়েছে। নমুনা পরীক্ষার মধ্যে গত ২৪ ঘণ্টায় শনাক্ত হয়েছে তিন হাজার ৫০৪ জন। ২৪ ঘণ্টায় পরীক্ষার তুলনায় শনাক্তের হার ২৩ দশমিক ১২ শতাংশ। শনাক্ত বিবেচনায় সুস্থতার হার ৪০ দশমিক ৫৪ শতাংশ এবং শনাক্ত বিবেচনায় মৃত্যুর হার এক দশমিক ২৭ শতাংশ।\nচীন গালওয়ান সীমান্তে ‘নতুন কাঠামো’ তৈরি করছে


Sonam Kapoor trolls for her 'half Sindhi, half Peshawari' comment\nPublished by: Tanujit Das | Posted: August 19, 2019 8:49 pm| Updated: August 19, 2019 8:49 pm\nসংবাদ প্রতিদিন ডিজিটাল ডেস্ক: বিবিসিকে দেওয়া এক সাক্ষাৎকারে পরিবারের শিকড় পেশোয়ারে রয়েছে বলে জানান তিনি৷ বলেন, ‘‘আমি অর্ধেক সিন্ধি, অর্ধেক পেশোয়ারের লোক৷’’ ব্যাস! আর এই মন্তব্যের জন্যই এবার নেটিজেনদের রোষের মুখে পড়লেন বলি অভিনেত্রী সোনম কাপুর৷ অনেকেই দিলেন দেশ ছাড়ার পরামর্শ৷ কেউ আবার পোস্ট করল দাউদ ইব্রাহিমের সঙ্গে সোনামের বাবা অনিল কাপুরের একটি পুরনো ছবি৷ যার পালটা দিলেন অভিনেত্রীও৷ সমালোচকদের একহাত নিলেন তিনি৷\n[ আরও পড়ুন: ‘ওঁরা যৌন হেনস্তার শিকার’, পার্শ্বশিক্ষিকাদের পাশে থেকে মুখ্যমন্ত্রীকে কটাক্ষ অপর্ণার ]\nঘটনার সূত্রপাত বিবিসিকে দেওয়া সোনমের একটা সাক্ষাৎকারকে কেন্দ্র করে৷ যেখানে কাশ্মীর থেকে ৩৭০ ধারার বিলুপ্তি নিয়ে নিজের মনের কথা প্রকাশ করেন সোনম৷ এই বিষয়ে প্রশ্ন করা হলে, কোনও বিতর্কে যেতে চাননি তিনি৷ সাফ বলেন, ‘‘৩৭০ ধারা সম্পর্কে প্রচুর জ্ঞান নেই আমার৷ বিষয়টি খুবই স্পর্শকাতর৷ এই সম্পর্কে বিভিন্ন জায়গায় ভিন্ন ভিন্ন সংবাদ পড়েছি৷ আমি একজন দেশভক্ত৷ তাই বিতর্কে না গিয়ে চুপ থাকাই ভাল৷’’ এখানেই শেষ নয়, রাজনৈতিক কারণে কাশ্মীরে মতো ভূস্বর্গকে যেভাবে দিনের পর দিন ভুগতে হচ্ছে, তা দুঃখজনক বলেও দাবি করেন অভিনেত্রী৷ এরপরই নিজেকে অর্ধেক পেশোয়ার ও অর্ধেক সিন্ধি বলে দাবি করেন সোনম৷ আর অভিনেত্রীর এই সমস্ত মন্তব্যকে ঘিরেই আক্রমণ করল নেটিজেনদের একাংশ৷ কেবল সোনম নয়, নিশানা করা হল তাঁর বাবা অনিল কাপুরকেও৷ ভারতের মোস্ট ওয়ান্টেড ডন দাউদ ইব্রাহিমের সঙ্গে অনিল কাপুরের ছবি পোস্ট করে, আক্রমণ করল অনেকে৷\n#SonamKapoor Says Her Family Has Strong Links with Pak. reason? see two picture. 👇👇👇\n[ আরও পড়ুন: রহিম সাহেবের ভূমিকায় ‘ময়দান’-এ নামছেন অজয়, পোস্টার প্রকাশ অভিনেতার ]\nতবে চুপ থাকেনি সোনম কাপুরও৷ স্বভাবসিদ্ধ ভঙ্গিতেই সমালোচকদের একহাত নিলেন স্পষ্টবক্তা এই অভিনেত্রী৷ বিভ্রান্তি না ছড়িয়ে, সমালোচকদের নিজের কাজ করার পরামর্শ দিলেন তিনি৷ প্রসঙ্গত, কাশ্মীর থেকে ৩৭০ ধারা বিলোপের পর মুখ খুলেছেন একাধিক বলি সেলেব৷ এই ইস্যুতে একদিকে যেমন সরকারের পাশে থাকার বার্তা দিয়েছেন অনুপম খের, কঙ্গনা রানাউত, রবিনা ট্যান্ডন, বিবেক অগ্নিহোত্রীর মতো অভিনেতা ও পরিচালকরা৷ তেমনই সরকারের সমালোচনা করেছেন অনুরাগ কাশ্যপ-সহ একাধিক ব্যক্তিত্বও৷\n‘পরিবারের শিকর পেশোয়ারে’, মন্তব্যে নেটিজেনদের রোষের শিকার সোনাম৷


নিচের এইটাকি উত্তর হলো? - Bissoy Answers\nনিচের এইটাকি উত্তর হলো?\n07 অক্টোবর "অভিযোগ ও অনুরোধ" বিভাগে জিজ্ঞাসা করেছেন অজ্ঞাতকুলশীল\n07 অক্টোবর মন্তব্য করা হয়েছে করেছেন মোশারফ হোসেন (18,161 পয়েন্ট)\nআপনার একান্ত বার্তা এবং ওয়াল এনাবেল করুন।\n07 অক্টোবর মন্তব্য করা হয়েছে করেছেন প্রশ্নকর্তা\nআপনার কথা বুঝলামনা\nবিস্ময়ে ১০ মাস ধরে আছেন অথচ একান্ত বার্তা বুঝেন না!!!!!!\nআপনার প্রোফাইলে গিয়ে private message অপশন টি চালু করে দিন।\n07 অক্টোবর উত্তর প্রদান করেছেন মোশারফ হোসেন (18,161 পয়েন্ট)\n৬ সেকেন্ডেই স্কীনশর্ট!!!! তারপর আবার অভিযোগ!!!!!\nপ্রশ্ন উত্তর অনুমোদনের ট্রাফিক এড়াতে এখন কিছুসংখ্যক শব্দের জন্য প্রশ্নোত্তর অনুমোদনের অপেক্ষায় থাকে। তাছাড়া বাকি সব অটোমেটিক অনুমোদন পায়।\nকিছু একটা হওয়ার সাথে সাথেই অভিযোগ না করে কিছু সময় অপেক্ষা করুন। এডমিন প্যানেলের কারো চোখে পড়লে সেটা অবশ্যই সমাধান করে দেবেন।\nআর না হয় আপনারা এডমিনদেরকে লিংক দিয়ে সহায়তা করবেন।\nহুট করে প্রশ্ন করে বসলে সেটা সমাধান করাটা আরো জটিল হয়ে যায়।\n03 ফেব্রুয়ারি 2014 "বাংলাদেশ" বিভাগে জিজ্ঞাসা করেছেন NaSb_1151 (454 পয়েন্ট)\nনিচের অপশনটির কাজ কি...? নিচে অপশনটি মার্ক করা হলো?\n24 ফেব্রুয়ারি 2017 "অ্যান্ড্রয়েড" বিভাগে জিজ্ঞাসা করেছেন J.I.S. (204 পয়েন্ট)


‘আমি একজন মুক্তিযোদ্ধা কিন্তু তালিকভুক্ত নই’\n০৩ মার্চ ২০২০, ০৯:২০\nম,আ,সালাম গফফার ছন্দ\n১৯৭১ সালে আমি এস এস সি পরীক্ষার্থী! সারসা মাধ্যমিক বিদ্যালয়ের এস এস সি প্রথম ব্যাচের ছাত্র! এপ্রিলের ৩ তারিখে পরীক্ষা! এ কারণে প্রস্তুতিটা অনেক বেশি! পূর্ব পাকিস্তান জুড়ে রাজনৈতিক অস্থিরতা! পাকিস্তানের সামরিক শাসক মানবরূপী দানব ইয়াহিয়া খান ও তাঁর দোসর’রা জনগণের পাকিস্থানের নির্বাচিত ৯৯% ভাগ ভোটপ্রাপ্ত, সংখ্যা গরিষ্ঠদল আওয়ামীলীগের জননেতা বঙ্গবন্ধু শেখ মুজিবুর রহমানের কাছে ক্ষমতা হস্তান্তরের টালবাহানা শুরু করে! দীর্ঘ দুইমাসের বেশী কালক্ষেপণের ভিতর দিয়ে সময় পার করে। ফলে শুরু হয় আন্দোলন মিছিল মিটিং নানা কর্মসূচী!দেখতে দেখতে এমনি অরাজক পরিস্থিতির মধ্য দিয়ে এগিয়ে এলো মার্চের ২৫ তারিখ! দীর্ঘ আলোচনা চালায় পাকিস্তানের অবিসংবাদিত নেতা বঙ্গবন্ধু শেখ মুজিবুর রহমান এঁর সাথে! পশ্চিম পাকিস্তানের ২য় সংখ্যাগরিষ্ঠ বিজয়ী দলের নেতা জুলফিকার আলী ভুট্টোর সাথে কয়েকমাস আলোচনায় মাসের পর মাস কনফারেন্স অনুষ্ঠিত হয়! চলছে বিরতিহীন ভাবে! সংঘ্যা গরিষ্ঠদল হিসেবে পাকিস্তানের প্রধানমন্ত্রী হবেন বঙ্গবন্ধু শেখ মুজিবুর রহমান! কিন্তু বাধ সেধেছেন ‘পাকিস্তান পিপুলস পার্টি’র নেতা জুলফিকার আলি ভুট্টো! তাঁকে গোপনে গোপনে ইন্ধন দিতে থাকেন ইয়াহিয়া খান! ফলে আলোচনায় সুফল এলোনা! অমিমাংশিত অবস্থায় আলোচনা ২৫ মার্চের মধ্যরাত চলে একসময় তা ভেঙ্গে গেল! বঙ্গবন্ধু ও তাঁর সঙ্গীরাও ফিরে যান বাসায়! ভুট্টোর গোঁয়ার্তুমির কারণে এত দিনের আলোচনা বলতে গেলে সব ভন্ডুল হয়ে গেল! শেষ অবদি কুচক্রি ইয়াহিয়া ও ভুট্টোর চক্রান্তে পাকিস্তানের সেনাপ্রধান টিক্কা খান গভির রাতে পূর্ব পাকিস্তানের অবিসংবাদিত নেতা বঙ্গবন্ধু শেখ মুজিবুর রহমানকে বন্দী করে এবং নিয়ে যায় পশ্চিম পাকিস্তানে । এর পর-পরই ঘুমন্ত মানুষের উপর চালায় নির্বিচারে গুলি! ২৫মার্চ রাতে হাজার হাজার নিরপরাধ মানুষকে সামরিক জান্তারা করল হত্যা!নর ঘাতকদের নারকীয় কর্ম কান্ডের মধ্য দিয়ে এক সময় রাত শেষে এলো ২৬ মার্চ! রাজধানী ঢাকা ছেড়ে নারী পুরুষ পালাতে লাগল নির্বিশেষে!\nবাংলার আকাশ বাতাস বারুদের গন্ধ! বেদনায় মুহ্যমান! রাজধানী ঢাকা পাকিস্থানী মিলিটারীর পদ ভারে প্রকম্পিত! পরিবেশ রীতিমত নৈরাজ্য বিভীশিখাময়! আমাদের একটি সিটিজেন ট্রান্সজিস্টার ছিল। তা জুড়তেই সহসা সাধারণ চট্টগ্রাম(কালুর ঘাট)বেতার কেন্দ্র থেকে শুনতে পেলাম বঙ্গবন্ধুর পক্ষে স্বাধীনতার ডাক! শুরু হল মুক্তি যুদ্ধ,স্বাধীনতা যুদ্ধ! পরীক্ষা দেয়া হলোনা আমার। ৩রা এপ্রিল এস এস সি পরীক্ষায় অংশ গ্রহন না করে ঝাঁপিয়ে পড়ি মুক্তি যুদ্ধে! হলাম মুক্তিযোদ্ধা। আমাদের মুক্তিযুদ্ধ চলল নয় মাস! তিরিশ লক্ষ শহীদের রক্ত আর দুই লক্ষ মা’-বোনের মান সম্ভ্রমের ইজ্জতের বিনিময়ে অবশেষে ১৬ ডিসেম্বর’১৯৭১ শত্রু মুক্ত হলো আমাদের এই সোনার বাংলাদেশ! দেশ স্বাধীনের পর পারহয়ে গেছে দুই বছর। আমি এখন কলেজের ছাত্র। মুক্তিযোদ্ধাদের নামের তালিকা হয়েছে ইতোমধ্যে। আমার সেদিকে খেয়ালই নেই বা কোন চেষ্টাই করিনি তালিকাভূক্ত হতে। দুঃখ নেই! কেননা জাতির জনক বঙ্গবন্ধু শেখ মুজিবুর রহমান পাকিস্থানী আরাগার থেকে মুক্তিপেয়ে দেশে ফিরে দেখেছিলেন আর প্রশ্ন করেছিলেন ‘সাড়ে সাতকোটি বাঙ্গালীর আটকোটি কম্বলের আমারটা গেল কোথায়’? আজ বঙ্গবন্ধুর সেই অমিয়বাণির আলোকে আমিও অসঙ্কোচে বলতে পারি, ‘আমার নামটি কই’? অনেক পরে হলেও আমি আমার ‘সারসার মুক্তিযুদ্ধের ঘটনার ইতিহাস’ লিখতে কলম ধরেছি। আমি তালিকাভূক্ত মুক্তিযোদ্ধা নই, তাতে কি হয়েছে! আমি তালিকাভূক্ত হতে পারিনি বা হওয়ার গৌরব স্মৃতি আমার মনের ইতিহাস থেকে কি কেও মুছে দিতে পারবে না পেরেছে? আমি মুক্তিযোদ্ধার তালিকাভূক্ত হই বা না হই তাতে কিচ্ছু এসে যায়না। স্রষ্টার ইতিহাসে আমিত আছি। সেখান থেকে তো আর আমার নামটি বাদ দিতে পারছেন না বা পারবেনও না। এ ক্ষমতা কোন মানুষের নেই। অবশেষে আমি ১৯৭৩ সালের শেষের দিকে আমি আমার সারসায় মুক্তিযুদ্ধের কাহিনী ইতিহাস লেখা শুরু করেছি। বাঙালী জাতির জনক বঙ্গবন্ধু শেখ মুজিবুর রহমানের অবিস্মরণীয় কথাটিকে মাথায় রেখে। তিনি পাকিস্তানের জেলখানায় থাকাকালীন বাংলাদেশের সাড়ে সাতকোটি বাঙ্গালীর জন্য বিদেশী সাহার্য এসেছিল কম্বল আট কোটি। কথাটি আবারও বলতে হয়, দেশ স্বাধীনের পর তিনি বাংলাদেশে প্রত্যাবর্তন করে সব কিছু জানার পরে বললেন, ‘সাড়ে সাতকোটি বাঙ্গালীর আটকোটি কম্বলের মধ্যে আমার টা কই’? ............ পেয়েছে সোনার খনি আর আমি পেয়েছি চোরের খনি’। স্মরণ কালের এই অমোঘ সত্যবাণীটি দেশের প্রথিতযশা কৃতি মণীষীগণ সবাই জ্ঞাত।\n২৫ মার্চ কালো রাত্রি অতিক্রান্ত হবার পর এলো ২৬ মার্চ ১৯৭১! দেশব্যাপী চলছে অরাজক কাণ্ড! জাতি দিগ্বিদিকদিশেহারা! রাজধানী ঢাকা থেকে নির্বিশেষে নারী পুরুষ ছুটে পালাচ্ছে গ্রামের দিকে জীবন বাঁচাতে! সামরিক জান্তা ইয়াহিয়া খান পূর্ব পাকিস্তানে জারি করেছেন সামরিক আইন মার্শাল’ল! সমগ্রদেশে ছড়িয়ে পড়েছে পাকিস্থানী সেনারা! ট্যাঙ্ক,কামান মর্টার ইত্যাদি সকল প্রকার মারনাস্ত্র নিয়ে ঝাঁপিয়ে পড়েছে নিরস্ত্র, নিরীহ, নিরপরাধ বাঙ্গালীদের উপর! স্বাধীনতার ঘোষণা এলো। এরপর থেকে স্বাধীনতার সেই ঘোষণাটি বেতার থেকে মুহুর্মুহু প্রচারিত হচ্ছিল! ঘোষনার সাথে সাথে পূর্ব পাকিস্তান তথা বাংলাদেশের ছাত্র, শিক্ষক, কামার, কুমোর, জেলে, তাতি, কৃষক শ্রমিক-সহ দলমত, ধর্ম, বর্ণ নির্বিশেষে সবাই ঝাঁপিয়ে পড়ল পাকিস্তানী হানাদার বাহিনীর বিরুদ্ধে! পাকিস্তানী হানাদার বাহিনী একের পর এক ছড়িয়ে পড়ল বাংলাদেশের সকল জেলা ও থানায়! সকল ক্যান্টনমেন্ট সেনা ব্যারাক ছেড়ে। পাকিস্তানী হানাদাররা আধুনিক মারণাস্ত্রে সজ্জিত হয়ে আমাদের যশোর ক্যান্ট্রনমেন্ট থেকে সেল, মর্টার, কামান, হেভি ম্যাসিনগান প্রভৃতিযোগে ফায়ার করতে করতে এগিয়ে আসতে থাকে ঝিকরগাছা হয়ে সারসার দিকে! মাটি কাপানো শব্দসহকারে পাকবাহিনী তান্ডবগতিতে এগুতে থাকে। দেশের দক্ষিণ পশ্চিমাঞ্চলের একটি স্বর্ণপ্রভা জেলা আমাদের এই যশোর! পাক হানাদার বাহিনি খুব দ্রুত গতিতে ঝিকরগাছা হয়ে সারসা’র নাভারণে এসেঘাঁটি গাড়ে! পরে তাঁরা বেনাপোলে আস্তানা গড়ে। পাক হানাদার বাহিনির সেল, মর্টার নিক্ষেপ এবং শক্তিশালী কামান দাগার ভয়াবহ শব্দে যশোর বাসি ভয়ে স্তম্ভিত হয়ে যায়! চট্টগ্রাম বেতার থেকে অবিসংবাদিত নেতা বঙ্গবন্ধুর পক্ষে স্বাধীনতার সেই ঘোষনাটি পাঁচ মিনিট অন্তর অন্তর প্রচারিত হতে থাকে! তখনো আমরা বুঝতে পারিনি দেশে কি হচ্ছে! ঢাকা বেতারের অনুষ্ঠান শুনে আমরা যশোরবাসি তখন বুঝে উঠতে পারছিলাম না দেশের চিত্র! তবে ২৬ মার্চ চট্টগ্রাম বেতার থেকে স্বাধীনতা ঘোষনা পত্রের পাঠটি যারা শুনছেন তারা বুঝতে পারছেন যে, পূর্বপাকিস্তানের কবর রচনা ঘোষণা করে পাকিস্তানী শাসক ও সেনা বাহিনির বিরুদ্ধে লড়াই বা মুক্তি যুদ্ধ শুরু হয়ে গেছে! আমরা সেদিন অর্থাৎ পাকবাহিনীর নৃশংস হত্যাযজ্ঞের বিরুদ্ধে ৯৯ ভাগ মানুষ সেদিন তাঁদের মূল্যবান সিদ্ধান্ত নিয়েছিল এবং অস্ত্র হাতে তুলে নিয়ে যুদ্ধ করেছিলাম সেটা ছিল অত্যন্ত ন্যায় সঙ্গত; স্বাধিকার, অধিকার আর স্বাধীনতার জন্যে। (চলবে)


রাশিয়ায় পালিত হচ্ছে মহান মে দিবস - খবর - রেডিও রাশিয়া\n1 মে 2010, 15:50 0\nরাশিয়াতে যথাযোগ্য মর্যাদায় মহান মে দিবস পালিত হচ্ছে. ১৮৮৬ সালের এই দিনে যুক্তরাষ্ট্রের শিকাগো শহরের হে মার্কেটে শ্রমের উপযুক্ত মূল্য এবং দৈনিক আট ঘণ্টা কাজের দাবিতে আন্দোলনরত শ্রমিকদের ওপর পুলিশ গুলি চালালে অনেক শ্রমিক হতাহত হন. এ আত্মত্যাগের ঘটনার মধ্য দিয়ে শ্রমিকদের দৈনিক কাজের সময় আট ঘণ্টা প্রতিষ্ঠার সংগ্রামের ঐতিহাসিক বিজয় অর্জিত হয়.\nরাশিয়াতে যথাযোগ্য মর্যাদায় মহান মে দিবস পালিত হচ্ছে. ১৮৮৬ সালের এই দিনে যুক্তরাষ্ট্রের শিকাগো শহরের হে মার্কেটে শ্রমের উপযুক্ত মূল্য এবং দৈনিক আট ঘণ্টা কাজের দাবিতে আন্দোলনরত শ্রমিকদের ওপর পুলিশ গুলি চালালে অনেক শ্রমিক হতাহত হন. এ আত্মত্যাগের ঘটনার মধ্য দিয়ে শ্রমিকদের দৈনিক কাজের সময় আট ঘণ্টা প্রতিষ্ঠার সংগ্রামের ঐতিহাসিক বিজয় অর্জিত হয়. অতপর ১৮৮৯ সালে প্যারিসে দ্বিতীয় আন্তর্জাতিক শ্রমিক সম্মেলনে দিবসটিকে ‘মে দিবস’ হিসেবে পালনের সিদ্ধান্ত হয়. তত্কালিন সোভিয়েত ইউনিয়নে বেশ উত্সাহের সাথে মে দিবস পালন করা হত.তখন এই দিনটি পালন করা হত সকল স্বল্প উন্নত দেশসমূহের প্রতি সহানুভূতি প্রকাশের আন্তর্জাতিক দিবস হিসেবে.কিন্তু পরবর্তিতে রাজনৈতিক পেক্ষাপটের পরিবর্তনের সাথে সাথে মে দিবস পালনের রূপ’ও বদলে যায়.বিভিন্ন সামাজিক সংঘঠন আজ সভা-সমাবেশসহ নান কর্মসূচির মধ্য দিয়ে মে দিবস উদযাপন করছে.


ড: কামালের মুখ ও মুখোশ!-SandwipNews24\n৩১ মে ২০২০ ২:১৮:২৬\n19,2018 Monday at 19:00:40 Share\nড: কামালের মুখ ও মুখোশ!\nফজলুল বারী: বাংলাদেশ তথা ঢাকাই চলচ্চিত্রের প্রথম ছবির নাম ছিল ‘মুখ ও মুখোশ’। কালেক্রমে এটি বাংলাদেশের রাজনীতিতে ব্যাপক ব্যবহৃত শব্দ এবং উপমা। ড কামাল হোসেনের অতীত ও সাম্প্রতিক রাজনীতির বিশ্লেষনে উপমাটি কেনো নিলাম তা আজ ব্যাখ্যা করবো। এ ব্যাখ্যাটির জন্যেও যে বিশাল ক্যানভাস দরকার তাও এড়িয়ে যাবার চেষ্টা করবো। কারন বেশি বড় লেখা পাঠক পছন্দ করেননা। অত সময়ও তাদের নেই। সংক্ষেপে বলার চেষ্টা করবো সবকিছু।\nড কামাল হোসেনের মোটা দাগের পরিচয় তিনি বাংলাদেশের সংবিধান প্রনয়ন কমিটির সভাপতি। বঙ্গবন্ধু সরকারের আইনমন্ত্রী। জাতির পিতা বঙ্গবন্ধু শেখ মুজিবুর রহমান তাঁর বিশাল হৃদয় দিয়ে এমন অনেককে অনেক কিছু করে দিয়েছিলেন। অপাত্রে অনেক দানও ছিল। ঠকবাজ সাময়িক হয়তো মনে করেছে বঙ্গবন্ধুকে ঠকে দিলাম। কিন্তু ঠকতো ঠকই। সে কখনো আসল হয়না। তাঁর তেমন একটি অপাত্রের নাম এই ড কামাল হোসেন। নির্বাচনে জয়ের কোন যোগ্যতা অথবা আসন তার ছিলোনা। কারন বরিশালের যেখানে তার বাড়ি সেখানকার লোকজনের সঙ্গে তার কোনদিন কোন যোগাযোগ ছিলোনা। এখনও নেই। অতএব বঙ্গবন্ধু তাঁর নির্বাচিত একটি আসন ছেড়ে দিয়ে তার স্নেহের কামালকে বিনা প্রতিদ্বন্দ্বিতায় এমপি করে এনেছিলেন। এটিই ড কামালের প্রথম ও শেষ সংসদীয় জীবন। কিন্তু অকৃতজ্ঞ ড কামাল বঙ্গবন্ধু হত্যার বিচার প্রক্রিয়ার আশেপাশেও কোথাও ছিলেননা। যুদ্ধাপরাধীদের বিচার প্রক্রিয়ার আশেপাশেও ছিলেননা। আইন ব্যবসায়ী ড কামাল দেশে যখনই ছিলেন আইনজীবীর কালো আলখেল্লা পরে আদালত পাড়ায় গেছেন। কিন্তু দেশের ইতিহাসের গুরুত্বপূর্ণ এ দুটি মামলা যখন যে কোর্টে চলেছে তিনি সেদিকটায় ভুলেও ঢু মারেননি। অতএব মোটা দাগে বলা চলে ড কামালের বর্তমান রাজনৈতিক অবস্থান তাই কাকতালীয় বা হঠাৎ সৃষ্ট কোন আসমানি ওহী নয়। দীর্ঘদিনের পরিকল্পনার অংশ।\nএকটু পুরনো সময়ের দিকে যাই। স্বাধীনতার আগে পরে বঙ্গবন্ধুর রাজনীতি ছিল জোট নিরপেক্ষ বিশাল ক্যানভাসের। এবং সবকিছুর মূল স্বার্থ ছিল বাংলাদেশের মানুষের স্বার্থ। তাঁর নেতৃত্বের আওয়ামী লীগের মধ্যে নানান খোলা জানালা ছিল। তাজউদ্দিন আহমদ ছিলেন ধর্ম নিরপেক্ষ সমাজতান্ত্রিক চিন্তার। সোভিয়েত ইউনিয়নের সঙ্গে তার ভালো যোগাযোগ সম্পর্ক ছিল। যা মুক্তিযুদ্ধে গুরুত্বপূর্ন ভূমিকা রেখেছে। খন্দকার মোশতাক-ড কামালরা ছিলেন পুজিবাদী মার্কিন লবীর ঘনিষ্ঠ। মার্কিন বিরোধিতার মুখে বাংলাদেশের মুক্তিযুদ্ধ হয়। মুক্তিযুদ্ধের সময়ও খন্দকার মোশতাকের ভূমিকা গোপন থাকেনি। ড কামাল যেহেতু মুক্তিযুদ্ধের সময় পাকিস্তানে স্বেচ্ছা বন্দিত্ব নেন তাই তখন তার ভূমিকা জানা হয়নি। মুক্তিযুদ্ধের পর এরা আবার স্বরূপে আবির্ভূত হন। অনেকে বলার চেষ্টা করতে পারেন এসবতো হয়েছে বঙ্গবন্ধুর প্রশ্রয়ে। তা ঠিক। সেই যে আগেই বলেছি বঙ্গবন্ধুর রাজনৈতিক ক্যানভাসটি ছিল অনেক বড়। সবকিছুর উর্ধে ছিল বাংলাদেশের মানুষের স্বার্থ। একটি যুদ্ধ বিধবস্ত দেশ গড়ে তুলতে তিনি সবার সহযোগিতা চেয়েছেন এবং নিয়েছেনও। এমনকি মার্কিন যুক্তরাষ্ট্রেরও। কিন্তু স্নেহের লোকগুলো যে তাকে হত্যাও করতে পারে তা তার মতো বিশাল হৃদয়ের মানুষ ভাবতে পারেননি। যার নামে একটি দেশ স্বাধীন হয়েছে সে দেশের লোকজন বঙ্গবন্ধুকে হত্যা করতে পারে এটা তখন বাংলাদেশের কে ভেবেছে? বঙ্গবন্ধু হত্যাকান্ড ছিল মার্কিন লবীর ইচ্ছার বিরুদ্ধে বাংলাদেশ স্বাধীন করার প্রতিশোধ। মার্কিন লবী এটি তার এদেশীয় এজেন্টদের দিয়ে তা করিয়েছে।\nবঙ্গবন্ধুকে হত্যার সময় ড কামাল ছিলেন বিদেশে। হুমায়ুন রশীদ চৌধুরীর বইতে পড়ুন। জার্মানিতে শেখ হাসিনা-শেখ রেহানার সাময়িক আশ্রয়ের ব্যবস্থা করেছিলেন হুমায়ুন রশীদ চৌধুরী। কিন্তু বিদেশে থাকা স্বত্ত্বেও ড কামালকে দিয়ে এই হত্যাকান্ডের নিন্দা-প্রতিবাদ করানো যায়নি। বঙ্গবন্ধুকে সপরিবারে হত্যার পর জাতীয় চার নেতাকে হত্যা করানো ছিল বাংলাদেশের মুক্তিযুদ্ধে নেতৃত্ব দেয়া সংগঠন আওয়ামী লীগকে নেতৃত্ব শূন্য বিশৃংখল করে দেবার পরিকল্পনার অংশ। যে পরিকল্পনা নিয়ে তখন মাঠে নামেন জিয়া। আওয়ামী লীগকে শর্ত দেয়া হয় বঙ্গবন্ধুর নাম ব্যবহার করে তারা দল করতে পারবেনা। বাংলাদেশ স্বাধীন করার কি শাস্তি! বঙ্গবন্ধুর নাম নেয়া যাবেনা! কী মহান মুক্তিযোদ্ধা জিয়া! বঙ্গবন্ধুর বাংলাদেশে কেউ বঙ্গবন্ধুর নাম নিতে পারবেনা! সেই বিশ্বাসঘাতক জিয়া, তার দল এখন ড কামালদের কাছে মহান গণতন্ত্রী! যে খালেদা জিয়া বঙ্গবন্ধু হত্যার বিচার আটকে দিয়েছিলেন সেই খালেদা এখন ড কামালের কাছে গনতন্ত্রের মহান নেত্রী! গনতন্ত্র পুনরুদ্ধারে ড কামালরা সমবেত বিএনপির পিছনে? সামরিক জেনারেলের দল বিএনপি এখন সংবিধান প্রনেতা ড কামালের পয়লা নাম্বার পছন্দ? মুখোশের এই অংশটা


শিক্ষার্থীদের জন্য ‘পরিবহন কার্ডের’ প্রস্তাব, পাবে না সবাই – শুদ্ধস্বর ডটকম\nআলোচনা সাপেক্ষে শিক্ষার্থীদের জন্য ‘পরিবহন কার্ড’ তৈরি করার প্রস্তাব দিয়েছে বাস মালিক সমিতি। বিআরটিএ কার্যালয়ে হাফ ভাড়া সংক্রান্ত এক বৈঠকে এ প্রস্তাব দেয় তারা। এ ছাড়া অর্ধেক ভাড়া (হাফ পাস) চালু করতে প্রণোদনা চান বাস মালিকরা।\nশনিবার (২৭ নভেম্বর) ঢাকার বনানীতে বিআরটিএ কার্যালয়ে টানা দুই ঘণ্টাব্যাপী এ বৈঠক চলে। পরিবহন নেতাদের পক্ষ থেকে টাস্কফোর্স গঠনসহ কয়েকটি প্রস্তাব দেওয়া হয় বৈঠকে।\nবিআরটিএ কার্যালয়ে অনুষ্ঠিত বৈঠক সূত্রে জানা যায়, বাসের মালিকরা নগদ প্রণোদনার প্রস্তাব তুলেছেন। সেটা বছরে সর্বচ্চো দুই হাজার কোটি টাকাও হতে পারে।\nবাস মালিকদের দাবি, শিক্ষা মন্ত্রণালয়ের জন্য প্রতিবছর যে বাজেট করা হয়, সেই বাজেটেই যেন প্রণোদনার বিষয়টি থাকে। এ ছাড়াও আলোচনা সাপেক্ষে শিক্ষার্থীদের জন্য পরিবহন কার্ড তৈরি করা হবে। যাদের পরিবহন কার্ড থাকবে শুধু ওই শিক্ষার্থীরাই বাসে অর্ধেক ভাড়ায় যাতায়াত করতে পারবে। এই পরিবহন কার্ডটি শিক্ষাপ্রতিষ্ঠান থেকে দেওয়ার প্রস্তাব করা হয়।\nআলোচনায়া উঠে আসে, সব শিক্ষাপ্রতিষ্ঠানের ছাত্রদের হাফ পাস দরকার নাই। যেসব শিক্ষার্থীর পরিবার সচ্ছল না শুধু তারাই যেন হাফ পাসের সুবিধা পায়। পুরো বিষয়টি বাস্তবায়নের জন্য স্বরাষ্ট্র মন্ত্রণালয়, শিক্ষা মন্ত্রণালয়, সড়ক পরিবহন ও সেতু মন্ত্রণালয় এবং অর্থ মন্ত্রণালয়ের সমন্বয়ে একটি টাস্কফোর্স গঠন করার প্রস্তাব আসে।\nবৈঠক শেষে বিআরটিএ চেয়ারম্যান নূর মোহাম্মদ মজুমদার সাংবাদিকদের বলেন, ২৫ নভেম্বরের বৈঠকের ধারাবাহিকতায় আজ এ বৈঠক হল। পরিবহণ মালিক-শ্রমিকরা অনেকগুলো প্রস্তাব দিয়েছেন। ঢাকা শহরে কত শিক্ষাপ্রতিষ্ঠান, কত শিক্ষার্থী, ইত্যাদি তথ্য তারা চেয়েছেন।\nবৈঠক শেষে পরিবহন মালিক সমিতির সভাপতি খন্দকার এনায়েত উল্যাহ বলেন, শিক্ষার্থীদের দাবি যৌক্তিকভাবে সমাধানে চেষ্টা চলছে। ঢাকার অধিকাংশ বাসমালিক গরিব। হাফ ভাড়া নিলে মালিকদের যে ক্ষতি হবে, তা সরকার কিভাবে পূরণ করবে? সেই সিদ্ধান্ত নিতে হবে। আমরা কিছু প্রস্তাব দিয়েছি। সবার সমন্বয়ে টাস্কফোর্স গঠনের প্রস্তাব দিয়েছি।\nPrevious: ‘৮০ শতাংশ বাস মালিক গরিব’\nNext: রংপুরে ট্রাকচাপায় ৩ জনের মৃত্যু\nবাংলাদেশ দলে স্পিন বোলিং কোচের দায়িত্বে সুজন!\nসমকামী পুরুষদের মধ্যে মাঙ্কি পক্সের সংক্রমণ সবচেয়ে বেশী


News-Bangla - নিউজ বাংলা - Bangla Newspaper from Washington DC - ‘গণহত্যা দিবস’:পাকিস্তানী নিষ্ঠুরতা ও ইতিহাসের দায়বদ্ধতা\n‘গণহত্যা দিবস’:পাকিস্তানী নিষ্ঠুরতা ও ইতিহাসের দায়বদ্ধতা\nইংরেজী ‘জেনোসাইড’ শব্দটি ‘গণহত্যা’ হিসেবে বাংলায় স্বীকৃত, যার অর্থ বিশেষ কোন জনগোষ্ঠী বা ধর্ম, বর্ণ ও বিশ্বাসের মানুষের বিরুদ্ধে পরিকল্পিত পন্থায় পরিচালিত ব্যাপক হত্যাকা-, আক্রমণ ও পীড়ন এবং যা সেই জনগোষ্ঠীকে আংশিক অথবা সম্পূর্ণভাবে ধ্বংস করার লক্ষ্যে পরিচালিত হয়। জাতিসংঘের ১৯৪৯ সালের ‘জেনোসাইড কনভেনশন’ও এই সংজ্ঞার স্বীকৃত আছে। সে কারণে ১৯৭১ সালে বাংলাদেশের মাটিতে পাকিস্তানী হানাদার বাহিনী ও তাদের স্থানীয় দোসরদের হাতে যে নির্বিচার হত্যাযজ্ঞ ঘটে, তা সব অর্থেই ‘গণহত্যা’ বা ‘জেনোসাইড’। বাংলাদেশের মাটিতে যে হত্যাযজ্ঞ চালানো হয়েছিল, তা ছিল বিশং শতাব্দীর নৃশংসতম এক গণহত্যা। ১৯৭১ সালের মার্চ মাসের ২৫ তারিখ থেকে ৮ মাস ২ সপ্তাহ ৩ দিনের এই গণহত্যার স্বরূপ ছিল ভয়ঙ্কর। পরিকল্পিতভাবে বাঙালীকে খুন করা হয়েছে, গণহারে নারীদের ওপর পাশবিক নির্যাতন চালানো হয়েছে; ঘরবাড়িতে আগুন দেয়াসহ অপহরণ, গুম ও বর্বর শারীরিক নির্যাতন চালানো হয়েছে। এসব হামলার সহযোগী ছিল বাঙালী ও অবাঙালী সদস্য সমন্বয়ে গঠিত রাজাকার, আল বদর, আল শামস এবং শান্তি কমিটির সদস্যরা।\nপাকিস্তান বাহিনীর প্রথম বাঙালী নিধন অভিযানটি পরিচালিত হয় ‘অপারেশন সার্চলাইট’ নামে। এই অভিযানের মধ্য দিয়ে তারা নির্বাচনে বিজয়ী দল আওয়ামী লীগকেই কেবল উৎখাতের পথ বেছে নেয়নি, একই সঙ্গে বাঙালী সশস্ত্র বাহিনী, পুলিশ, ইপিআর এবং ছাত্রজনতাকে নিধন করার পরিকল্পনা করে। নিরস্ত্র জনগোষ্ঠীর ওপর রাষ্ট্রীয় বাহিনীর এই সর্বাত্মক সামরিক অভিযানের ফলে জীবন বাঁচাতে লাখ লাখ মানুষ ঘরবাড়ি ছাড়তে বাধ্য হয়। ফলে ভারতের মাটিতে প্রায় ১ কোটি মানুষের দেশান্তরী হবার মর্মন্তুদ অধ্যায় ঘটে।\nপাকিস্তান রাষ্ট্রটি ইতিহাস থেকে কখনও শিক্ষা গ্রহণ করেনি, বরং তার পরিচিতি ইতিহাসের ঘাতক হিসেবে। ১৯৪৭ থেকে ১৯৭১ পর্যন্ত প্রায় প্রতিটি ঐতিহাসিক সত্যকে তারা হয় বিকৃত নয় আড়াল করেছে। স্কুলের পাঠ্যপুস্তকে তারা মনগড়া ইতিহাস যোগ করেছে, নতুন প্রজন্মকে ইতিহাস শূন্য করেছে। কাজেই বাংলাদেশের মাটিতে তার সেনাবাহিনীর বর্বরতা অস্বীকার করার ব্যাপারটি নতুন কিছু নয়। এতে ঐতিহাসিক সত্যের কিছু যায় আসে না। কারণ, সেই বেদনাবিধূর অধ্যায়ের স্মৃতিচারণ করার কোটি মানুষ এখনও আছেন, আছে হাজারো, লক্ষ স্মৃতিচিহ্ন, গণকবর, আছে দেশী-বিদেশী প্রত্যক্ষদর্শী, সমীক্ষা ও গবেষণা- যা সত্যকে তুলে ধরবে।\nমার্কিন সিনেটর এ্যাডওয়ার্ড কেনেডি ভারতের শরণার্থী শিবিরগুলো পরিদর্শন করেন ১৯৭১ সালে। তিনি পাকিস্তানী সৈন্যদের বিরুদ্ধে সরাসরি গণহত্যা চালাবার অভিযোগ করেন। ‘গিনিস বুক অব ওয়ার্ল্ড রেকর্ডস’-এ বাংলাদেশের হত্যাযজ্ঞকে বিশ শতকের পাঁচটি ভয়ঙ্কর গণহত্যার অন্যতম বলে উল্লেখ করা হয়। ২০০২ সালে যুক্তরাষ্ট্রের জর্জ ওয়াশিংটন বিশ্ববিদ্যালয়ের ‘নিরাপত্তা বিষয়ক আর্কাইভ’ তাদের অবমুক্তকৃত দলিল প্রকাশ করে। এতে বাংলাদেশের নারকীয় হত্যাযজ্ঞকে হিসেবে চিহ্নিত করা হয়।\nঢাকায় অবস্থিত মার্কিন কূটনৈতিকগণ পাকিস্তান সেনাবাহিনীর ব্যাপক গণহত্যার বর্ণনা দিয়ে ওয়াশিংটনে কূটনৈতিক বার্তা পাঠান। হাওয়াই বিশ্ববিদ্যালয়ের অধ্যাপক ও গবেষক জ.ঔ. জঁসসবষ, লেখেন : These Òwilling executionersÓ were fueled by an abiding anti-Bengali racism, especially against the Hindu minority. ÒBengalis were often compared with monkeys and chickeü And the soldiers were free to kill at will. ‘টাইম’ ম্যাগাজিনের ড্যান কগিন, যিনি মুক্তিযুদ্ধের প্রত্যক্ষদর্শী সাংবাদিক, একজন পাকিস্তানী ক্যাপ্টেনকে উদ্ধৃত করেন এভাবে : “We can kill aûone for aûthing. We are accountable to no one.” বিশ্বখ্যাত এই পত্রিকাটির একটি সম্পাদকীয় মন্তব্য ছিল : ““It is the most incredible, calculated thing since the days of the Nazis in Poland.” ÔwbDBqK© UvBgmÕGi g¨vjKg WweøD eªvDwb Zvi Horrors of East Pakistan Turning Hope into Despair’ ‘নিউইয়র্ক টাইমস’এর ম্যালকম ডব্লিউ ব্রাউনি তার Horrors of East Pakistan Turning Hope into Despair’ রিপোর্টে লেখেন : One tale that is widely believed and seems to come from many different sources is that 563 women picked up by the army in March and April and held in military brothels are not being released because they are pregnant beyond the point at which abortions are possible…\n১৯৭২ সালে International Commission of Jurists (ICJ) gšÍe¨ K‡i : three specific sections of the Bengali people were targeted in killings committed by the Pakistani army and their collaborators: members of the Awami League, students, and East Pakistani citizens of the Hindu religion. রিপোর্টের শেষাংশে মন্তব্য করা হয় : there isastrong prima facie case that particular acts of genocide were committed, especially towards the end of the war, when Bengalis were targeted indiscriminately.\n১৯৭২ সালের ফেব্রুয়ারি মাসে জেনারেল নিয়াজীসহ ১৯৫ জন পাকিস্তানী সেনা অফিসারকে যুদ্ধাপরাধী হিসেবে চিহ্নিত করে বিচার করার ঘোষণা দেয় বাংলাদেশ। কিন্তু ১৯৭৪ সালের ত্রিপক্ষীয় চুক্তির পর ৯৩ হাজার পাকিস্তানী যুদ্ধবন্দীসহ তারা দেশে ফিরে যায়। এর প্রধান কারণ ৪ লাখ বাঙালী পাকিস্তানে আটকে ছিল এবং জুলফিকার আলী ভুট্টো তাদের বিচার করার ঘোষণা দিয়েছিলন। পাল্টা ব্যবস্থা হিসাবে ২০০ জন বাঙালীকে কারারুদ্ধও করেছিল পাকিস্তান। গণহত্যার স্বীকৃতিস্বরূপ ত্রিপক্ষীয় চুক্তিতে পাকিস্তান “ফববঢ়ষু ৎবমৎবঃঃবফ ধহু পৎরসবং ঃযধঃ সধু যধাব নববহ পড়সসরঃঃবফ” কথাগুলো উল্লেখ করে। জুলফিকার আলী ভুট্টো ১৯৭৪ সালে বাংলাদেশ সফরে এসে ১৯৭১ এর ঘটনার জন্য বা ‘দুঃখ’ প্রকাশ প্রকাশ করেন। ২০০২ সালে পারভেজ মোশাররফ ঢাকায় এসে ১৯৭১ এর ‘বাড়াবাড়ি’ বা “বীপবংংবং” জন্য ‘দুঃখ’ প্রকাশ করেন। একমাত্র ২০১৫ সালে নেওয়াজ শরীফের সরকার আগের অবস্থান থেকে সরে আসে, তারা ইতিহাস পুরোপুরি অস্বীকার করে! অথচ ১৯৭৩ সালের মার্চ মাসে পাকিস্তান সরকার অভিযুক্ত সেনাদের বিচারে যে বিবৃতিটি প্রচার করে- তা এ রকম: ‘Pakistan expresses its readiness to constituteajudicial tribunal of such character and composition as will inspire international confidence to try the persons charged with offenses.’ কিন্তু সে কাজটি পাকিস্তান আজোবধি করেনি। শুধু তাই নয়, নতুন করে গণহত্যা অস্বীকারের অপপ্রচারে নেমেছে। বাংলাদেশে তাদের বাহিনীর পরাজয়ের কারণ নির্ণয় করতে পাকিস্তান ১৯৭২ সালে হামাদুর রহমান কমিশন গঠন করে। কমিশনের রিপোর্ট তারা ২৮ বছর ধরে চেপে রাখে। ২০০০ সালে গণমাধ্যমে তা প্রচারিত হলে দেখা যায়, কমিশনে সাক্ষী দিতে গিয়ে সিনিয়র পাকিস্তানী সেনা কর্মকর্তারা প্রায় সকলেই ব্যাপক হত্যাযজ্ঞ ও নারী নির্যাতনের কথা স্বীকার করেছেন। কমিশন সুপারিশ করে, The government of Pakistan should setahigh-powered Court of Inquiry to investigate these allegations and to hold trials of those who indulged in these atrocities, broughtabad name to the Pakistan Army and alienated the sympathies of the local population by their acts of wanton cruelty and immorality against our own people,” কিন্তু এসবের কিছুই করেনি পাকিস্তান। আমরা আরও জানি যে পাকিস্তানের সিভিল সমাজ গণহত্যা ও নারী নির্যাতনের জন্য বাংলাদেশের মানুষের কাছে ক্ষমা চাওয়ার দাবি জানিয়ে আসছে বছরের পর বছর।\nশুধু দেশীয় নয়, আন্তর্জাতিক মহলের মতেও ১৯৭১ সালে ‘তিন মিলিয়ন’ বা ত্রিশ লাখ মানুষ নিহত হয়েছে। এই সংখ্যার সমর্থন আছে National Geographic magazine, Encyclopedia Americana, and Compton’s Encyclopedia তে। এসব রিপোর্র্টের মতে, বাংলাদেশের মাটিতে পাকিস্তান বাহিনীর নিষ্ঠুরতা ছিল দ্বিতীয় বিশ্বযুদ্ধে পোলান্ডে নাজী বাহিনীর বর্বরতার চাইতেও ভয়াবহ। এই গণহত্যা সম্পর্কে অন্যতম প্রধান পাকিস্তানী জেনারেল রাও ফরমান আলী তার ডায়েরিতে লেখেন, তিনি বাংলার সবুজ মাঠকে রক্তবর্ণ করে দেবেন- “paint the green of East Pakistan red.” এবং দিয়েছিলেনও। ১৩ জুন ১৯৭১ পাকিস্তানী সাংবাদিক এন্থনি মাসকারেনহাস ঢাকা-কুমিল্লা অঞ্চল ঘুরে পালিয়ে গিয়ে লন্ডনের ‘সানডে টাইমস’ পত্রিকায় একটি প্রত্যক্ষদর্শী প্রতিবেদন প্রকাশ করেন। এই রিপোর্টটি বিশ্ব বিবেক নাড়িয়ে দেয়। We are determined to cleanse East Pakistan once for all of the threat of secession, even if it means the killing of two million people and meeting the province asacolony for 30 years’, I was repeatedly told by senior military and civil officers in Dhaka and Comilla.”\nএই গণহত্যার বিরুদ্ধে বিশ্ববাসী সরব হয়ে ওঠে। গণহত্যা বন্ধে জর্জ হ্যারিসন ও প-িত রবি শংকর ‘কনসার্ট ফর বাংলাদেশ’ আয়োজন করেন। প্যারিস ও লন্ডনে সরব হন মানবতাবাদীরা। আন্তর্জাতিক খ্যাতিসম্পন্ন দার্শনিক অ্যাঁড্রে মালরো বাংলাদেশের পক্ষে ‘আন্তর্জাতিক ব্রিগেড’ গঠনের ঘোষণা দেন।\n‘গণহত্যা দিবস’ কেন?\nইতিহাসের ভয়ঙ্কর এক হত্যাযজ্ঞের ট্র্যাজেডি ধারণ করে ২৫ মার্চ বাংলাদেশের মানুষের কাছে ‘কালরাত্রি’। অনেক বছর ধরেই দিনটিকে ‘গণহত্যা দিবস’ ঘোষণার দাবি জানিয়ে আসছেন মুক্তিযুদ্ধের চেতনায় বিশ্বাসী মানবতাবাদী মানুষ। কারণ, এ দিন থেকেই সূত্রপাত ঘটে প্রায় নয় মাসের নিষ্ঠুরতা, যাতে সর্বমোট ৩০ লাখ মানুষ শহীদ হন।\nরবার্ট পাইন তার ’Massacre, The Tragedy of Bangladesh - Õ eB‡Z Bqvwnqv Lv‡bi D×…wZ †`b : “Kill three million of them and the rest will eat out of our hands”. 1981 mv‡j RvwZmsN ms¯’vi GK wi‡cv‡U© ejv nq, “Among the genocides of human history, the highest number of people killed in lower span of time is in Bangladesh in 1971. An average of 6000 (six thousand) to 12 000 (twelve thousand) people were killed every single day...This is the highest daily average in the history of genocide’s.”\nমাত্র নয় মাসে এবং যে দ্রুততায় মানুষ মারা হয়েছে বাংলাদেশে- তা বিশ্ব ইতিহাসে বিরল। বিভিন্ন আন্তর্জাতিক পরিসখ্যানে দেখা গেছে, দৈনিক গড়ে ৬০০০ মানুষ খুন করা হয়েছে মাত্র ২৬০ দিনে। কম্পোডিয়ার এই হার ছিল ১২০০। একমাত্র চুকনগরেই ২০ মে ১৯৭১ সালে একদিনে ৮ থেকে ১০ হাজার মানুষকে হত্যা করা হয়েছে।\n২৫ মার্চের অভিযানটি শুরুর আগে প্রতিটি বিদেশী সাংবাদিককে ঢাকা থেকে বের করে দেয়া হয়। স্থানীয় প্রচার মাধ্যমের ওপর কঠোর সেন্সরশিপ আরোপ করা হয়। এরপরও জীবনের ঝুঁকি নিয়ে কয়েকজন বিদেশী সাংবাদিক লুকিয়ে থাকেন। তাঁদেরই একজন সাইমন ড্রিং। তিনি ৩১ মার্চ লন্ডনের ‘ডেইলি টেলিগ্রাফ’-এ তাঁর প্রত্যক্ষদর্শী প্রতিবেদন প্রকাশ করেন। দীর্ঘ প্রতিবেদনের শুরু এ রকম : ২৫ মার্চ মধ্যরাতের পর ঢাকা মহানগরী মুহুর্মুহু তোপধ্বনিতে প্রকম্পিত হতে থাকে। সর্বত্র বোমা বারুদের তীব্র গন্ধ ছড়িয়ে পড়ে। টিক্কা খান বর্বর সামরিক শক্তি প্রয়োগ করে নির্মমভাবে গণবিদ্রোহ দমনে সচেষ্ট হয়। ঢাকা বিশ্ববিদ্যালয়, রাজারবাগ পুলিশ হেড কোয়ার্টার, ইস্ট পাকিস্তান রাইফেলসের প্রধান কার্যালয় পিলখানা সেনা-অভিযানে বিধ্বস্ত হয়। নিরস্ত্র মানুষের ওপর সেনাবাহিনী নির্বিচারে ভারি আরআর গান, স্বয়ংক্রিয় রাইফেল ব্যবহার করে। ইকবাল হলকে তারা প্রধান আক্রমণের লক্ষ্যবস্তুতে পরিণত করে। সেখানে প্রথম ধাক্কাতেই ২০০ ছাত্র নিহত হয়। একদিকে হলগুলোর দিকে উপর্যুপরি শেল নিক্ষেপ করা হতে থাকে অন্যদিকে চলতে থাকে মেশিনগানের গুলি। দু’দিন পর্যন্ত পোড়া ঘরগুলোর জানালা-দরজায় মৃতদেহ ঝুলে থাকতে দেখা যায়। পথে ঘাটে মৃতদেহ ছড়িয়ে ছিটিয়ে থাকে। জগন্নাথ হলেও বর্বরোচিত আক্রমণ চালানো হয়। কয়েক শত ছাত্র, যারা প্রায় সকলেই হিন্দু ধর্মাবলম্বী, নিহত-আহত হয়। সৈন্যরা মৃতদেহগুলোকে গর্ত খুঁড়ে গণকবর দেয়। এরপর ট্যাঙ্ক চালিয়ে মাটি সমান করে। রিপোর্টটির একটি অংশ এ রকম : ‘আল্লাহ ও পাকিস্তানের ঐক্যের নামে’ ঢাকা আজ এক বিধ্বস্ত ও সন্ত্রস্ত নগরী।’\nঢাকার মাটিতে একমাত্র ২৫ মার্চ রাতেই পাকিস্তান বাহিনীর হাতে ১ লাখ মানুষ নিহত হয় বলে ঝুফহবু গড়ৎহরহম ঐবৎধষফ বিবরণ দেয়। নয় মাসব্যাপী বর্বরতায় পাকিস্তান বাহিনী ও তাদের দোসররা তিন লক্ষাধিক নারীকে ধর্ষণ করে, ধ্বংস করে জনপদ।\nকাজেই ইতিহাস রক্ষাই শুধু নয়, পাকিস্তানী অপপ্রচারের বিরুদ্ধে নতুন প্রজন্মকে সত্যের মুখোমুখি দাঁড় করাবার দায়বদ্ধতার প্রশ্নটিও জরুরী। সেনাবাহিনীর অপকর্ম ঢাকতে পাকিস্তান যা করে চলেছে- তা তার আরেক ঐতিহাসিক পাপ, এতে সত্যের নড়চড় হবার সুযোগ নেই। আমার বিশ্বাস ২৫ মার্চকে ‘গণহত্যা দিবস’ ঘোষণার মধ্য দিয়ে দিনটির আন্তর্জাতিক স্বীকৃতির দাবি বেগবান হবে।


সমকামিতা কি প্রকৃতিবিরুদ্ধ? – State Watch\nএকটি গোষ্ঠী সমকামিতাকে প্রকৃতিবিরুদ্ধ বলে দাবি করে থাকে। তবে সমকামিতার ব্যাপারটি নিখাদ বাস্তবতা। শুধু মানুষ নয়, প্রাণিজগতের ক্ষেত্রেও। জীববিজ্ঞানী ব্রুস ব্যাগমিল তার ‘বায়োলজিকাল এক্সুবারেন্স: অ্যানিমেল হোমোসেক্সুয়ালিটি অ্যান্ড ন্যাচারাল ডাইভার্সিটি’ বইয়ে প্রায় পাঁচশ প্রজাতিতে সমকামিতার অস্তিত্বের উদাহরণ লিপিবদ্ধ করেছেন।\nসমকামিতা প্রকৃতিবিরুদ্ধ নয়। কখনও এটি সহজাত, তো কখনও বেছে নেয়া হয়। মাছিদের কথাই ধরা যাক। তাদের জীবনকালের প্রথম ৩০ মিনিট, তারা যেকোন অন্য মাছির সঙ্গে সঙ্গম করার চেষ্টা করে; পুরুষ বা নারী। কিছু সময় পরে, তারা কুমারী মাছিদের শরীরের গন্ধ চিনতে সক্ষম হয় এবং সেদিকেই মনোযোগ দেয়।\nআবার ২০০৬ সালের এক গবেষণায় জানা যায়, পুরুষদের থেকে নারীরা অনেক বেশি ভিন্ন ভিন্ন অবস্থান ও পদ্ধতিতে সঙ্গম করতে সক্ষম। এজন্য প্রাণীজগতে নারীরা অন্য নারীদের শুধুমাত্র যৌনতৃপ্তির জন্য প্রস্তাব জানায় এবং জননেন্দ্রিয়ের সংবেদনকে সর্বোচ্চ করার চেষ্টা করে।\nএই যেমন শীতকালীন প্রজননের ঋতুতে জাপানিজ ম্যাকাকাসসের নারীসঙ্গের জন্য তুমুল প্রতিযোগিতা করতে হয়। এই প্রতিযোগিতা শুধু পুরুষদের সাথে পুরুষদের নয়, নারীদের সাথে পুরুষদেরও। কারণ বেশ কিছু প্রাণীর নারীদের ক্ষেত্রে সমকামিতা শুধু প্রচলিতই নয়, নিয়মও। একজন নারী ম্যাকাকাস অন্য একজনের উপর চড়ে বসে; এরপর তার জননেন্দ্রিয় উদ্দীপিত করতে অন্য সেই নারীদের শরীরে ঘষতে থাকে। কখনও তারা একে অন্যকে জড়িয়ে ধরে, কখনও জকি স্টাইলে একজন অন্যজনের উপর চড়াও হয়। কানাডার ইউনিভার্সিটি অব লেথব্রিজের পল ভ্যাসেই ম্যাকাকাসের উপর ২০ বছর গবেষণা করে তার গবেষণাপত্রে এ’ কথা উল্লেখ করেন।\n১৯৯০ সালের আগ পর্যন্ত সমকামিতা নিয়ে বিস্তৃত পরিসরে আলোচনা হয়নি কখনো। এর বড় কারণ সমকামিতাকে তখনও একটি ট্যাবু মনে করা হত। এখনও অনেকে মনে করে। একে প্রকৃতিবিরুদ্ধ বলা বা ধর্মীয় বিধান টেনে এর গ্রহণযোগ্যতাকে অস্বীকার করা এখনও খুব স্বাভাবিকভানে নেয়া হয়। যার দরুণ সমকামিতাকে মানুষদের সমাজ পশুর ন্যায় মূল্যায়ন করা হতো এবং এখনও কোথাও কোথাও এটা করা হয়।\nতবে এক গবেষণায় দেখা গেছে, বন্য প্রাণীর মধ্যে এই আচরণ খুবই স্বাভাবিক। এই তথ্য পাওয়া গেছে আজ থেকে প্রায় ২০০ বছর আগে। বিশেষ করে সমকামি আচরণ খুজে পাওয়া যায় পাখি এবং স্তন্যপায়ী প্রাণীদের মধ্যে। স্তন্যপায়ী প্রাণীর মধ্যে সামুদ্রিক স্তন্যপায়ী প্রাণীদের মধ্যে এই প্রবণতা সবচেয়ে বেশি; যেমন ডলফিন। এছাড়াও হাঁস, বানর, সিংহ, ভেড়ার মধ্যেও আছে সমকামিতা।\nএর মধ্যে হাওয়াই দ্বীপপুঞ্জ, টেক্সাস, মেক্সিকো এবং নিউ মেক্সিকোর ‘হুইপটেল গিরগিটি’র নাম না নিলেই নয়। জানা যায়, এ প্রজাতির সব প্রাণিই নারী। তাদের পুরুষ শয্যাসঙ্গীর দরকার নেই। কিন্তু তারপরও তাদের মধ্যে সেক্স-সদৃশ একধরনের ব্যাপার ঘটে। দেখা গেছে এক গিরগিটি আরেক গিরগিটিকে যদি জড়িয়ে ধরে রাখে তাহলে তাদের ডিমপাড়ার হার বেড়ে যায়। প্রকৃতির সমকামী প্রেমের এক উজ্জ্বল দৃষ্টান্ত! তাই জীববিজ্ঞানী জোয়ান রাফগার্ডেন এ গিরগিটিকে ‘লেসবিয়ান লিজার্ড’ হিসেবে তার ‘ইভল্যুশনস রেইনবো’ বইয়ে উল্লেখ করেছেন।\nযদিও একটি গোষ্ঠী সবসময়ই সমকামিতাকে প্রকৃতিবিরুদ্ধ বলে দাবি করে থাকে। তবে সমকামিতার ব্যাপারটি নিখাদ বাস্তবতা। শুধু মানুষ নয়, প্রাণিজগতের ক্ষেত্রেও। জীববিজ্ঞানী ব্রুস ব্যাগমিল তার ‘বায়োলজিকাল এক্সুবারেন্স: অ্যানিমেল হোমোসেক্সুয়ালিটি অ্যান্ড ন্যাচারাল ডাইভার্সিটি’ বইয়ে প্রায় পাঁচশ প্রজাতিতে সমকামিতার অস্তিত্বের উদাহরণ লিপিবদ্ধ করেছেন।\n২০০৬ সালের হিসেব অনুযায়ী বিজ্ঞানীরা প্রাণিজগতে পনেরশ’রও বেশি প্রজাতিতে সমকামিতার সন্ধান পেয়েছেন। আর মেরুদণ্ডী প্রাণির তিনশ’রও বেশি প্রজাতিতে সমকামিতার অস্তিত্ব খুব ভালোভাবেই নথিবদ্ধ। সংখ্যাগুলো কিন্তু প্রতিদিনই বাড়ছে।\nজীববিজ্ঞানী পিটার বকম্যান বলেন, “এমন কোনো প্রজাতির অস্তিত্ব নেই যেখানে সমকামিতা দেখা যায় না। অবশ্য কিছু ব্যতিক্রমী প্রজাতি ছাড়া যাদের মধ্যে আসলে সেক্স ব্যাপারটাই নেই; যেমন আরচিন (sea urchin) কিংবা এফিড (aphid)। অধিকন্তু, প্রাণিজগতের একটা অংশ আবার হার্মাফ্রোডিক; অর্থাৎ সত্যিকারের উভলৈঙ্গিক বৈশিষ্ট্যসম্পন্ন, যাদের ক্ষেত্রে সমকামিতা ভিন্ন কোনো বিষয় নয়।”\nএছাড়া ন্যাশনাল জিওগ্রাফিক চ্যানেলের ‘আউট ইন ন্যাচার: হোমোসেক্সুয়াল বিহেভিয়ার ইন দ্য এনিমেল কিংডম’ নামের একটি ডকুমেন্টারিতে প্রাণিজগতের অসংখ্য সমকামিতার উদাহরণ তুলে ধরা হয়। ব্রুস ব্যাগমিল এবং জোয়ান রাফগার্ডেনের কাজের উপর ভিত্তি করে অসলোর ন্যাচারাল হিস্ট্রি যাদুঘরে ‘অ্যাগেইনস্ট নেচার?’ নামে একটি প্রদর্শনীর ব্যবস্থা করা হয়েছিল।\nপ্রদর্শনীটি ২০০৬ সালের সেপ্টেম্বরে শুরু হয়ে ২০০৭ সালের আগস্ট পর্যন্ত চলে। এতে জীবজগতের সমকামিতা, উভকামিতাসহ প্রকৃতির নানা ধরনের বৈচিত্র্যময় উদাহরণ হাজির করে ব্যতিক্রমধর্মী উপস্থাপনার ব্যবস্থা করা হয়। প্রদর্শনীটি বছরজুড়ে দেশ-বিদেশের অসংখ্য দর্শকের আগ্রহ ও মনোযোগ আকর্ষণে সমর্থ হয়।\nল্যারিএস গিস্ট নামের এক বিজ্ঞানী ক্যানাডিয়ান রকি পর্বতমালায় পাহাড়ি মেষদের মধ্যকার সমকামিতা পর্যবেক্ষণ করেন। এছাড়া জিরাফদের মধ্যে সমকামী প্রবণতা খুব প্রচলিত। এদের সমলিঙ্গের মধ্যে ভালোবাসার প্রবণতা সবচেয়ে বেশি দেখা যায়৷ এমনকি গবেষকরা বলছেন, জিরাফদের মধ্যে শতকরা ৯০ ভাগই সমলিঙ্গের সঙ্গীর সঙ্গে যৌনকর্মে লিপ্ত হয়৷ পাশাপাশি বোতলনাক ডলফিন প্রজাতিরও স্ত্রী ও পুরুষ দুই ধরনের ডলফিনের মধ্যেই সমকামিতা দেখা যায়৷ মুখ এবং নাক দিয়ে স্পর্শ করে সঙ্গীকে আদর করে তারা৷ পুরুষ ডলফিনরা সাধারণত উভকামী৷ এছাড়া পুরুষ বাইসনদের মধ্যে সমকামিতা খুবই সাধারণ একটা ব্যাপার৷ কেননা স্ত্রী বাইসনদের সঙ্গে বছরে একমাত্র একবার মিলন হয় তাদের৷ তাই প্রজনন মৌসুমে পুরুষ বাইসনরা একে অপরের সঙ্গে দিনে বহুবার মিলিত হয়৷\nপিগমি শিম্পাঞ্জী বা বনোবোকে বলা হয় মানবজাতির সবচেয়ে সাদৃশ্যপূর্ণ প্রাণী৷ তারা খুব অল্প সময়ের ব্যবধানে মিলিত হতে থাকে। এমনকি সমলিঙ্গের সঙ্গেও তারা মিলিত হয়৷ গবেষণায় দেখা গেছে, নিজেদের আনন্দের জন্যই এটা করে তারা৷ তবে এটা ঠিক তারা এটাকে নিজেদের মধ্যে বন্ধন দৃঢ় করা এবং দুশ্চিন্তা দূর করার উপায় হিসেবেও মনে করে৷ স্ত্রীদের মধ্যে এই প্রবণতা বেশি৷ মানুষের খুব কাছাকাছি বাস রাজহাঁসের। অনেক পাখিদের মতো রাজহাঁসরাও একগামী এবং বছরের পর বছর ধরে তারা এক সঙ্গীর সঙ্গে কাটিয়ে দেয়৷ এদের মধ্যে অনেকেই সঙ্গী হিসেবে সমলিঙ্গের হাঁসকে বেছে নেয়৷ গবেষণায় দেখা গেছে, শতকরা ২০ ভাগ রাজহাঁস সমকামী। একটি পুরুষ ভেড়ার পালের ৮ ভাগ ভেড়াই সঙ্গী হিসেবে পুরুষদের পছন্দ করে, এমনকি প্রজননের সময়ও৷\nঅন্য প্রাণিতে যেমন সমকামিতার অস্তিত্ব আছে, মানুষের মধ্যেও তেমন। এটা স্বাভাবিক। কারণ মানবসমাজ প্রাণিজগতের বাইরের নয়। ইন্ডিয়ানা বিশ্ববিদ্যালয়ের জীববিজ্ঞানী আলফ্রেড কিনসের প্রথমদিককার গবেষণার রিপোর্ট অনুযায়ী প্রতি দশ ব্যক্তির একজন সমকামী। কিনসের গবেষণা ছিল সেই চল্লিশের দশকে। যদিও আজও মানুষ সমকামিতাকে স্বাভাবিকভাবে নিতে পারেনি। এখনও ভাবে প্রকৃতিবিরুদ্ধ। বৃহৎ এই প্রাণীজগতে মানুষ একটি অংশ মাত্র। তাই প্রকৃতির এই স্বাভাবিকতাকে মেনে না নিতে পারা, মানুষের ব্যর্থতা। যদিও বিশ্বের অনেক মুসলিম দেশেও সমকামিতা আজ বৈধ। এরমধ্যে আছে তুরস্ক, মালি, জর্ডান, ইন্দোনেশিয়া, আলবেনিয়া, বাহারাইনসহ আরও কয়েকটি দেশ।


তৃণমূল-বিজেপি জোট ! মালদার ছটি পঞ্চায়েতে ধর্মনিরপেক্ষ কংগ্রেস-বামদের পঞ্চায়েত বোর্ড দখল আটকাতে, জোটবদ্ধ জোড়া ফুল ও পদ্ম ফুল | | Banglar Janarob\nনিজস্ব প্রতিনিধি : বাম নেতা সুজন চক্রবর্তী, মুহাম্মদ সেলিম কিংবা প্রদেশ কংগ্রেস সভাপতি অধীর চৌধুরি প্রায় বলে থাকেন মোদীভাই আর দিদিভাই-এর মধ্যে গোপন আতাঁত আছে । তা সত্ত্বেও রাজ্যের সাধারণ মানুষ মনে করেন বিজেপি বিরোধী প্রধান মুখ হলেন মমতা বন্দ্যোপাধ্যায় । আর মমতা বন্দ্যোপাধ্যায় বিরাট কোহলীর ব্যাটিং-এর মতোই মোদীর বিরুদ্ধে ঝোড়ো ব্যাটিং করছেন। ২০১৯-এর নির্বাচনকে সামনে রেখে বিজেপিকে হঠাতে ফেডারেল ফ্রন্ট গড়তে চান তৃণমূল সুপ্রিমো মমতা বন্দ্যোপাধায়। এহেন পরিস্থিতিতেও বিজেপির সঙ্গে জোট তৃণমূলের! ভাবা যায়! নাকি মিডিয়ার মিথ্যা প্রচার ? কিন্ত আসল সত্য হল,উত্তরবঙ্গের একাধিক জায়গায় বিজেপিকে সঙ্গে নিয়েই পঞ্চায়েতের বোর্ড গঠন করেছে তৃণমূল।\nমালদা ও উত্তর দিনাজপুর জেলায় পঞ্চায়েতের বোর্ড গঠন নিয়ে গোটা রাজ্যের থেকে চিত্রটা একটু অন্য। কোথাও তৃণমূল বিজেপিকে সাহায্য করছে। কোথাও বিজেপিকে তৃণমূল সাহায্য করছে। মালদায় ১৪৬ টি গ্রাম পঞ্চায়েতের মধ্যে প্রায় ৫০ টির বোর্ড গঠন প্রক্রিয়া সম্পূর্ণ হওয়ার পথে। । যার মধ্যে ছটিতে জোট হয়েছে বিজেপি-তৃণমূলের। যার মধ্যে রয়েছে, মানিকচকের চৌকি মিরদাদপুর, বামনগোলার বামনগোলা ও চাঁদপুর, হবিবপুরের কানতুর্কা, ধুমপুর, বুলবুলচণ্ডী। অন্যদিকে, উত্তর দিনাজপুরের ৯৮ টি গ্রাম পঞ্চায়েতে বোর্ড গঠনের প্রক্রিয়া চলছে। একাধিক জায়গায় তৃণমূল-বিজেপি-র বোর্ড গঠনের খবর পাওয়া গিয়েছে। কালিয়াগঞ্জের রাধিকাপুরে বোর্ড গঠন করেছে এই দুই দল। প্রধান বিজেপি-র আর উপপ্রধান তৃণমূলের।এই জোট নিয়ে সরাসরি কিছু বলতে চাইছেন না দুদলের জেলা নেতারা। আপাতত নানা কারণ খাড়া করছেন তাঁরা।\nঅবশ্য নিন্দুকেরা বলছেন, মমতা বন্দ্যোপাধ্যায়ের দলের জন্ম হয়েছে বিজেপি-র সাহায্যে । এই দলের অনেক নেতা আছেন যারা গোপনে বিজেপির সঙ্গে যোগাযোগ রক্ষা করে থাকেন। আর বিরোধী দলের নেতারা বলছেন, পঞ্চায়েতের বোর্ড গঠন করার মাধ্যমেই তৃণমূল বিজেপির গোপন আতাঁত প্রকাশ্যে এসে পড়ল । অবশ্য ওয়াকিবহাল মহল মনে করছেন , পঞ্চায়েত স্তরে নিজেদের আধিপত্যকে বজায় রাখার জন্য তৃণমূল কংগ্রেস যেভাবে বিজেপির সঙ্গে আতাঁত করছে তাতে রাজ্যের ধর্মনিরেপেক্ষ মহল অস্বস্তিতে। এর প্রভাব আগামী দিনে রাজ্য রাজনীতিতে বিজেপির উত্থানের পথকে ত্বরান্বিত করবে।\n“রাফাল বিমান নিয়ে তিনগুণ অর্থ অতিরিক্ত খরচ করা হল কেন ? প্রশ্ন প্রাক্তন অর্থমন্ত্রী পি.চিদম্বরমের


মাত্র ১ হাজার টাকা বিনিয়োগে পাওয়া যাবে ২৬ লক্ষ রিটার্ন! জানুন কীভাবে পাবেন এই সুবিধা\nHome/অর্থনীতি/মাত্র ১ হাজার টাকা বিনিয়োগে পাওয়া যাবে ২৬ লক্ষ রিটার্ন! জানুন কীভাবে পাবেন এই সুবিধা\nমাত্র 1 হাজার টাকা বিনিয়োগ করলে পেয়ে যেতে পারেন 26 লক্ষ টাকা! কথাটি শুনে আজগুবি মনে হলেও আদতে এটি একেবারে সত্যি। অল্প বয়সে বিনিয়োগ নিশ্চিত করতে পারলে আপনি পেয়ে যেতে পারেন ভালো রিটার্ন। তবে তার জন্য একটি সুশৃংখল পদ্ধতিতে বিনিয়োগের প্রয়োজন। বিনিয়োগের যেই পথ রিটার্ন নিশ্চিত করে সেটি হল পাবলিক প্রভিডেন্ট ফান্ড (PPF) স্কিম। 1968 সালের ন্যাশনাল সার্ভিস অর্গানিজেশন কর্তৃক প্রবর্তিত এই পিপিএফ স্কিমের জন্য। এই স্কিমের মূল লক্ষ্য ক্ষুদ্র সঞ্চয় কে লাভজনক বিনিয়োগ এর বিকল্প হিসেবে গড়ে তোলা। যদি আপনি আপনার মেয়াদ বুদ্ধিমত্তার সঙ্গে বেছে নিয়ে পারেন তবে দীর্ঘমেয়াদে পিপিএফ খুব ভালো রির্টান দেবে।\nআপনি যদি পাবলিক প্রভিডেন্ট ফান্ডে মাসে এক হাজার টাকাও বিনিয়োগ করেন, তাহলে আপনি দীর্ঘমেয়াদে লাখ লাখ ফেরত পেতে পারেন। যদি আপনি পাবলিক প্রভিডেন্ট ফান্ডে মাসে 1000 টাকা ও বিনিয়োগ করেন তাহলে দীর্ঘমেয়াদে আপনাকে লাখ লাখ টাকা ফেরত দেবে। পিপিএফ এ প্রতিমাসে অল্প পরিমাণ অর্থ অর্থাৎ 1000 টাকা বিনিয়োগ করে আপনি আনুমানিক 26 লক্ষ টাকা পর্যন্ত পেতে পারেন।\nপাবলিক প্রভিডেন্ট ফান্ডে বর্তমানে সুদের হার 7.1 শতাংশ । বর্তমানে পিপিএফ একাউন্টে প্রতিবছর ন্যূনতম 500 টাকা এবং সর্বাধিক 1.5 লক্ষ টাকা জমা করা যেতে পারে 12 টি লেনদেনের মধ্যে সর্বাধুনিক আমানত করা সম্ভব। একটি পিপিএফ একাউন্ট 15 বছরের মধ্যে ম্যাচুয়োর হয়, তারপরে আপনি হয় সব অর্থ তুলতে পারেন বা পিপিএফ অ্যাকাউন্টটি ৫ বছরের জন্য বাড়িয়ে দিতে পারেন। নিচে বিস্তারিত আলোচনা করা হল-\n>> প্রথম পনেরো বছরের জন্য বিনিয়োগ: যদি আপনি 15 বছর ধরে প্রতিমাসে 1000 টাকা জমা করতে থাকেন তাহলে আপনি 15 বছর পর 1.80 লক্ষ টাকা জমা করবেন। উল্লেখ্য আপনি 15 বছর পরে 3.25 লক্ষ টাকা পাবেন এই 7.1 শতাংশ হারে আপনার ইন্টারেস্ট হবে 1.75 লক্ষ টাকা।\n>> পিপিএফ পাঁচ বছরের জন্য বর্ধিত। আপনি এখন পিপিএফ পাঁচ বছরের জন্য বাড়ান এবং প্রতি মাসে 100 টাকা বিনিয়োগ করতে থাকেন তবে পাঁচ বছর পরে 3.25 লক্ষ টাকার পরিমাণ বেড়ে দাঁড়াবে 5.32 লক্ষ টাকা m\n>> পিপিএফ আবার পাঁচ বছরের জন্য দ্বিতীয় বার বাড়ানো হয়েছে। পাঁচ বছর পর যদি আপনি আবার পাঁচ বছর পিপিএফ চালিয়ে যান এবং 100 টাকা বিনিয়োগ করতে থাকেন তাহলে আগামী পাঁচ বছর পরে আপনার পিপিএফ একাউন্ট এ টাকা থাকবে 8.24 লক্ষ টাকা।\n>> তৃতীয়বারের জন্য পিপিএফ পাঁচ বছরের জন্য বানানো হয়েছে। আপনি যদি পিপিএফ একাউন্ট তৃতীয় বার পাঁচ বছরের জন্য বাড়িয়ে দেন এবং 100 টাকার বিনিয়োগ করতে থাকেন। তবে মোট বিনিয়োগের সময়কাল 30 বছর হবে এবং পিপিএফ একাউন্ট এর পরিমাণ 12 পয়েন্ট 36 লক্ষ টাকা পর্যন্ত বৃদ্ধি হবে।\n>> PPF চতুর্থবারে ৫ বছরের জন্য বাড়ানো হয়েছে। আপনি যদি 30 বছর পর আবার পাঁচ বছরের জন্য পিপিএফ অ্যাকাউন্ট বাড়াতে চান এবং প্রতিমাসে 1000 টাকা বিনিয়োগ করতে থাকেন তাহলে 35 বছরে আপনার পিপিএফ অ্যাকাউন্টে টাকার সংখ্যা দাঁড়াবে 18.15 লক্ষ টাকা।\n>> পিপিএফ পঞ্চম বার পাঁচ বছরের জন্য বানানো হয়েছে। 35 বছর পর আপনি পিপিএফ একাউন্ট থেকে আরো 5000 বাড়ান এবং সালে 10 হাজার টাকা বিনিয়োগ করতে থাকেন তাহলে 40 তম বছরে পিপিএফ একাউন্ট এর 26 বা 30 টাকা বেঁচে থাকবে।\nPPF PPF Account


বাংলাদেশের পতাকার আদলে তৈরি বিকিনি বিক্রি হচ্ছে অ্যামাজনে! | Dhaka Tribune Bangla\nবাংলাদেশের পতাকার আদলে তৈরি বিকিনি বিক্রি হচ্ছে অ্যামাজনে!\nপ্রকাশিত ০৫:২১ সন্ধ্যা জুলাই ১৭, ২০১৯\nঅ্যামাজনে বাংলাদেশের জাতীয় পতাকার আদলে তৈরি বিকিনি। ছবি: স্ক্রিনশট\nএরমধ্যে নারীদের অন্তর্বাস সবোর্চ্চ ২৭.৯৯ ডলার ও পুরুষের হাফপ্যান্ট সবোর্চ্চ ২১.৯৯ ডলার মূল্য দেখানো হয়েছে।\nযুক্তরাষ্ট্রের ই-কমার্স সাইট অ্যামাজন বাংলাদেশের পতাকার আদলে তৈরি বিকিনি, হাফপ্যান্ট বিক্রি করছে। সাইটটিতে প্রবেশ করে সার্চ অপশনে গিয়ে ইংরেজিতে ‘বাংলাদেশ ফ্ল্যাগ’ লিখে সার্চ দিলে নারীদের অন্তর্বাস ও পুরুষের হাফপ্যান্ট বিক্রি হতে দেখা যাচ্ছে। বাংলাদেশের আইন অনুযায়ী এ ধরনের কাজ জাতীয় পতাকার অবমাননার পর্যায়ে পড়ে।\nঅ্যামাজনে প্রবেশ করে দেখা যায়, আইন্যান্স, লিঙমেই, সেটফ্ল্যাগসহ বেশ কয়েকটি প্রতিষ্ঠান বাংলাদেশের পতাকার আদলে তৈরি অন্তর্বাস ও হাফপ্যান্ট বিক্রির বিজ্ঞাপন দিয়েছে। এসব অর্ন্তবাস ও হাফপ্যান্ট ১৪ থেকে ২৭ ডলারে বিক্রি হচ্ছে। এরমধ্যে নারীদের অন্তর্বাস সবোর্চ্চ ২৭.৯৯ ডলার ও পুরুষের হাফপ্যান্ট সবোর্চ্চ ২১.৯৯ ডলার মূল্য দেখানো হয়েছে।\nঅ্যামাজনে বাংলাদেশের জাতীয় পতাকার আদলে তৈরি পুরুষের হাফপ্যান্ট। ছবি: স্ক্রিনশট\nপ্রসঙ্গত, যুক্তরাষ্টভিত্তিক ই-কমার্স জায়ান্ট অ্যামাজন বাংলাদেশে সরাসরি ব্যবসা করার জন্য চলতি বছরের ১৭ জুলাই তথ্যপ্রযুক্তি বিভাগের সঙ্গে একটি আনুষ্ঠানিক বৈঠক করে। বৈঠকে সরাসরি ব্যবসার বিষয়ে কোনো সিদ্ধান্ত না হলেও বাংলাদেশ থেকে অ্যামাজনের মাধ্যমে যুক্তরাষ্ট্রে পণ্য বিক্রির সিদ্ধান্ত গৃহীত হয়। বর্তমানে এই সাইটটি বিভিন্ন অ্যাফিলিয়েট দ্বারা বাংলাদেশে পণ্য বিক্রি করে আসছে।\nনিয়ম ভঙ্গ করে রাতে স্কুলে জাতীয় পতাকা, ৫ শিক্ষককে...\n১৭ মার্চ জাতীয় পতাকা উত্তোলন করতে হবে\nবাংলাদেশের পতাকার ওপর পতাকা টানিয়ে বিপাকে আর্জেন্টাইন...\nএমপিদের পদে থাকার বৈধতা চ্যালেঞ্জ করা রিট খারিজ\nযেখানে লাল-সবুজে রাঙানো সব প্রাইমারি স্কুল


করোনার দক্ষিণ আফ্রিকান ভ্যারিয়েন্ট ওমিক্রনের বর্তমান ধরন ডেল্টার চেয়ে ভয়ংকর নয়, তবে পুনরায় মিউটেশনের মাধ্যমে ভয়ংকর হতেও পারে বলে জানিয়েছেন অণুজীববিজ্ঞানী ও সাভারের গণবিশ্ববিদ্যালয়ের (গবি) মাইক্রোবায়োলজি বিভাগের চেয়ারম্যান অধ্যাপক ড. বিজন কুমার শীল।\nকরোনাভাইরাসের সবশেষ এই ভ্যারিয়েন্ট কোভিড জীবাণুর সবচেয়ে বেশি মিউটেট হওয়া সংস্করণ। এর মিউেটশনের তালিকা এত দীর্ঘ যে বিজ্ঞানীরা একে ভয়াবহ বলে বর্ণনা করেছেন। ইতোমধ্যে দেশে ওমিক্রন প্রতিরোধে ১৫ দফা পদক্ষেপ কঠোরভাবে বাস্তবায়নের কথা বলেছে স্বাস্থ্য অধিদপ্তর।\nসোমবার (২৯ নভেম্বর) করোনাভাইরাসের ওমিক্রন ধরন কতটা ভয়ংকর জানতে চাইলে অধ্যাপক ড. বিজন কুমার শীল বাংলানিউজকে বলেন, ওমিক্রনের সিকুয়েন্সিং ডাটা আমি দেখেছি, করোনাভাইরাসের ডেল্টা ধরনের সঙ্গে তুলনা করে দেখলাম, ওমিক্রনের প্রায় ৫০ বার মিউটেশন হয়েছে। এর মধ্যে ৩০টা মিউটেশন হয়েছে স্পাইক প্রোটিনে। আবার ১০টা মিউটেশন হয়েছে রিসেপ্টার ডোমেইন সাইডে। ভাইরাসের যে অংশটি প্রথম মানুষের দেহকোষের সঙ্গে সংযোগ ঘটায় তার নাম রিসেপ্টার বাইন্ডিং ডোমেইন। ওমিক্রনে ডেল্টার চেয়ে একটা পজিটিভ চার্ট বেশি। ডেল্টা ধরনে খুব শক্তিশালী একটা স্ট্রেইন ছিল পি৬৮১ পজিশনে, ওমিক্রনে এটা খুব বেশি শক্তিশালী নয়, দুর্বল। এটা যদি হলমার্ক হয়, তাহলে বর্তমানের ওমিক্রন ধরন ডেল্টার মতো ভয়ংকর নাও হতে পারে বলে আমার ধারণা। ওমিক্রন বিষয়ে পর্যাপ্ত গবেষণা এখনও হয়নি, তবে বর্তমান সিকোয়েনসিংয়ে আমি যা দেখলাম, তাতে এটা ডেল্টার চেয়ে বেশি ভয়ংকর নয়, তবে সে আবারও পরিবর্তিত হতে পারে।\nকরোনার ওমিক্রন ভ্যারিয়েন্টে টিকা এবং ওষুধ কতটা কার্যকর জানতে চাইলে এই অণুজীববিজ্ঞানী বলেন, বর্তমানে করোনার যেকোনো টিকা প্রায় ৭০ শতাংশ সুরক্ষা দেবে। শুধু ওমিক্রন নয়, যদি আগের ওয়ান ভাইরাসও আসে মানুষের শরীরে ঢুকলে সে গ্রো করবে এটা নিশ্চিত। তবে যাদের শরীরে অ্যান্টিবডি রয়েছে, তাদের শরীরে ভাইরাসটি ঢুকে যখন রক্তের সংস্পর্শে আসবে, তখনই ভাইরাসটি মারা যাবে। রক্তের সংস্পর্শে আসার আগ পর্যন্ত ভাইরাসটি গ্রো করতে থাকবে, সেটা যেকোনো ভেরিয়েন্টেরই হোক না কেন।\nতিনি আরও বলেন, ওমিক্রন যদি বাংলাদেশে আসেও, ভাইরাসটি নিঃসন্দেহ গ্রো করবে। তবে আমাদের শরীরে অ্যান্টিবডি রয়েছে, সেটা হাই লেভেল, লো লেভেল কিংবা মেমোরি সেল পর্যায়ে থাকুক না কেন। যেহেতু আমাদের শরীরে মেমোরি সেল রয়েছে, তা আমাদের সাহায্য করবে। তবে মার্চ মাসের মতো করোনার ভয়াবহ পরিস্থিতির সৃষ্টি হবে না। তবে যাদের টিকা নেওয়া নেই, কিংবা শরীরে অ্যান্টিবডি বা মেমোরি সেল নেই, তার ক্ষেত্রে জটিলতা হতে পারে।


শর্টকাট ভাইরাসঃ১০ সেকেন্ডে দূর করুন - শখের স্কুল\nNovember 11, 2017 November 12, 2017 Arafat RanaNo Comments\nকীভাবে ল্যাপটপ এবং পেন ড্রাইভ থেকে শর্টকাট ভাইরাস রিমুভ করতে হয়?\nআপনি যদি নিয়মিত ফাইল ট্রান্সফার করার জন্য পেনড্রাইভ বা কম্পিউটারের হার্ডডিস্ক ব্যবহার করেন, নিশ্চিতভাবেই এই প্রশ্নটি আপনার কাছে খুবই কমন এবং গুরুত্বপূর্ণ।\nআরেকটি প্রশ্ন যেটি আপনি জিজ্ঞাসা করতে পারেন তা হল, “আমার একটি অ্যান্টিভাইরাস আছে কিন্তু কিভাবে আমার পেনড্রাইভ বা কম্পিউটার এখনো এই শর্টকাট ভাইরাসে সংক্রমিত হচ্ছে?” এর জন্য সংক্ষিপ্ত উত্তর হল, “সমস্ত অ্যান্টিভাইরাস শর্টকাট ভাইরাস সনাক্ত করতে পারে না।”\nযাইহোক, ভাল খবর হল এটি যে এই শর্টকাট অপসারণ করা মোটেই কঠিন নয় এবং এক মিনিটেরও কম সময়ে আপনি নিজের কম্পিউটার থেকে শর্টকাট ভাইরাসটি সহজেই মুছে ফেলতে পারেন। আপনার প্রয়োজন শুধুমাত্র নীচের দেখানো পদক্ষেপ গুলো ধাপে ধাপে অনুসরণ করা।\nভাইরাস রিমুভিং প্রসেস এ যাওয়ার আগে আমরা একটু যেনে আসি “শর্টকাট ভাইরাস কী এবং কীভাবে এটি ছড়িয়ে পড়ে।”\nযখন আমরা একটি শর্টকাট সংক্রমিত কম্পিউটারে একটি ফ্ল্যাশ ড্রাইভ সংযুক্ত করি এবং কোনও ফাইল স্থানান্তর করি তখন এটি স্বয়ংক্রিয়ভাবে পেনড্রাইভ এর ফাইল গুলোকে শর্টকাট হিসাবে দেখানো শুরু করে। এই ভাইরাস ফ্ল্যাশ ড্রাইভ, এক্সটারনাল হার্ড ডিস্ক, ফোন মেমোরি, মেমোরি কার্ড বা কোনও মেমোরি স্টিকের মত কোন এক্সটারনাল স্টোরেজকে প্রভাবিত করতে পারে। এটি একটি অজ্ঞাত ম্যালওয়্যার যা প্রথমে অনলাইনে মুক্তি পায় এবং একটি কম্পিউটার থেকে অন্য কম্পিউটারে ছড়িয়ে পড়ে এবং আমরা ফাইলগুলি শর্টকাট করে ফেলে। এ অবস্থায় আপনি যদি কোনও ফাইল খোলার চেষ্টা করেন তবে USB ড্রাইভটি আপনাকে ত্রুটি বার্তা দেখাবে।\nশর্টকাট ভাইরাস দুটি ধরনের আছে;\nসবচেয়ে সাধারণ ফ্ল্যাশ ড্রাইভ শর্টকাট ভাইরাস, তারপর ফাইল এবং ফোল্ডার শর্টকাট ভাইরাস।\nনিম্নলিখিত শর্টকাট ভাইরাস গুলি এই দুটি প্রকারভেদের অন্তর্ভুক্ত করা হয়েছে:\nঅ্যান্টি ভাইরাস এঞ্জিন – ভাইরাসের নাম\nশখের স্কুলের গুগল ড্রাইভ বাবহারের উপর তৈরি করা ভিডিওটি দেখতে ক্লিক করুন এখানে\nফাইল এবং ফোল্ডার শর্টকাট ভাইরাসঃ\nএটি শর্টকাট যেটি আপনার ফাইল এবং ফোল্ডারগুলিকে প্রতিলিপি করে। এটি ট্রোজান এবং ওয়ারম এর একটি সংমিশ্রণ। এটার সবথেকে ভয়াবহ দিক হল , আপনার ফাইল গুলো শর্টকাট হলেও এটি আপনার ক্লিক পাওয়ার জন্য বিকল্প প্রতিলিপি রেখে যাবে, এবং আপনি ক্লিক করা মাত্র ভাইরাস নিজেকে অনুলিপি করা শুরু করবে এবং এমন কিছু সফ্টওয়্যার ইনস্টল করবে যা আপনার কম্পিউটারের কার্যক্রম সর্বাপেক্ষা নিরীক্ষণ করবে, এমনকি এটি দ্বারা আপনার গুরুত্বপূর্ণ তথ্য এবং ক্রেডিট কার্ডের তথ্যও চুরি হতে পারে।\nফ্ল্যাশ ড্রাইভ শর্টকাট ভাইরাস\nএটি কেবলমাত্র ট্রোজান; এটি আপনার পোর্টেবল ডিভাইসের প্রতিটি ফাইল একত্রিত করে এবং এটি একটি হিডেন ফোল্ডারে রাখে তারপর, এটি একটি ফ্ল্যাশ ডিস্ক শর্টকাট তৈরি করে। Exe ফাইল এবং ফোল্ডার শর্টকাট ভাইরাসের মতো এটি আপনার ফাইলগুলি দেখার জন্য এবং ক্লিক করার জন্য কোন বিকল্প দেবে না। একবার সঞ্চালিত হলে, এটি আপনার কম্পিউটিং রুটিন নিরিক্ষন করা , দূষিত অ্যাপ্লিকেশন ইনস্টল এবং আপনি যদি সনাক্ত না করতে পারেন তবে আপনার আর্থিক রেকর্ড চুরির মত কাজও করতে পারে।\nখুব সহজে গুগল ড্রাইভ ব্যবহার ও ব্যাবস্থাপনা শিখতে ক্লিক করুন।\nএবারে আসি আমরা কীভাবে শর্টকাট ভাইরাস রিমুভ করবো সেই প্রসেসেঃ\nকয়েক ভাবে এটি করা যায় তবে আমি দেখাবো কমান্ড প্রম্পট(CMD) দিয়ে।\nস্টেপ ১ঃ প্রথমে আপনি আপনার কম্পিউটারের সার্চ বক্সে গিয়ে লিখবেন cmd এবং আপনার কমান্ড প্রম্পট ডান বাটনে ক্লিক করে Run As Administrator মুড এ চালাবেন।\nস্টেপ ২ঃ এবারে আপনি দেখে নিবেন আপনার কোন ড্রাইভে শর্টকাট ভাইরাসটি আছে । যেমন সেটি যদি পেনড্রাইভ হয় তাহলে নিচের দেখানো ছবির মত ড্রাইভের নাম দেখে নিবেন।\nস্টেপ ৩ঃ আপনি ঠিক এভাবে কমান্ড প্রম্পটে টাইপ করুনঃ attrib -h -r -s / s /dH: *. * >>দৃষ্টি আকর্ষণঃ আপনার পেনড্রাইভের নাম অনুযায়ী H: এই লেখাটুকুতে পরিবর্তন আনুন।\nএবারে enter প্রেস করুন। এবং আপনার পেনড্রাইভে খুঁজে দেখুন শর্টকাট হয়ে যাওয়া ফাইল গুলো পেয়েছেন কিনা।\nসবকিছু ঠিকঠাক থাকলে আপনি এভাবেই খুব সহজে আপনার শর্টকাট হয়ে যাওয়া ভাইরাস গুলো রিমুভ করতে পারেন।\nআপনি যদি এ বিষয়ে আরও বিস্তারিত জানতে চান তবে ইউটিউবে আমাদের শখের স্কুলের এই ভিডিওটি দেখতে পারেন।\nআশা করি এই টিউটোরিয়াল টি থেকে আপনি উপকৃত হয়েছেন।


ছাত্রীদের বরণ করার সেই,ভাইরাল হওয়া ভিডিও নিয়ে যা বলল সেই এমপি - Ekushey24.com\nছাত্রীদের বরণ করার সেই,ভাইরাল হওয়া ভিডিও নিয়ে যা বলল সেই এমপি\n1 week ago\tবিভিন্ন সংবাদ 62 Views\nবৃহস্পতিবার যশোরের চৌগাছা উপজেলার এবিসিডি মাধ্যমিক বিদ্যালয়ের নবনির্মিত ভবনের উদ্বোধনী অনুষ্ঠানে ফুল হাতে নিয়ে ছাত্রীরা এমপি মনিরুলসহ অন্যান্য অতিথিদের বরণ করে।\nভিডিওতে দেখা যাচ্ছে, এমপি মনির ও আওয়ামী লীগের নেতারা রুমের মধ্যে বসে আছেন। পাশ থেকে একজন শিক্ষক ছাত্রীদের শিখিয়ে দিচ্ছেন।\nএকদল ছাত্রী ফুলের মালা হাতে অতিথিদের সামনে দাঁড়ায়। তারপর তারা ‘ধনধান্য পুষ্পে ভরা, আমাদের এই বসুন্ধরা…’ গানের সঙ্গে তাল মিলিয়ে ফুল হাতে মাথানত করে উঠছে আর, বসছে।\nযশোর জেলা আওয়ামী লীগের যুগ্ম-সাধারণ সম্পাদক ও যশোর-২ (চৌগাছা-ঝিকরগাছা) আসনের সংসদ সদস্য অ্যাডভোকেট মনিরুল ইসলাম মনিরকে স্কুলছাত্রীদের বরণ করার একটি ভিডিও সামাজিক যোগাযোগ মাধ্যম ফেসবুকে ভাইরাল হয়েছে।\nএদিকে বৃহস্পতিবারের ভাইরাল হওয়া ওই ভিডিওটিকে অনঅভিপ্রেত বলে উল্লেখ করেছেন এমপি মনির।\nতিনি তার এপিএস হুমায়ুন কবিরের স্বাক্ষরিত এক পত্রের মাধ্যমে দু:খ প্রকাশ করেছেন।\nপত্রটি পাঠকদের জন্য তুলে ধরা হলো-\nএ কারণে প্রধান শিক্ষকের পীড়াপিড়িতে এক পর্যায়ে স্কুলের ক্লাসরুমের ভেতরে স্বল্প পরিসরে ডিসপ্লেটি করে কোমলমতি শিক্ষার্থীরা।\nভিডিওটির কারণে কারও মনে অযাচিতভাবে আঘাত দিয়ে থাকলে সংসদ সদস্য অ্যাড. মনিরুল ইসলাম মনির আন্তরিকভাবে দু:খিত!\nভেন্না পাতার চেয়েও খারাপ টিনের ছাপড়া ছিল চৌগাছা উপজেলার হাকিমপুর ইউনিয়নের এবিসিডি মাধ্যমিক বিদ্যালয়ের। প্রধানমন্ত্রী জননেত্রী শেখ হাসিনার সরকার সেটি পাকা করে দেয়ায় বাচ্চারা প্রখর তাপ আর ঝড়বৃষ্টি থেকে রক্ষা পাবে। সোনার টুকরা ছাত্রছাত্রীরা খুশি, অভিভাবক, শিক্ষক-শিক্ষিকা সবাই খুশি। সূএঃবিডি২৪লাইভ\nএই মাত্র পাওয়া: পূজার ভিড়ে ট্রেন, নিহত অন্তত ৫০ জন\nবার্নিকাটের প্রস্তাব প্রত্যাখ্যান করল আ’লীগ


ফাঁসির আসামি দিপুকে জাপার যুগ্ম মহাসচিব ঘোষণায় উত্তপ্ত টঙ্গী! - মত ও পথ\nHome রাজনীতি ফাঁসির আসামি দিপুকে জাপার যুগ্ম মহাসচিব ঘোষণায় উত্তপ্ত টঙ্গী!\nদেশের বহুল আলোচিত আওয়ামী লীগ নেতা আহসান উল্লাহ মাস্টার হত্যা মামলার ফাঁসির দণ্ডপ্রাপ্ত আসামি নুরুল ইসলাম দিপুকে জাতীয় পার্টির (জাপা) কেন্দ্রীয় কমিটির যুগ্ম মহাসচিব পদ দেওয়া হয়েছে। এ ঘটনায় ক্ষোভে ফুঁসছে টঙ্গীবাসী।\nগত শুক্রবার জাপার চেয়ারম্যান জি এম কাদের ১৪ জন যুগ্ম মহাসচিবের নাম ঘোষণা করেন। এই তালিকার তিন নম্বরে রয়েছে গাজীপুরের নুরুল ইসলাম দিপুর নাম।\n২০০৪ সালের ৭ মে প্রকাশ্য দিবালোকে শ্রমিকনেতা আহসান উল্লাহ মাস্টারকে গুলি করে হত্যার পর ইউরোপে পালিয়ে যান দিপু। বিদেশে পালিয়ে থেকে এত দিন তিনি জাতীয় পার্টির সহ-আন্তর্জাতিক সম্পাদকের দায়িত্ব পালন করে আসছেন। নতুন কমিটিতে আরও গুরুত্বপূর্ণ পদে আনা হয় ফাঁসির দণ্ডপ্রাপ্ত এই ফেরারি আসামিকে।\nদিপুকে গ্রেপ্তার ও জাপার পদ থেকে অব্যাহতির দাবি জানিয়ে আগামীকাল সোমবার ও পরদিন মঙ্গলবার (২০ ও ২১ জানুয়ারি) বিক্ষোভ মিছিল ও মানববন্ধন কর্মসূচি ঘোষণা করেছে টঙ্গী থানা ও টঙ্গী সরকারি কলেজ বিশ্ববিদ্যালয় ছাত্রলীগ।\nএক জরুরি সংবাদ বিজ্ঞপ্তিতে টঙ্গী থানা ছাত্রলীগের সভাপতি কানন মোল্লা ও সাধারণ সম্পাদক মোশিউর রহমান সরকার বাবু এ তথ্য জানান।\nটঙ্গী সরকারি কলেজ ও বিশ্ববিদ্যালয় শাখা ছাত্রলীগ সভাপতি কাজী মন্জুর ও সাধারণ সম্পাদক মো. রেজাউল করিম জানান, মঙ্গলবার টঙ্গী সরকারি কলেজ শাখা ছাত্রলীগ, বিভিন্ন শিক্ষাপ্রতিষ্ঠানের ছাত্রছাত্রী এবং আওয়ামী লীগ, যুবলীগ ও ছাত্রলীগ নেতাকর্মীরা বিক্ষোভ মিছিল ও মানববন্ধন করবেন। বিক্ষোভ শেষে তারা প্রতিবাদ সভা করবেন।\nএদিকে, প্রকাশ্যে রাজনীতিতে এলেও আহসান উল্লাহ মাস্টার হত্যা মামলার আসামি ও জাপা নেতা নূরুল ইসলাম দিপুকে খুঁজে পাচ্ছে না ইন্টারপোল। বেলজিয়াম, ফ্রান্সসহ ইউরোপের বিভিন্ন দেশে জাতীয় পার্টি এবং সামাজিক নানা কর্মসূচিতে অতিথি হিসেবে বক্তব্য দেন তিনি। ২০০৯ সাল থেকে তাকে গ্রেপ্তারে ইন্টারপোলের রেড অ্যালার্ট রয়েছে। রেড অ্যালার্ট রয়েছে যাবজ্জীবন সাজা পাওয়া আরেক আসামি সৈয়দ আহম্মেদ মজনুর বিরুদ্ধেও। প্রায় ১১ বছর পেরিয়ে গেলেও ইন্টারপোল দিপু কিংবা মজনুর অবস্থান এখনো শনাক্ত করতে পারেনি!\nএ বিষয়ে স্বরাষ্ট্রমন্ত্রী আসাদুজ্জামান খান কামাল বলেন, দিপু ও মজনুকে ইন্টারপোলের মাধ্যমে দেশে ফিরিয়ে আনার চেষ্টা চলছে। তবে সর্বশেষ অবস্থান ও ইন্টারপোলের বিষয়টি খোঁজ নিয়ে জানাতে পারব।\nমামলার বিবরণে জানা যায়, ২০০৪ সালের ৭ মে বিএনপি-জোট সরকারের আমলে গাজীপুরের টঙ্গীর নোয়াগাঁও এম এ মজিদ মিয়া উচ্চবিদ্যালয় মাঠে এক জনসভায় গাজীপুর-২ আসনের তৎকালীন আওয়ামী লীগ দলীয় এমপি ও জাতীয় শ্রমিক লীগের জনপ্রিয় নেতা আহসান উল্লাহ মাস্টারকে গুলি করে হত্যা করে দুর্বৃত্তরা। এ সময় খুন হন ওমর ফারুক রতন নামে আর একজন।\nঘটনার পরদিন আহসান উল্লাহ মাস্টারের ছোট ভাই মতিউর রহমান টঙ্গী থানায় জাতীয় পার্টির ছাত্রসংগঠন জাতীয় ছাত্রসমাজের তৎকালীন কেন্দ্রীয় সাধারণ সম্পাদক নুরুল ইসলাম দিপুসহ ১৭ জনের নাম উল্লেখসহ অজ্ঞাতনামা আরও ১০-১২ জনের বিরুদ্ধে মামলা করেন।\nমামলার বাদি মতিউর রহমান বলেন, আহসান উল্লাহ মাস্টারের পলাতক খুনি দিপুকে পদ দিয়ে জাতীয় পার্টি চিহ্নিত একজন অপরাধীকে আশ্রয়-প্রশ্রয় দিচ্ছে। দিপুকে অবিলম্বে জাতীয় পার্টির সব পদ থেকে অব্যাহতি দেওয়া হোক। পাশাপাশি তিনি ইন্টারপোলের সাহায্যে দিপুকে দেশে এনে ফাঁসির রায় কার্যকরের জন্য সরকারের কাছে দাবি জানান।\nজানা গেছে, আহসান উল্লাহ মাস্টার হত্যাকাণ্ডের পরপরই ইউরোপে পাড়ি জমান নুরুল ইসলাম দিপু। তিনি বিদেশে পলাতক থাকা অবস্থায় বিচারিক প্রক্রিয়া শেষে এই মামলায় ঢাকার দ্রুত বিচার ট্রাইব্যুনাল-১ এর বিচারক শাহেদ নূর উদ্দিন ২০০৫ সালের ১৬ এপ্রিল রায় ঘোষণা করেন।\nরায়ে নুরুল ইসলাম দিপুসহ ২২ আসামিকে মৃত্যুদণ্ড এবং ছয় আসামিকে যাবজ্জীবন কারাদণ্ড দেওয়া হয়। খালাস পান অন্য দুজন। ২০০৯ সালে দিপুসহ বিদেশে পলাতক আরেক আসামি মজনুকে গ্রেপ্তারে রেড অ্যালার্ট জারি করা হয়। আসামিদের হাইকোর্টে আপিলের পরিপ্রেক্ষিতে ২০১৬ সালের ১৫ জুন উচ্চ আদালত রায়ে নুরুল ইসলাম দিপুসহ ছয়জনের মৃত্যুদণ্ড বহাল রাখেন। যাবজ্জীবন দেন সৈয়দ আহাম্মেদ মজনুসহ আটজনকে।\nভোটের জন্য পেছাল গ্রন্থমেলা, উদ্বোধন ২ ফেব্রুয়ারি\nউচ্চ আদালতের মৃত্যুদণ্ডাদেশ বহাল রায়ের এক সপ্তাহের মাথায় ইউরোপে পলাতক নুরুল ইসলাম দিপুকে জাতীয় পার্টির যুগ্ম-মহাসচিব হিসেবে মনোনয়ন দেন হুসেইন মুহম্মদ এরশাদ। এখন নতুন কমিটিতে একই পদে বহাল রাখেন জাতীয় পার্টির বর্তমান চেয়াম্যান জি এম কাদের।\nবীর মুক্তিযোদ্ধা আহসান উল্লাহ মাস্টার ১৯৯৬ ও ২০০১ সালে গাজীপুর-২ (টঙ্গী গাজীপুর নিয়ে গঠিত) সংসদ সদস্য নির্বাচিত হন। এর আগে তিনি গাজীপুর উপজেলা পরিষদের চেয়ারম্যান ছিলেন।\nজাতীয় শ্রমিক লীগের কার্যকরী সভাপতি আহসান উল্লাহ মাস্টারের মৃত্যুর পর ওই আসনে উপনির্বাচনে ২০০৪ সাল থেকে ধারাবাহিকভাবে নির্বাচিত হয়েছেন তার ছেলে মো. জাহিদ আহসান রাসেল। পরপর তিনবার নির্বাচিত রাসেল এখন সরকারের যুব ও ক্রীড়া প্রতিমন্ত্রীর দায়িত্ব পালন করছেন।\nPrevious articleবঙ্গবন্ধু গোল্ডকাপ : শ্রীলংকাকে হারিয়ে সেমিতে বাংলাদেশ\nNext articleধর্ষণ প্রতিরোধে করণীয় নির্ধারণে কমিশন গঠনের নির্দেশ\nটঙ্গীতে ঝুটের গুদামে ভয়াবহ আগুন\nজাতীয় পার্টিতে দেবর-ভাবীর দ্বন্দ্ব নিয়ে রিট করবেন ড. ইউনুছ\nসরকারেই থাকতে চান এরশাদ ও রওশন\nজাতীয় পার্টির আয়-ব্যয়ের হিসাব দাখিল\nজাতীয় পার্টিকে ক্ষমতায় দেখে মরতে চাই : এরশাদ\nমহাসমাবেশে এরশাদের ১৮ দফা ইশতেহার ঘোষণা


প্রসঙ্গ ইসলাম ॥ কুরআন মজিদ পবিত্রতম গ্রন্থ || উপ-সম্পাদকীয় || জনকন্ঠ\nপ্রসঙ্গ ইসলাম ॥ কুরআন মজিদ পবিত্রতম গ্রন্থ\nকুরআন মজিদ আল্লাহ জাল্লা শানুহুর কালাম। এই কালাম চিরন্তন, শাশ্বত এবং পবিত্রতম। কুরআন মজিদকে যারা অসম্মান করে তারা পশুর চেয়েও নিকৃষ্ট। কুরআন মজিদ সম্পর্কে আল্লাহ জাল্লা শানুহু ইরশাদ করেন : ইন্নাহু লা কুরআনুন কারিম, ফী কিতাবিম মাক্নুন, লা ইয়ামাস্সুহু ইল্লাল মুতাহহারুন্ তানযীলুম মির রব্বিল ‘আলামীন- নিশ্চয়ই এ সম্মানিত কুরআন, যা আছে সুরক্ষিত কিতাবে, যারা পুতপবিত্র তারা ব্যতীত অন্য কেউ তা স্পর্শ করে না, এ নাযিল হয়েছে রব্বুল ‘আলামীনের নিকট হতে (সূরা ওয়াকিয়া : আয়াত ৭৭-৮০)।\nকুরআন মজিদ নাযিলের সূচনা হয় ৬১০ খ্রিস্টাব্দের রমাদান মাসে, আর শেষ হয় ৬৩২ খ্রিস্টাব্দে। সর্বপ্রথম যে কয়খানি আয়াতে কারিমা নাযিল হয় তার মধ্যে পাঠ করার তাকিদ, সৃষ্টিজগতের স্রষ্টার পরিচয়, মানব সৃষ্টি, লেখাপড়া, বিদ্যা অর্জন প্রভৃতি বিষয় রয়েছে। প্রথম নাযিলকৃত আয়াতে কারিমাগুলো হচ্ছে : ইক্রা বি ইস্মি রব্বিকাল্লাযী খালাক, খালাকাল, ইনসানা মিন ‘আলাক-ইক্রা ওয়া রব্বুকাল্ আক্রামাল্লাযী ‘আল্লামা বিল্ কালাম-‘আল্লামাল ইনসানা মালাম ইয়া’লাম- পাঠ কর তোমার রব্-এর নামে, যিনি সৃষ্টি করেছেন, সৃষ্টি করেছেন মানুষকে ‘আলাক হতে, পাঠ কর, আর তোমার রব্ মহামহিমান্বিত, যিনি কলমের সাহায্যে শিক্ষা দিয়েছেন, শিক্ষা দিয়েছেন মানুষকে যা সে জানত না। (সূরা ‘আলাক : আয়াত (১-৫)।\nকুরআন মজিদে জ্ঞানরাজ্যের তাবত বিষয় রয়েছে। বিজ্ঞান আজ পর্যন্ত যা কিছু আবিষ্কার করেছে তার সব কিছুই কুরআন বহু পূর্বেই রয়েছে, আগামীতে যা কিছু হয়ত আবিষ্কৃত হবে তাও কুরআন মজিদে বিধৃত আছে। মরিস বুকাইলি তাঁর রচিত বাইবেল কুরআন এ্যান্ড সায়েন্স গ্রন্থে বৈজ্ঞানিক যুক্তি দিয়ে কুরআনের শ্রেষ্ঠত্ব উপস্থাপন করেছেন। উক্ত গ্রন্থের উপসংহারে তিনি বলেছেন : কুরআন সর্বশেষ আসমানী কিতাব, যা নাযিল হয় তওরাত, যবুর ও ইঞ্জিল (বাইবেল)-এর পরে। কুরআনের আয়াতসমূহে স্ববিরোধিতা নেই, কোনরূপ বৈপরীত্যও নেই। কিছু ধর্মগ্রন্থের বাণীসমূহে মানুষের হস্তক্ষেপের অসংখ্য দৃষ্টান্ত রয়েছে, কিন্তু কুরআন তা থেকে একেবারে মুক্ত। নিরপেক্ষ দৃষ্টিতে পর্যালোচনা করলে দেখা যাবে কুরআন সর্বতোভাবে নির্ভুল এবং এক অনন্য কিতাব। এ ছাড়াও কুরআন মজিদে এমন সব আয়াত ও বাণী রয়েছে, যা আধুনিক বিজ্ঞানের সঙ্গে সম্পৃক্ত। ...কুরআন এমন কিছু আয়াতে কারিমা রয়েছে যার অর্থ কিংবা ব্যাখ্যা করা আগে আদৌও সম্ভব হয়নি। আধুনিককালে এসে বিজ্ঞানের চরম উৎকর্ষের ফলে গবেষণা, আবিষ্কার ও তথ্যগত জ্ঞানের আলোকে সে সব আয়াতের অর্থ, ব্যাখ্যা ও বিশ্লেষণ করা সম্ভব হচ্ছে।\nকুরআন মজিদ এমন এক গ্রন্থ, যা কোটি কোটি হাফিজ হিফ্জ হিফ্জ করেছে এবং এই ধারা সেই প্রথমকাল হতেই চালু হয়ে আসছে। যে কারণে এই মহাগ্রন্থের কোনরূপ হেরফের হয়নি বা কোন কালেও হবে না। এই কিতাব যতবার তিলাওয়াত করা হয় ততবারই নিত্যনতুন প্রতীয়মান হয়, হৃদয় অনুভব পবিত্রতার ছোঁয়া গভীর থেকে গভীরতর হয়ে ওঠে। এই গ্রন্থে হিফাজতের দায়িত্ব গ্রহণ করেছেন আল্লাহ্ জাল্লা শানুহু নিজেই। ইরশাদ হয়েছে : ইন্না নাহুনু নায্যালনাযযিকরা ওয়া ইন্না লাহু লাহাফিযুনÑ আমিই কুরআন নাযিল করেছি এবং আমি এর সংরক্ষক। (সূরা হিজর : আয়াত ৯)।\nহযরত আলী রাদি আল্লাহু তা’আলা আন্হু বলেন : শোন! আমি হযরত রসুলুল্লাহ সাল্লাল্লাহু ‘আলায়হি ওয়া সাল্লামকে বলতে শুনেছি যে, হুঁশিয়ার হও! শীঘ্রই একটা বড় ফিত্না মাথাচাড়া দিয়ে উঠবে। আমি আরজ করলাম, সে ফিত্না থেকে মুক্তি পাওয়ার উপায় কি হবে? তিনি বললেন : আল্লাহুর কিতাব! এই কিতাবে তোমাদের পূর্ববর্তীদের অবস্থার বর্ণনা আছে এবং তোমাদের পরবর্তীতে যা কিছু ঘটবে তারও ভবিষ্যদ্বাণী রয়েছে। এতে তোমাদের পরস্পরের বিষয়সমূহের মীমাংসাও রয়েছে। এই কিতাবই চূড়ান্ত ফয়সালা। যে ব্যক্তি এই কিতাবকে অবজ্ঞা করবে আল্লাহ্ তাকে ধ্বংস করবেন। (তিরমিযী শরীফ)।\nকুরআন মজিদ পৃথিবীর মানুষকে সত্য ও অসত্যের মধ্যে, ন্যায় ও অন্যায়ের মধ্যে পার্থক্য নির্ণয় করে দেয় এবং সৎপথের দিশা দেয়। এ এমন এক মহাগ্রন্থ, যা যুগের সমগ্র চাহিদাকে মেটাতে সক্ষম এবং সমগ্র মানব জাতির জন্য পথপ্রদর্শক। কুরআন মজিদে ইরশাদ হয়েছে : হাজা বালাগুল লিন্ নাসি ওয়া লি ইউন্যারু বিহি-এ মানুষের জন্য এক বার্তা, যাতে এর দ্বারা ওরা সতর্ক হয়। (সূরা ইব্রাহীম : আয়াত ৫২)। আল্লাহ্ জাল্লা শানুহু ইরশাদ করেন : ওয়া লাকাদ র্সরাফনা ফী হাযাল কুরআনি লি ইয়ায্যাক্কারু- আর আমি অবশ্যই এই কুরআনে বহু বিষয় বার বার বিবৃত করেছি যাতে ওরা ্উপদেশ গ্রহণ করে। (সূরা বনী ইসরাইল : আয়াত ৪১), ওয়া লাকাদ ইয়াস্সারনাল কুরআন লিযযিক্র-কুরআন আমি সহজ করে দিয়েছি উপদেশ গ্রহণের জন্য। (সূরা কামার : আয়াত ২২), ইন্ হুয়া ইল্লা যিক্রুল্ লিল্ আলামীনÑ এটা তো বিশ্বজগতের জন্য উপদেশ। (সূরা তাকবীর : আয়াত ২৭)।\nকুরআন মজিদের মাধ্যমে মানুষ মনুষ্যত্বের পূর্ণ বৈশিষ্ট্য লাভ করতে পারে, যা অন্য কোন কিতাব দ্বারা সম্ভব নয়। এতে রয়েছে ন্যায়, ইন্সাফ ও আদল প্রতিষ্ঠার সত্যিকার দিকনির্দেশনা এবং কার্যকর বিধি-বিধান। এতে রয়েছে তাবত অন্যায়-অবিচার থেকে মুক্ত করে একটি সুন্দর পৃথিবী গড়ার সুষ্পষ্ট পথ ও পাথেয়। ইরশাদ হয়েছে : ইন্নাহু লা কাউলু ফাস্্লুন- নিশ্চয়ই এতে রয়েছে ফয়সালার বাণী। (সূরা তারিক : আয়াত ১৩)।\nকুরআন মজিদ এমন এক অনন্য কিতাব যা তিলাওয়াত করলে অশেষ সওয়াব লাভ করা যায় এবং হিফ্জ বা মুখস্থ করলে অন্তরের কলুষতা দূরীভূত হয়ে একজন পরিচ্ছন্ন মানুষ হওয়া যায়, সেই সঙ্গে প্রকৃত জ্ঞানের অধিকারী হওয়া যায়। হযরত ‘আলী রাদি আল্লাহ তা’আলা আন্হু থেকে বর্ণিত আছে যে, হযরত রসুলুল্লাহ সাল্লাল্লাহু ‘আলায়হি ওয়া সাল্লাম বলেছেন : মান্ কারা আল কুরআন ফাস্তাজহারাহু ফা হাল্লা হালালাহু ওয়া র্হারামা হারামাহু আদ্খালাহুল জান্নাতা ওয়া শাফ্্ফা’আহু আশরিন্ মিন্ আহলি বায়তিহীন কুল্লুহুম কাদ্ ওয়াজাবাত লাহুন্নারÑ যে কুরআন পাঠ করে ও মুখস্থ করে, এতে যে সমস্ত হালালের উল্লেখ রয়েছে সেগুলোকে হালাল জানে এবং যে সমস্ত হারামের উল্লেখ রয়েছে সেগুলোকে হারাম জানে সে জান্নাতে দাখিল হবে এবং জাহান্নাম অবধারিত ছিল তার পরিবার-পরিজনের মধ্যে এমন দশ ব্যক্তির জন্য সে সুপারিশ করলে আল্লাহ্ তা কবুল করবেন (তিরমিযী শরীফ, আহমদ)। হযরত উসমান রাদি আল্লাহু তা’আলা আন্হু থেকে বর্ণিত আছে যে, হযরত রসুলুল্লাহ সাল্লাল্লাহু ‘আলায়হি ওয়া সাল্লাম বলেছেন : খায়রুকুম মান্ তা’আল্লামাল্্ কুরআন ওয়া ‘আল্লামাহু-তোমাদের মধ্যে উত্তম হচ্ছে ওই ব্যক্তি যে নিজে কুরআন শেখে এবং অন্যকে তা শিক্ষা দেয়। (বুখারী শরীফ, মুসলিম শরীফ)। হযরত মু’আয জুহানী রাদি আল্লাহু তা’আলা আন্হু থেকে বর্ণিত আছে যে, হযরত রসুলুল্লাহ সাল্লাল্লাহু ‘আলায়হি ওয়া সাল্লাম বলেছেন : যে ব্যক্তি কুরআন পাঠ করে এবং তাতে যা রয়েছে সে অনুযায়ী কর্ম করে তার আব্বা-আম্মাকে কিয়ামতের দিন রবি কিরণের চেয়েও অধিকতর উজ্জ্বল মুকুট পরানো হবে। (আবু দাউদ শরীফ)।\nকুরআন মজিদকে যারা প্রত্যাখ্যান করে কিংবা অবজ্ঞা করে অথবা অবমাননা করে তাদের জন্য কঠিন শাস্তির ঘোষণা দিয়েছেন আল্লাহ্ জাল্লা শানুহু। ইরশাদ হয়েছে : যারা তাদের নিকট কুরআন আসবার পর তা প্রত্যাখ্যান করে তাদের দেয়া হবে কঠিন শাস্তি। আর নিশ্চয়ই এ এক মহিমময় গ্রন্থ। কোন মিথ্যা এতে অনুপ্রবেশ করতে পারে না- সামনে থেকেও পারে না, পেছন থেকেও পারে না। এ প্রজ্ঞাময়, প্রশংসার্হ আল্লাহর নিকট হতে অবতীর্ণ। (সূরা হা-মীম আস্ সাজ্দা : আয়াত ৪১-৪২), এই কিতাব প্রজ্ঞাময়, সর্বজ্ঞের নিকট হতে, এর আয়াতসমূহ সুস্পষ্ট, সুবিন্যস্ত। (সূরা হুদ : আয়াত ১)। আল্লাহ্ জাল্লা শানুহু ইরশাদ করেন : এ (কুরআন) আমি নাযিল করেছি এবং এর বিধানকে অবশ্য পালনীয় করেছি, এতে আমি নাযিল করেছি সুস্পষ্ট আয়াতসমূহ যাতে তোমরা উপদেশ গ্রহণ কর। (সূরা নূও : আয়াত ১)।\nআল্লাহ্ জাল্লা শানুহু কুরআন মজিদকে বিজ্ঞানময় গ্রন্থ হিসেবে অভিহিত করে ইরশাদ করেন : ওয়াল কুরআনিল হাকীম-ইন্নাকা লা মিনাল মুরসালিন-আলা সিরাতিল মুস্তাকিম-তানযিলাল্ আযীযির রহীম- শপথ বিজ্ঞানময় কুরআনের, (হে রসূল) নিশ্চয়ই আপনি রসূলগণের অন্তর্ভুক্ত, আপনি সরল পথের ওপর প্রতিষ্ঠিত। কুরআন নাযিল হয়েছে পরাক্রমশালী পরম দয়ালু আল্লাহ্র নিকট হতে। (সূরা ইয়াসিন : আয়াত ২-৫)। কুরআন একেবারে নির্ভুল কিতাব। এ সম্পর্কে ইরশাদ হয়েছে : যালিকাল কিতাবু লা রায়বা ফিহিÑ এ হচ্ছে সেই কিতাব, যাতে কোনরূপ সন্দেহ নেই। (সূরা বাকারা : আয়াত ২)।\nকুরআন মজিদ মানুষকে পবিত্র করে এবং জ্ঞান-বিজ্ঞানের শিক্ষা প্রদান করে। এ সম্পর্কে কুরআন মজিদে ইরশাদ হয়েছে : আকাশম-লী ও পৃথিবীতে যা কিছু আছে সবই পবিত্রতা ও মহিমা ঘোষণা করে আল্লাহ্র, যিনি মালিক মহাপবিত্র পরাক্রমশীল প্রজ্ঞাময়। তিনি উম্মীদের মধ্যে একজন রসুল প্রেরণ করেছেন তাদের মাঝ থেকেই যিনি তাদের নিকট তিলাওয়াত করেন তাঁর (আল্লাহর) আয়াতসমূহ ও তাদের পবিত্র করেন এবং শিক্ষা দেন কিতাব ও হিকমত। (সূরা জুমু’আ : আয়াত ১-২), এই কিতাব পরাক্রমশালী, প্রজ্ঞাময় আল্লাহর নিকট হতে অবতীর্ণ। (সূরা জাসিয়া : আয়াত ২)।\nপবিত্রতম মহাগ্রন্থ আল-কুরআনুল কারিম অনুযায়ী যিন্দিগী গড়ে তোলার মাধ্যমেই কেবল প্রকৃত সুখ ও শান্তির পৃথিবী গড়ে তোলা সম্ভব। প্রিয় নবী হযরত মুহাম্মাদুর রসুলুল্লাহ সাল্লাল্লাহু ‘আলায়হি ওয়া সাল্লাম বিদায় হজের দীর্ঘ ভাষণের একপর্যায়ে বলেছিলেন : আমি তোমাদের জন্য রেখে যাচ্ছি আল্লাহর কিতাব ও তাঁর রসুলের সুন্নাহ। তোমরা যদি এই দুটোকে আঁকড়ে ধর তা হলে পথভ্রষ্ট হবে না।\nকুরআন মজিদে ইরশাদ হয়েছে : তোমরা তোমাদের রব্-এর অভিমুখী হও এবং তাঁর নিকট আত্মসমর্পণ কর তোমাদের নিকট আযাব আসবার আগেই। (সূরা যুমার : আয়াত ৫৪)।\nকুরআন মজিদের পবিত্রতা রক্ষা করা এবং কুরআনের দিকনির্দেশনা অনুযায়ী জীবন গড়ে তোলার মধ্যেই মনুষ্য জীবনের সফলতা নিহিত রয়েছে।


ঝিনাইদহে ধেয়ে আসছে মাদকের বিষাক্ত ছোবল-ধ্বংস হচ্চে যুব সমাজ ! ঝিনাইদহে ধেয়ে আসছে মাদকের বিষাক্ত ছোবল-ধ্বংস হচ্চে যুব সমাজ ! – বাংলার প্রতিদিন ।। Banglar Protidin\nঝিনাইদহে ধেয়ে আসছে মাদকের বিষাক্ত ছোবল-ধ্বংস হচ্চে যুব সমাজ !\nমাদক উপত্যাকায় পরিণত হয়েছে ঝিনাইদহ। জেলার ৬ উপজেলায় এখন মাদক বিক্রি হ”েছ অবাধে। মাদকের অন্যতম গেটওয়ে হিসেবে ব্যবহৃত হ”েছ ঝিনাইদহ। এর অন্যতম কারণ উন্নত যোগাযোগ ব্যব¯’া ও নির্বিঘেœ পাচারের নিরাপদ রুট।\nসীমান্তে বিজিবি আর থানায় থানায় পুলিশ ও র‌্যাব মাদকের এই ভয়াবহতা থামাতে পারছে না। বিশেষ করে সীমান্ত রুটে ব্যাপক ভাবে মাদক প্রবেশ করায় র‌্যাব পুলিশের ঘুম হারাম করে দি”েছ। নিয়মিত সন্ত্রাস ও জঙ্গী বিরোধী অভিযান চালানোর পাশাপাশি মাদকের শ্রোত ঠেকাতে হিমশিম খা”েছ আইনশৃংখলা বাহিনী।\nঅন্যদিকে ঠুটো জগন্নাথে পরিণত মাদকদ্রব্য নিয়ন্ত্রন অধিদপ্তর। লোকবলের দোয়ায় দিয়ে তারা হাত পা গুটিয়ে বসে আছে। ব্যাবসায়ীদের লেজ না পেলেও তারা মাছে মধ্যে সেবনকারীদের আটকিয়ে তৃপ্তির ঢেঁকুর তুলতে সক্ষক হ”েছ।\nবিজিবির ৬ বর্ডার গার্ড ব্যাটালিয়নের দেওয়া তথ্যমতে গত দেড় বছরে ৫ কোটিরও বেশি টাকার মদক উদ্ধার করেছে তারা। গত ২১ জানুয়ারী এ সব মাদক চুয়াডাঙ্গায় ধ্বংস করা হয়। ঝিনাইদহের খালিশপুর ৫৮ বিজিবি গঠনের পর থেকে সীমাš- থেকে অর্ধ কোটি টাকার মাদক উদ্ধারের তথ্য রয়েছে।\nতথ্যানুসন্ধানে জানা গেছে, ঝিনাইদহ র‌্যাব ও পুলিশ আমদানীর তুলনায় খুব কম পরিমান মাদক উদ্ধার করতে পারছে। অভিযোগ আছে, সখ্যতা থাকায় মাদক সম্রাটরা থেকে যা”েছ অধরা। চুনোপুটি মার্কা ব্যবসায়ীরা পুলিশের জালে বন্দি হলেও এ ব্যবসার আড়ালে থাকা গডফাদাররা গ্রেফতার হয় না। সরকারের বিশেষ একটি সং¯’ার রিপোর্ট মোতাবেক ঝিনাইদহ জেলায় কোন না কোন ভাবে জড়িত ৭০০ মাদক ব্যবসায়ী রয়েছে।\nএসব মাদক ব্যবসায়ীরা প্রায়ই পুলিশ, বিজিবি বা র‌্যাবের হাতে গ্রেফতার হলেও বেশিদিন জেলে আটকে থাকে না। দুর্বল ধারা ও সাক্ষি প্রমানের অভাবে তারা বের হয়ে আসে এবং পুরোদমে মাদক ব্যবসায় জড়িয়ে পড়ে।\nঝিনাইদহের রবি নামে এক মাদক ব্যবসায়ী গ্রেফতারের পর পুলিশের এক কর্মকর্তা জানান, এই নিয়ে সে ৪ বার গ্রেফতার হলো। কিন্তু প্রতিবারই জেল থেকে বেরিয়ে এসে আবারো জড়িয়ে পড়ে মাদক ব্যবসার সাথে। বৈডাঙ্গার গাজা সম্রাট শহিদুল প্রায় গ্রেফতার হয়। কিন্তুু জেলের ভাত তার বেশি দিন খেতে হয় না।\nসর্বশেষ তিনি র‌্যাবের হাতে বিপুল পরিমান হাঁজাসহ আটক হন। এদিকে সহজলভ্য হওয়ায় এখন ফেনসিডিল ছেড়ে ইয়াবায় ঝুকছে ব্যবসায়ীরা। ফলে শহর থেকে গ্রাম পর্যন্ত ছড়িয়ে পড়ছে মাদকের বিশাক্ত নীল ছোবল। পানের দোকানেও এখন ইয়াবা পাওয়া যা”েছ।\nফলে উঠতি বয়সের যুবকরা আক্রান্ত হ”েছ মাদক জ্বরে। সরকারের একটি গোয়েন্দ সং¯’ার তথ্যমতে ঝিনাইদহ অঞ্চলে এখন প্রভাবশালীরা মাদকের সিন্ডিকেট গড়ে তুলেছে। এই তালিকায় অবাক করার মতো তথ্য দিয়েছে সং¯’াটি।\nতাদের কাছে তথ্য আছে নামধারী জনপ্রতিনিধি, পুলিশ ও সাংবাদিক পরিচয় দিয়ে মাদকের বড় বড় চালান পাচার হ”েছ। কতিপয় ইউনিয়ন পরিষদের মেম্বর ও চেয়ারম্যানরাও জড়িয়ে পড়েছে এই ব্যবসায়। অন্যদিকে পুলিশের কতিপয় সদস্যও মাদক ব্যবসায়ীদের সাথে গভীর ভাবে জড়িয়ে পড়েছে।\nগত ২৮ জুলাই চাকলাপাড়ার লুৎফর রহমানের ছেলে মাদক স¤্রাট রবি গ্রেফতার হওয়ার পর কয়েকজন গোয়েন্দা পুলিশ সদস্যের নাম ফাঁস করে মিডিয়ার কাছে। তাদেরকে তড়িঘড়ি করে অন্য জেলায় বদলী করা হয়েছে। গত ১০ আগষ্ট আরাপপুরে মাদক নিয়ে গোলাগুলি হয়ে একজন গুরুতর আহত হন।\nএ নিয়ে প্রশাসনের কোন উ”চবাচ্য নেই, নেই অগ্রগতি। গত ২৭ জুলাই রাতে সাদা পুলিশ পরিচয়ে সাদা পোশাকের লোক ঝিনাইদহ সদর উপজেলার রামচন্দ্রপুর গ্রামের ছমির উদ্দীনের ছেলে মাদক ব্যবসায়ী শহিদুল ইসলাম ও কোলা গ্রামের মৃত সৈয়দ মালিথার ছেলে রেজাউলকে ইয়াবাসহ আটক করে। কিন্তুু তাদের থানায় সোপর্দ করা হয়নি। পুলিশ তাদের আটকের কথাও স্বীকার করেনি।\nএলাকায় ফিরে শহিদুল ও রেজা তাদের আটকের কথা জানিয়ে বলেছে টাকা দিয়ে তারা ছাড়া পেয়েছে। ১৬ আগষ্ট ঝিনাইদহ শহরের পার্কপাড়া থেকে এক প্রকৌশলীর ছেলে ফেনসিডিলসহ ধরা পরে। মোটা অংকের টাকা লেনদেনে মুক্তি পান তিনি। এ ভাবে সাদা পোশাকে মাদক ও মাদকদ্রব্য আটক হলেও থানা পর্যন্ত পৌছা”েছ না। রাস্তার মধ্যে দরদাম হাঁকিয়ে ছেড়ে দেওয়ার অনেক নজীর রয়েছে।\nঝিনাইদহের পশ্চিমের এক পুলিশ ফাড়ির এএসআই মাদক ব্যবসা করে অল্প দিনে গ্রামে আলিশান বাড়ি ও মাঠে জমি কিনে তাক লাগিয়ে দিয়েছে। তিনি বদলী হয়েছেন সাতক্ষিরা জেলায়। রাতে একটি সাদা প্রাইভেট কার নিয়ে তিনি মাদক ব্যবসা করতেন বলে এলাকায় কথিত আছে। হরিণাকুন্ডুর রিশখালী এলাকার এক গাজা ব্যবসায়ী ৩ কেজি গাজাসহ গ্রেফতার করে। কিšু‘ টাকা নিয়ে ওই এএসআই তাকে ছেড়ে দেয়।\nকোটচাঁদপুরের মাদক ও চোরাচালান সিন্ডিকেটের গডফাদার রেজাউল পাঠান র‌্যাবের হাতে আটক হওয়ার পর কতিপয় নামধারী সাংবাদিকের নাম প্রকাশ করেছে। এরা মাদক সেবন ও ব্যবসার সাথে জড়িত। সাংবাদিক সাইনবোর্ড ঝুলিয়ে অনেকেই এখন ঝুকছে মাদক ব্যবসার সাথে।\nঝিনাইদহ শহরের আরাপপুর, কালীগঞ্জের বারোবাজার, কোটচাঁদপুর, শৈলকুপার শেখপাড়া, ভাটই, গাড়াগঞ্জ ও মহেশপুরের সীমান্ত এলাকা মাদকের রমরমা হাটে পরিণত হয়েছে। চুয়াডাঙ্গার দর্শনা, খাড়াগোদা ও শরৎগঞ্জ হয়ে প্রতি রাতেই মাদকের বড় বড় চালান ঝিনাইদহে ঢুকছে।\nএই এলাকার গডফাদাররা এ সব ব্যবসা নিয়ন্ত্রন করছে। এ বিষয়ে খালিশপুর ৫৮ বিজিবির পরিচালক লেঃ কর্ণেল তাজুল ইসলাম তাজ জানান, সীমান্ত থেকে পাঁচ মাইলের মধ্যে আমাদের এরিয়া। এর বাইরে কোন কিছু হলে আমাদের আইনগত কিছু করার নেই।\nতিনি বলেন প্রতিনিয়িত আমরা সীমান্তে মাদক বিরোধী অভিযান চালা”িছ। শুক্রবারও আমরা মদ ও ৭২ বোতল ফেনসিডিল উদ্ধার করেছি। তিনি বলেন, মাদকের শ্রোত ঠেকাতে আমরা সীমান্তে অভিযানের পাশাপাশি সচেতনতা বৃদ্ধির জন্য কাজ করছি।\nইমামদের মাধ্যমে মসজিদে মসজিদে মাদক নিয়ে ইসলামের দৃষ্টি ভঙ্গি তুলে ধরছি। সীমান্তে মেম্বর ও চেয়ারম্যানদের নিয়ে কাজ করছি। তারপরও মাদকের ভয়াবহতা ঠেকানো যা”েছ না। তিনি বলেন, আমরা মাদক ব্যবসায়ীদের আটক করে মামলা দিই। এরপর আমাদের আর কোন কাজ নেই।\nবিজিবির আরেকটি সুত্র জানায়, মাদক ব্যবসায়ীরা সব সময় সরকারী দলের ছত্রছায়ায় ব্যবসা করে। এ জন্য তাদের গ্রেফতার করলেও বেশিদিন আটকানো যায় না। এদিকে নাম প্রকাশ না করার শর্তে ঝিনাইদহ জেলা পুলিশের এক কর্মকর্তা জানান, মাদকের সাথে সমাজের অনেকই জড়িত। তারপরও পুলিশ নিয়মিত অভিযান পরিচালনা করছে।\nঅভিভাবকরা সচেতন না হলে পুলিশের একার পক্ষে মাদক নিয়ন্ত্রন করা সম্ভব নয়। তিনি জানান, আমরা মাদক ব্যবসায়ীদের ধরছি, কিন্তুু আইনের ফাঁকফোকর দিয়ে তারা বেরিয়ে আবার পুরানো পেশায় ফিরে আসছে।


alim class 12 quran majeed assignment answer 5th week 2021, আলিম ২০২২ পরীক্ষার্থীদের ৫ম সপ্তাহের এ্যাসাইনমেন্ট কুরআন মাজিদ উত্তর | Bangla News Express\nJuly 11, 2021 July 11, 2021 Bangla News ExpressLeaveaComment on alim class 12 quran majeed assignment answer 5th week 2021, আলিম ২০২২ পরীক্ষার্থীদের ৫ম সপ্তাহের এ্যাসাইনমেন্ট কুরআন মাজিদ উত্তর\nকুরআন মাজিদে মিরাস প্রসঙ্গ: প্রেক্ষিত সুরা আন-নিসা\nশিখনফল বিষয়বস্তুঃ সুরা আন-নিসা (আয়াত নং ৭-১২)\nনির্দেশনা (সংকেত/ধাপ/পরিধি): ১. অনুবাদ, ২. واذا حضر, … معروفا আয়াতটির ব্যাখ্যা; ৩. আয়াতসমূহে উল্লেখিত ওয়ারিশগণ ও তাদের প্রাপ্য অংশ, ৪. ইসলামের উত্তরাধিকার আইন ও নারীর ন্যায্যতা;\nপবিত্র কুরআনের তাফসিরবিষয়ক অনুষ্ঠান ‘কুরআনের আলো’র আজকের পর্বে সূরা আন নিসার ৭ থেকে ১২ নম্বর আয়াতের ব্যাখ্যা তুলে ধরা হবে। এই সূরার ৭ নম্বর আয়াতে মহান আল্লাহ বলেছেন-\n“বাবা-মা ও আত্মীয় স্বজনের পরিত্যাক্ত সম্পত্তিতে পুরুষের অংশ আছে এবং তাতে নারীরও অংশ আছে, উত্তরাধিকারগত সম্পদ কম বা বেশী যাই হোক না কেন তাতে নারীর অংশ নির্দিষ্ট।” (৪:৭)\nসূরা নিসার প্রথম কয়েকটি আয়াতে এতিম ও অনাথ শিশুদের প্রসঙ্গ সহ বিভিন্ন পারিবারিক সমস্যা সম্পর্কে ইসলামী দৃষ্টিভঙ্গী তুলে ধরা হয়েছে। একটি হাদিস থেকে জানা যায়, রাসূল (সা.)’র একজন সাহাবীর ইন্তেকালের পর তাঁর সমস্ত সম্পত্তি কয়েকজন ভাতিজা নিজেদের মধ্যে ভাগ করে নেয়। অথচ ঐ সাহাবীর স্ত্রী ও তাঁর কয়েকটি শিশুকে সম্পত্তির কোন অংশ দেয়া হয়নি। এর কারণ, অজ্ঞতার যুগে আরবদের বিশ্বাস ছিল শুধুমাত্র যুদ্ধ করতে সক্ষম পুরুষরাই উত্তরাধিকার বা মৃত ব্যক্তির রেখে যাওয়া সম্পত্তির অংশ পাবার যোগ্য। মহিলা বা শিশুরা যুদ্ধ করতে সক্ষম নয় বলে তারা উত্তরাধিকার সূত্রে কোন সম্পদের অংশ পাবার যোগ্য নয়। এ অবস্থায় পবিত্র কোরআনের এই আয়াত নাজিল হয়। এতে নারীর অধিকারের প্রতি সমর্থন জানিয়ে বলা হয়েছে- মীরাস বা উত্তরাধিকারগত সম্পদে পুরুষদের যেমন অংশ আছে, তেমনি তাতে নারীদেরও অংশ রয়েছে। উত্তরাধিকারগত সম্পদ কম বা বেশী যাই হোক না কেন তাতে নারীর অংশ আল্লাহর পক্ষ থেকে সুনির্দিষ্ট।\nএই আয়াতে শিক্ষণীয় দিকগুলো হলো,\nদ্বিতীয়ত : আল্লাহর বিধান অনুযায়ী উত্তরাধিকারগত সম্পদের ভাগ-বণ্টন করতে হবে, সামাজিক প্রথা বা পরলোকগত কোন ব্যক্তির সুপারিশ অনুযায়ী নয়।\nতৃতীয়ত : উত্তরাধিকারগত সম্পদ বণ্টনের ক্ষেত্রে এর মোট পরিমাণ কোন বিবেচ্য বিষয় নয়। মোট পরিমাণ যাই হোক না কেন সমস্ত ওয়ারিশ বা উত্তরাধিকারীর ন্যায়সঙ্গত অধিকার রক্ষাই গুরুত্বপূর্ণ । উত্তরাধিকারগত সম্পদের মোট পরিমাণ কম হবার অজুহাতে কোন উত্তরাধিকারীর অধিকারকে উপেক্ষা করা যাবে না।\nসূরা নিসার ৮ নম্বর আয়াতে বলা হয়েছে-\n“সম্পত্তি বণ্টনকালে উত্তরাধিকারী নয় এমন গরীব, আত্মীয়, পিতৃহীন ও অভাবগ্রস্ত লোক উপস্থিত থাকলে তাদেরকে তা থেকে কিছু দিও এবং তাদের সঙ্গে সদালাপ করবে।” (৪:৮)\nপারিবারিক সম্পর্ক রক্ষা ও তা জোরদার করতে হলে সুন্দর ও মানবিক ব্যবহার জরুরী। তাই উত্তরাধিকারগত সম্পদ বণ্টনের বিধান উল্লেখের পরপরই কোরআনের আয়াতে এ সম্পর্কিত দু’টি নৈতিক বিধান উল্লেখ করা হয়েছে। এর একটি হলো, উত্তরাধিকারগত সম্পদ বণ্টনের সময় আত্মীয়-স্বজন বিশেষ করে এতিম ও দরিদ্র-আত্মীয় স্বজন উপস্থিত থাকলে তারা সম্পদের উত্তরাধিকারী না হওয়া সত্ত্বেও সব উত্তরাধিকারীর সম্মতি নিয়ে মোট উত্তরাধিকার থেকে তাদেরকে কিছু দেয়া যেতে পারে ও দরিদ্র আত্মীয় স্বজনের মধ্যে ধনী আত্মীয়ের প্রতি যদি হিংসা বিদ্বেষ থেকেও থাকে, তাহলে এই দানের ফলে তা প্রশমিত হতে পারে এবং পারিবারিক ও আত্মীয়তার বন্ধনও এতে শক্তিশালী হবে। দ্বিতীয় নৈতিক বিধানে বঞ্চিত ও দরিদ্র আত্মীয় স্বজনের সঙ্গে সুন্দর এবং ভদ্রভাবে কথা বলার নিদের্শ দেয়া হয়েছে, যাতে তারা এমন ধারণা করার সুযোগ না পায় যে, দারিদ্রের কারণে তাদের সাথে নির্দয় আচরণ করা হচ্ছে।\nএই আয়াতের মূল শিক্ষণীয় দিকগুলো হলো,\nপ্রথমতঃ বঞ্চিতদের স্বাভাবিক চাহিদার প্রতি গুরুত্ব দেয়া উচিত। জরুরী প্রয়োজন ছাড়াও তাদেরকে বিভিন্ন ব্যাপারে সাহায্য করতে হবে।\nদ্বিতীয়তঃ উপহার দেয়া এবং সুন্দর ব্যবহারের মাধ্যমে আত্মীয়তার সম্পর্ক জোরদার করতে হবে। বস্তুগত তথা বৈষয়িক বিষয়ে উপকার করার পাশাপাশি ভালবাসাপূর্ণ আত্মিক সম্পর্কের মাধ্যম আত্মীয় ও আপনজনদের মধ্যে হিংসা বিদ্বেষ প্রতিরোধ করা উচিত।\nসূরা নিসার ৯ নম্বর আয়াতে বলা হয়েছে-\n“নিজেদের অসহায় সন্তানদের ছেড়ে গেলে ভবিষ্যতে তাদের কি হবে এই ভেবে যারা উদ্বিগ্ন তাদের উচিত অন্য মানুষদের এতিম সন্তানের ব্যাপারেও অনুরূপ ভয় করা এবং আল্লাহকে ভয় করা ও সদ্ভাবে কথা বলা উচিত।” (৪:৯)\nপবিত্র কোরআন এতিমদের ব্যাপারে মানুষের মধ্যে দয়া সঞ্চারের জন্য তাদের অসহায় সন্তানের একটি কল্পিত দৃষ্টান্ত দিচ্ছে। এতে বলা হয়েছে, ধরে নেয়া যাক, তারা এমন পাষান-হৃদয় মানুষের তত্ত্বাবধানে রয়েছে যিনি তাদের কচি মনের অনুভূতিকে কোন গুরুত্বই দেন না এবং তাদের সম্পদ ব্যবহারের ক্ষেত্রেও ন্যায় বিচার করেন না। এমন অবস্থায় মানুষ নিশ্চয়ই এই ভেবে উদ্বিগ্ন হবে যে, তাদের মৃত্যুর পর অন্যরা তাদের সন্তানদের সাথে কেমন ব্যবহার করবে? এরপর আল্লাহ বলেছেন, “হে মানুষ! অন্যদের এতিম সন্তানের সঙ্গে আচরণের ব্যাপারে তোমাদেরকেও আল্লাহকে মনে রাখতে হবে। তাদের সঙ্গে অন্যায় ব্যবহার না করে ভালো ও পছন্দনীয় আচরণ কর। এতিমদের মন জয় কর এবং তাদেরকে ভালবেসে তাদের স্নেহের চাহিদা পূরণ করবে।”\nপ্রথমতঃ এতিম ও সমাজের বঞ্চিত লোকদের সঙ্গে এমন ব্যবহার করা উচিত যেমন ব্যবহার অন্যরাও আমাদের সন্তানদের সঙ্গে করবে বলে আমরা আশা রাখি।\nদ্বিতীয়তঃ সমাজে ভাল ও মন্দ কাজের প্রতিফল দেখা যায়। এমনকি এই প্রতিফল আমাদের মৃত্যুর পর আমাদের সন্তানদের কাছেও পৌঁছে। তাই আমাদের কাজ-কর্মের সামাজিক প্রতিক্রিয়া সম্পর্কে আমরা যেন অসচেতন না থাকি।\nতৃতীয়তঃ শুধু পোশাক ও খাবারই এতিমদের চাহিদা নয়। তাদের মনের স্নেহের চাহিদা মেটানো আরো গুরুত্বপূর্ণ।\nসূরা নিসার ১০ নম্বর আয়াতে বলা হয়েছে-\n“যারা অন্যায়ভাবে এতিমদের সম্পত্তি গ্রাস করে, নিশ্চয়ই তারা তাদের পেট আগুন দিয়ে পূর্ণ করছে। শীঘ্রই তারা জ্বলন্ত আগুনে জ্বলবে।” (৪:১০)\nএই আয়াতে এতিমদের প্রতি অন্যায় আচরণের প্রকৃত স্বরূপ তুলে ধরে বলা হয়েছে,এতিমদের সম্পদ গ্রাস করা আগুন খাওয়ার সমতুল্য। কারণ, কিয়ামতের সময় তা আগুন হয়ে দেখা দেবে। আমরা এই পৃথিবীতে যা যা করি, তার একটি বাহ্যিক চেহারা রয়েছে। কিন্তু এসব কাজের প্রকৃত চেহারা আমাদের কাছে স্পষ্ট নয়। এসব কাজের প্রকৃত চেহারা পরকালেই স্পষ্ট হবে। পরকালের শাস্তি আমাদের কাজেরই ফল মাত্র। যে এতিমের সম্পদ গ্রাস করে, তার হৃদয় যেমন পুড়বে, তেমনি বিবেকও এই অপরাধের জন্য তাকে দংশন করবে। এই অপরাধ অত্যাচারীর সমস্ত অস্তিত্বকে অগ্নিদগ্ধ করবে।\nআগের আয়াতে এতিমদের ওপর অত্যাচারের সামাজিক প্রভাবের কথা বলা হয়েছে। আর এই আয়াতে এতিমদের সঙ্গে অন্যায় আচরণের সুপ্ত প্রতিফলের কথা উল্লেখ করা হয়েছে, যাতে ঈমানদার লোকেরা এতিমদের সম্পদে হাত দেয়ার আগে এই প্রতিফলের কথা মনে রেখে তা থেকে বিরত হয়। এই আয়াতের শিক্ষণীয় দিকগুলো হলো,\nপ্রথমত : হারাম সম্পদ ভোগ করা, বিশেষ করে, এতিমদের সম্পদ গ্রাস করা বাহ্যিকভাবে উপভোগ্য মনে হলেও তা প্রকৃতপক্ষে আত্মা ও বিবেকের জন্য যন্ত্রণাদায়ক এবং এ অপরাধ মানুষের ভালো গুন বিনষ্ট করে।\nদ্বিতীয়ত : পরকালে দোযখের আগুন আমাদের মন্দ কাজেরই প্রতিফল। আল্লাহ তার বান্দাদেরকে কখনও পুড়তে চান না। কিন্তু আমরা আমাদের নিজেদের গোনাহ হতেই অগ্নিদগ্ধ হচ্ছি\n ইসলাম-পূর্বকালে আরব ও অনারব জাতিসমূহের মধ্যে দুর্বল শ্রেণী, ইয়াতীম বালক-বালিকা ও অবলা নারী চিরকালই যুলুম-নির্যাতনের স্বীকার ছিল। প্রথমতঃ তাদের কোনো অধিকারই স্বীকার করা হত না। কোনো অধিকার স্বীকার করা হলেও পুরুষের কাছ থেকে তা আদায় করে নেয়ার সাধ্য কারো ছিল না। ইসলামই সর্বপ্রথম তাদের ন্যায্য অধিকার প্রদান করে। এরপর সব অধিকার সংরক্ষণেরও চমৎকার ব্যবস্থা গ্রহণ করে। উত্তরাধিকার আইনেও জগতের সাধারণ জাতিসমূহ সমাজের উভয় প্রকার অঙ্গকে তাদের স্বাভাবিক ও ন্যায্য অধিকার থেকে বঞ্চিত করে রেখেছিল। আরবদের নিয়মই ছিল এই যে, যারা অশ্বারোহন করে এবং শক্রদের মোকাবিলা করে তাদের অর্থ-সম্পদ লুট করার যোগ্যতা রাখে, তারাই শুধু উত্তরাধিকারের যোগ্য হতে পারে। [রুহুল মা’আনী] বলাবাহুল্য, বালক-বালিকা ও নারী উভয় প্রকার দুর্বল শ্রেণী এ নিয়মের আওতায় পড়ে না। তাই তাদের নিয়ম অনুযায়ী শুধু যুবক ও বয়ঃপ্রাপ্ত পুত্রই ওয়ারিশ হতে পারত। কন্যা কোনো অবস্থাতেই ওয়ারিশ বলে গণ্য হত না, প্রাপ্ত বয়স্কা হোক কিংবা অপ্রাপ্ত বয়স্কা। পুত্র সন্তানও অপ্রাপ্ত বয়স্ক হলে সে উত্তরাধিকারের যোগ্য বলে বিবেচিত হত না। রাসূল সাল্লাল্লাহু ‘আলাইহি ওয়াসাল্লামের আমলে একটি ঘটনা সংঘটিত হল, সাদ ইবন রবী’ রাদিয়াল্লাহু আনহুর স্ত্রী রাসূল সাল্লাল্লাহু ‘আলাইহি ওয়াসাল্লামের কাছে এসে বললেন, হে আল্লাহর রাসূল! এ দুটি সাদ ইবন রবী’র কন্যা। তাদের বাবা আপনার সাথে উহুদের যুদ্ধে শহীদ হয়ে গেল। আর তাদের চাচা তাদের সমস্ত সম্পদ নিয়ে গেল। তাদের জন্য কোনো সম্পদই বাকী রাখল না, অথচ সম্পদ না হলে তাদের বিয়েও হয় না। তখন রাসূল সাল্লাল্লাহু ‘আলাইহি ওয়াসাল্লাম বললেন, আল্লাহ এর ফয়সালা করবেন। ফলে মীরাসের আয়াত নাযিল হয়। তখন রাসূল সাল্লাল্লাহু ‘আলাইহি ওয়াসাল্লাম তাদের চাচার কাছে লোক পাঠান এবং বলেন, তুমি সা‘দের কন্যাদ্বয়কে দুই-তৃতীয়াংশ সম্পদ এবং তাদের মা-কে এক-অষ্টমাংশ দিয়ে দাও। আর যা বাকী থাকবে তা তোমার। [আবু দাউদ ২৮৯১, ২৮৯২, তিরমিযী ২০৯২. ইবন মাজাহ ২৭২০, মুসনাদে আহমাদ ৩/৩৫২]\nজাবের ইবন আব্দুল্লাহ রাদিয়াল্লাহু আনহুমা বলেন, আমি অসুস্থ হলে রাসূল সাল্লাল্লাহু ‘আলাইহি ওয়াসাল্লাম আমাকে দেখতে আসেন। আমি বেহুশ হয়ে পড়ে ছিলাম, তিনি আমার উপর তার ওযুর পানি ছিটিয়ে দিলে আমি চেতনা ফিরে পেয়ে বললাম, হে আল্লাহর রাসূল, মীরাস কার জন্য? আমার তো কেবল ‘কালালাই ওয়ারিশ হবে। অর্থাৎ আমার পিতৃকুলের কেউ নেই বা সন্তান-সন্তুতি নেই। তখন এ আয়াত নাযিল হয়। [বুখারী ১৯৪, ৪৫৭৭, মুসলিম ১৬১৬]\nঅন্য এক বর্ণনায় ইবন আব্বাস রাদিয়াল্লাহু আনহুমা বলেন, তখনকার সময়ে সম্পদ শুধু ছেলেকেই দেয়া হত, আর পিতা-মাতার জন্য ছিল অসীয়ত করার নিয়ম। তারপর আল্লাহ তা’আলা তা পরিবর্তন করে যা তিনি পছন্দ করেন তা নাযিল করেন এবং ছেলেকে দুই মেয়ের অংশ দেন আর পিতা-মাতা প্রত্যেকের জন্য ছয় ভাগের এক ও তিন ভাগের এক নির্ধারণ করেন। স্ত্রীর জন্য আট ভাগের এক ও চার ভাগের এক নির্দিষ্ট করেন। স্বামীকে অর্ধেক অথবা চার ভাগের এক অংশ দেন। [বুখারী ৪৫৭৮]\n রাসূলুল্লাহ সাল্লাল্লাহু ‘আলাইহি ওয়া সাল্লাম বলেছেন, ‘তোমরা নির্ধারিত ফরয অংশসমূহ দেয়ার পর সবচেয়ে কাছের পুরুষ লোককে প্রদান করবে।’ [মুসলিম ১৬১৫]\nতাই পুত্রের তুলনায় পৌত্র অধিক অভাবগ্রস্ত হলেও (اَقْرَبُوْنَ) এর আইনের দৃষ্টিতে সে ওয়ারিশ হতে পারে না। কেননা পুত্রের উপস্থিতিতে সে নিকটতম আত্মীয় নয়। কুরআনে উল্লেখিত মূলনীতির ভিত্তিতে ইয়াতীম পৌত্রের উত্তরাধিকারিত্বের প্রশ্নটির অকাট্য সমাধান আপনা-আপনি বের হয়ে আসে। তার অভাব দূর করার জন্য অন্যান্য ব্যবস্থা অবলম্বন করা হয়েছে। এমনি এক ব্যবস্থা পরবর্তী আয়াতে বর্ণিত হবে। এ প্রশ্নে প্রাশ্চাত্যভক্ত নবশিক্ষিতদের ছাড়া কেউ দ্বিমত করেনি। সমগ্র মুসলিম সম্প্রদায় আজ পর্যন্ত কুরআন ও হাদীসের সুস্পষ্ট বর্ণনা থেকে এ কথাই বুঝে এসেছে যে, পুত্র বিদ্যমান থাকা অবস্থায় পৌত্র উত্তরাধিকার স্বত্ব পাবে না, তার পিতা বিদ্যমান থাকুক অথবা মারা যাক। এখন কুরআনী ব্যবস্থার সৌন্দর্য লক্ষ্য করুন। একদিকে স্বয়ং কুরআনেরই বর্ণিত সুবিচার ভিত্তিক বিধান এই যে, নিকটবতী আত্মীয় বর্তমান থাকলে দূরবর্তী আত্মীয় বঞ্চিত হবে, অপরদিকে বঞ্চিত দূরবর্তী আত্মীয়ের মনোবেদনা ও নৈরাশ্যকেও উপেক্ষা করা হয়নি। এর জন্য একটি স্বতন্ত্র আয়াতে নির্দেশ দেয়া হয়েছে, “যেসব দূরবর্তী, ইয়াতীম, মিসকীন পরিত্যক্ত সম্পত্তির অংশ থেকে বঞ্চিত হচ্ছে, যদি তারা বন্টনের সময় উপস্থিত থাকে, তবে অংশীদারদের নৈতিক দায়িত্ব হচ্ছে এ মাল থেকে স্বেচ্ছায় তাদেরকে কিছু দিয়ে দেয়া। এটা তাদের জন্য এক প্রকার সদকা ও সওয়াবের কাজ।” [সূরা আন-নিসা ৮] তাছাড়া ইসলাম অসীয়ত করার একটি দায়িত্ব মানুষকে দিয়েছে। দাদা যখনই তার নাতিকে বঞ্চিত দেখবে, তখন তার উচিত হবে এক তৃতীয়াংশের মধ্যে তার জন্য অসিয়ত করা। [আত-তাফসীরুস সহীহ] কারণ, ওয়ারিশদের জন্য অসিয়ত নেই সুতরাং অসিয়তের সর্বোত্তম ক্ষেত্র হচ্ছে নিকটাতীয় অথচ কোনো কারণে ওয়ারিশ হচ্ছে না, এমন লোকদের জন্য তা গুরুত্বের সাথে সম্পাদন করা। এ রকম অবস্থায় অসিয়ত করা কোনো কোনো আলেমের নিকট ওয়াজিব ।\n কুরআনুল করীম কন্যাদেরকে অংশ দেয়ার প্রতি এতটুকু গুরুত্ব আরোপ করেছে যে, কন্যাদের অংশকে আসল ভিত্তি সাব্যস্ত করে এর অনুপাতে পুত্রদের অংশ ব্যক্ত করেছে। অর্থাৎ ‘দুই কন্যার অংশ এক পুত্রের অংশের সমপরিমাণ’ বলার পরিবর্তে ‘এক পুত্রের অংশ দুই কন্যার অংশের সমপরিমাণ’ বলে ব্যক্ত করা হয়েছে। অনেকেই বোনদেরকে অংশ দেয় না এবং বোনেরা এ কথা চিন্তা করে অনিচ্ছাসত্ত্বেও চক্ষুলজ্জার খাতিরে ক্ষমা করে দেয় যে, পাওয়া যখন যাবেই না তখন ভাইদের সাথে মন কষাকষির দরকার কী। এরূপ ক্ষমা শরীয়তের আইনে ক্ষমাই নয়; ভাইদের জিম্মায় তাদের হক পাওনা থেকে যায়। যারা এভাবে ওয়ারিশী স্বত্ব আত্মসাৎ করে, তারা কঠোর গোনাহগার। তাদের মধ্যে আবার নাবালেগা কন্যাও থাকে। তাদেরকে অংশ না দেয়া দ্বিগুণ গোনাহ৷ এক গোনাহ্ শরীয়তসম্মত ওয়ারিশের অংশ আত্মসাৎ করার এবং দ্বিতীয় গোনাহ ইয়াতীমের সম্পত্তি হজম করে ফেলার। এরপর আরো ব্যাখ্যা সহকারে কন্যাদের অংশ বর্ণনা করে বলা হয়েছে যে, যদি পুত্র সন্তান না থাকে, শুধু একাধিক কন্যাই থাকে, তবে তারা পরিত্যক্ত সম্পত্তির তিন ভাগের দুই ভাগ পাবে। এতে সব কন্যাই সমান অংশীদার হবে। অবশিষ্ট তিন ভাগের এক অন্যান্য ওয়ারিশ যেমন মৃত ব্যক্তির পিতা-মাতা, স্ত্রী অথবা স্বামী প্রমূখ পাবে। কন্যাদের সংখ্যা দুই বা তার বেশী হলে দুই-তৃতীয়াংশের মধ্যে তারা সমান অংশীদার হবে।\n কাতাদা বলেন, সন্তানরা মাকে এক তৃতীয়াংশ থেকে কমিয়ে এক ষষ্টাংশে নিয়ে এসেছে, অথচ তারা নিজেরা ওয়ারিশ হয় নি। যদি একজন মাত্র সন্তান থাকে তবে সে তার মায়ের অংশ কমাবে না। কেবল একের অধিক হলেই কমাবে। আলেমগণ বলেন, মায়ের অংশ কমানোর কারণ হচ্ছে, মায়ের উপর তাদের বিয়ে বা খরচের দায়িত্ব পড়ে না। তাদের বিয়ে ও খরচাদির দায়িত্ব তাদের বাপের উপর। তাই তাদের মায়ের অংশ কমানো যথার্থ হয়েছে। [তাবারী; ইবন কাসীর; আত-তাফসীরুস সহীহ]\n এখানে শরীআতের নীতি হচ্ছে এই যে, মৃত ব্যক্তির সম্পত্তি থেকে প্রথমে শরীআত অনুযায়ী তার কাফন-দাফনের ব্যয় নির্বাহ করা হবে। এতে অপব্যয় ও কৃপণতা উভয়টি নিষিদ্ধ। এরপর তার ঋণ পরিশোধ করা হবে। যদি ঋণ সম্পত্তির সমপরিমাণ কিংবা তারও বেশী হয়, তবে কেউ ওয়ারিশী স্বত্ব পাবে না এবং কোনো ওসিয়ত কার্যকর হবে না। পক্ষান্তরে যদি ঋণ পরিশোধের পর সম্পত্তি অবশিষ্ট থাকে কিংবা ঋণ একেবারেই না থাকে, তবে সে কোনো ওসিয়ত করে থাকলে এবং তা গোনাহর ওসিয়ত না হলে অবশিষ্ট সম্পত্তির এক-তৃতীয়াংশ থেকে তা কার্যকর হবে। যদি সে তার সমস্ত সম্পত্তি ওসিয়ত করে যায় তবুও এক-তৃতীয়াংশের অধিক ওসিয়ত কার্যকর হবে না। মোটকথা, ঋণ পরিশোধের পর এক-তৃতীয়াংশ সম্পত্তিতে ওসিয়ত কার্যকর করে অবশিষ্ট সম্পত্তি শরীআতসম্মত ওয়ারিশদের মধ্যে বন্টন করতে হবে। ওসিয়ত না থাকলে ঋণ পরিশোধের পর সমস্ত সম্পত্তি ওয়ারিশদের মধ্যে বন্টন করতে হবে। [তাবারী; আত-তাফসীরুস সহীহ]\nবন্টনের ব্যাপারে হাদীসে এসেছে, মিকদাম ইবন মাদীকারব বলেন, রাসূলুল্লাহ সাল্লাল্লাহু ‘আলাইহি ওয়া সাল্লাম বলেছেন, আল্লাহ তোমাদেরকে সবচেয়ে নিকটতমের ব্যাপারে নির্দেশ দিচ্ছেন, তারপর পরের নিকটতম ব্যক্তি। [মুসনাদে আহমাদ ৪/১৩১]\n অর্থাৎ তোমাদের পিতা ও সন্তানের মধ্যে কার দ্বারা তোমরা দুনিয়া ও আখেরাতে সবচেয়ে বেশী লাভবান হবে, তা বলতে পার না। [আত-তাফসীরুস সহীহ] ইবন আব্বাস বলেন, তোমাদের পিতা ও সন্তানদের মধ্যে যে আল্লাহর বেশী অনুগত, সে কিয়ামতের দিন বেশী উঁচু স্তরে অবস্থান করবে; কেননা আল্লাহ্ তা’আলা মুমিনদের পরস্পরের জন্য পরস্পরের সুপারিশ গ্রহণ করবেন। [তাবারী]\nতোমাদের স্ত্রীদের পরিত্যক্ত সম্পত্তির অর্ধেক তোমাদের জন্য, যদি তাদের কোনো সন্তান না থাকে এবং তাদের সন্তান থাকলে তোমাদের জন্য তাদের পরিত্যক্ত সম্পত্তির চার ভাগের এক ভাগ; ওসিয়াত পালন এবং ঋণ পরিশোধের পর। তোমাদের সন্তান না থাকলে তাদের জন্য তোমাদের পরিত্যক্ত সম্পত্তির চার ভাগের এক ভাগ, আর তোমাদের সন্তান থাকলে তাদের জন্য তোমাদের পরিত্যক্ত সম্পত্তির আট ভাগের এক ভাগ; তোমরা যা ওসিয়াত করবে তা দেয়ার পর এবং ঋণ পরিশোধের পর । আর যদি কোনো পুরুষ অথবা নারীর ‘কালালাহ ’ বা পিতা-মাতা ও সন্তানহীন উত্তরাধিকারী হয়, আর থাকে তার এক বৈপিত্রেয় ভাই বা বোন, তবে প্রত্যেকের জন্য ছয় ভাগের এক ভাগ। তারা এর বেশি হলে সবাই সমান অংশীদার হবে তিন ভাগের এক ভাগে; এটা যা ওসিয়াত করা হয় তা দেয়ার পর এবং ঋণ পরিশোধের পর, কারো ক্ষতি না করে । এ হচ্ছে আল্লাহর নির্দেশ। আর আল্লাহ সর্বজ্ঞ, সহনশীল।\n উক্ত বর্ণনায় স্ত্রীর অংশ নির্ধারণ করা হয়েছে। প্রথমে স্বামীর অংশ ব্যক্ত করা হয়েছে। মৃতা স্ত্রীর যদি কোনো সন্তান না থাকে, তবে ঋণ পরিশোধ ও ওসিয়ত কার্যকর করার পর স্বামী তার সম্পত্তির অর্ধেক পাবে। অবশিষ্ট অর্ধেক থেকে অন্যান্য ওয়ারিশ যেমন মৃতার পিতা-মাতা, ভাই-বোন যথারীতি অংশ পাবে। মৃতার যদি সন্তান থাকে, এক বা একাধিক -পুত্র বা কন্যা, এ স্বামীর ঔরসজাত হোক বা পূর্ববর্তী কোনো স্বামীর ঔরসজাত, তবে বর্তমান স্বামী ঋণ পরিশোধ ও ওসিয়ত কার্যকর করার পর মৃতার সম্পত্তির এক-চতুর্থাংশ পাবে। অবশিষ্ট তিন-চতুর্থাংশ অন্যান্য ওয়ারিশরা পাবে। পক্ষান্তরে যদি স্বামী মারা যায় এবং তার কোনো সন্তান না থাকে, তবে ঋণ পরিশোধ ও ওসিয়ত কার্যকর করার পর স্ত্রী মোট সম্পত্তির এক-চতুর্থাংশ পাবে। আর যদি মৃত স্বামীর সন্তান থাকে, এ স্ত্রীর গর্ভজাত হোক কিংবা অন্য স্ত্রীর, তবে ঋণ পরিশোধ ও ওসিয়ত কার্যকর করার পর স্ত্রী আট ভাগের এক ভাগ পাবে। স্ত্রী একাধিক হলেও উক্ত বিবরণ অনুযায়ী এক অংশ সকল স্ত্রীর মধ্যে সমহারে বন্টন করা হবে। অর্থাৎ প্রত্যেক স্ত্রীই এক-চতুর্থাংশ কিংবা এক-অষ্টমাংশ পাবে না, বরং সবাই মিলে এক-চতুর্থাংশ কিংবা এক-অষ্টমাংশে অংশীদার হবে। উভয় অবস্থাতে স্বামী অথবা স্ত্রীর অংশ দেয়ার পর যা অবশিষ্ট থাকবে, তা তাদের অন্যান্য ওয়ারিশদের মধ্যে বন্টন করা হবে। তবে প্রথমে দেখা উচিত যে, যদি স্ত্রীর মাহ্‌র পরিশোধ করা না হয়ে থাকে, তবে অন্যান্য ঋণের মতই প্রথমে মোট পরিত্যক্ত সম্পত্তি থেকে মাহ্‌র পরিশোধ করার পর ওয়ারিশদের মধ্যে বন্টন করা হবে। মাহারানা দেয়ার পর স্ত্রী ওয়ারিশী স্বত্বে অংশীদার হবার দরুন এ অংশও নেবে। মাহ্‌র পরিশোধ করার পর যদি মৃত স্বামীর সম্পত্তি অবশিষ্ট না থাকে, তবে অন্যান্য ঋণের মত সম্পূর্ণ সম্পত্তি মাহ্‌র বাবদ স্ত্রীকে সমর্পণ করা হবে এবং কোনো ওয়ারিশই অংশ পাবে না।\n ‘কারো ক্ষতি না করে’ এ কথার দু’টি দিক আছে। প্রথমত, মৃত ব্যক্তি যেন ওসিয়ত বা ঋণের মাধ্যমে কাউকে ক্ষতিগ্রস্ত না করে। ওসিয়ত করা কিংবা নিজের যিম্মায় ভিত্তিহীন ঋণ স্বীকার করার মাধ্যমে ওয়ারিশদেরকে বঞ্চিত করার ইচ্ছা লুকায়িত না রাখে। এ রকমের ইচ্ছাকে কার্যে পরিণত করা কঠোরভাবে নিষিদ্ধ ও কবিরা গোনাহ। দ্বিতীয়ত, যারা কালালাহ জনিত ওয়ারিশ তারাও যেন মৃত ব্যক্তির ন্যায়সঙ্গত অসিয়ত কার্যকরণে কোনো প্রকার বাধা না দেয়। ইবন আব্বাস বলেন, ওসিয়্যতে ক্ষতিগ্রস্ত করা কবীরা গোনাহের অন্তর্ভুক্ত। [তাবারী]\nTagged ১২শ শ্রেণির কুরআন মাজিদ এসাইনমেন্ট উত্তর ৫ম সপ্তাহের এসাইনমেন্ট সমাধান ২০২১২০২২ সালের আলিম পরীক্ষার্থীদের ২য় সপ্তাহের অ্যাসাইনমেন্ট প্রকাশ5th week assignment answer alim class 12 quran majeed assignment examiner 20225th week assignment of alim 2022 candidates quran majeed answeralim class 12 quran majeed assignment answer 5th week 2021alim examiner 2022 class 12 sub: quran majeed identity 5th week assignment answer 2021alim madrasah class 12 quran majeed assignment answer 5th week 2021alim madrasah class 12 sub: quran majeed 5th week assignment answer 2021alim quran majeed 5th week assignment answer examiner 2022madrasah alim class 12 quran majeed assignment answer [5th week assignment answer 2021]Quran Majeedquran majeed 5th week assignment answer alim class 12quran majeed alim class 12 assignment answer 5th week 2021আলিম ২০২২ পরীক্ষার্থীদের ১ম সপ্তাহের এ্যাসাইনমেন্ট পৌরনীতি ও সুশাসন উত্তরআলিম কুরআন মাজিদ উত্তর ৫ম সপ্তাহের এ্যাসাইনমেন্ট ২০২২আলিম বিষয়: কুরআন মাজিদ ৫ম সপ্তাহের এ্যাসাইনমেন্ট সমাধান ২০২১আলিম বিষয়:কুরআন মাজিদ ৫ম সপ্তাহের এ্যাসাইনমেন্ট পরীক্ষার্থীদের ২০২২আলিম শ্রেণি: ১২শ কুরআন মাজিদ ৫ম সপ্তাহের এ্যাসাইনমেন্ট সমাধান ২০২১আলিম শ্রেণি: ১২শ বিষয়: কুরআন মাজিদ ৫ম সপ্তাহের এ্যাসাইনমেন্ট সমাধান ২০২১কুরআন মাজিদ ৫ম সপ্তাহের এ্যাসাইনমেন্ট উত্তর আলিমকুরআন মাজিদ আলিম ৫ম সপ্তাহের এ্যাসাইনমেন্ট উত্তরমাদ্রাসার দ্বাদশ শ্রেণির পৌরনীতি ও সুশাসন অ্যাসাইনমেন্ট ১ম সপ্তাহের এসাইনমেন্ট সমাধান ২০২১\n২০১৬-১৭ শিক্ষাবর্ষের Advanced MBA প্রোগ্রামে ব্যবস্থাপনা বিভাগের চূড়ান্ত ফলাফল


গর্ভবতী অবস্থায় কিভাবে বুঝবেন আপনার ছেলে হবে না মেয়ে? জানুন এই 12 টি লক্ষণ দেখে। - Tollytimes.Com\nপ্রথম পাতা/নিউজ/গর্ভবতী অবস্থায় কিভাবে বুঝবেন আপনার ছেলে হবে না মেয়ে? জানুন এই 12 টি লক্ষণ দেখে।\nগর্ভবতী অবস্থায় কিভাবে বুঝবেন আপনার ছেলে হবে না মেয়ে? জানুন এই 12 টি লক্ষণ দেখে।\nটলি Times | Deskপ্রকাশিতঃ January 10, 2022\nনিজস্ব প্রতিবেদন :-পরিবারে যখন কোন নতুন সদস্য আগমন ঘটে তখন পরিবারের সকলের মধ্যে একটা কৌতূহলের সৃষ্টি হয় যে পুত্র সন্তান কন্যা সন্তান আগমন ঘটতে চলেছে তাদের ঘরে। কিন্তু যদিও এটা আইনত অপরাধ ।তবুও অনেকেই বিভিন্ন পরীক্ষা-নিরীক্ষার মাধ্যমে কিন্তু আগে থেকেই জেনে নেয় যে তার গর্ভে পুত্র সন্তান নাকি কন্যা সন্তান বর্তমান রয়েছে ।\nআগে দেখা যেত যদি কন্যা সন্তান থাকতো তাহলে তাকে সেই অবস্থায় মেরে ফেলা হতো ।তাই এটিকে আইনের তত্ত্বাবধানে আনা হয়েছে। এমন কাজ করলে এখন আইনী পদক্ষেপ নেওয়া সম্ভব ।কিন্তু তবুও এই কাজ না করেও আপনি জেনে নিতে পারবেন যে আপনার বাড়িতে পুত্র সন্তান নাকি কন্যা সন্তান আসতে চলেছে কিভাবে জানুন বিস্তারিত।\n১)যদি পুত্র সন্তান জন্ম দেন তাহলে পায়ের পাতা ঠান্ডা হয়ে যায় বেশি মাত্রায় এমন ধরনের লক্ষণের বহিঃপ্রকাশ ঘটলে মনে কোনো সন্দেহ রাখবেন যে ছেলে সন্তানের জন্ম হতে চলেছে।\n২)অন্তসত্তা অবস্থায় যদি পেটর ওপর দিকটা উচু মনে হয় তাহলে কন্যা সন্তান হবে। আর নীচের দিকে মনে হলে পুত্রসন্তান হবে। কিন্তু এই পদ্ধতিগুলি তে সব সময় যে ঠিক জানা যাবে তা বলাও যায় না।\n৩)গর্ভস্থ থাকাকালীন যদি আপনার বেশিরভাগ ক্ষেত্রে মিষ্টি খেতে ইচ্ছা করে তাহলে বুঝবেন যে আপনার পেটে ফুটফুটে একটি কন্যাসন্তান রয়েছে ।\n৪)আপনি গর্ভবস্থায় যখন ঘুমান তখন যদি নিজের অজান্তেই বেশিরভাগ সময় ডান দিক ফিরে শুয়ে থাকেন তাহলে আপনার কোলে একটি কন্যা সন্তান আসতে চলেছে।\n৫)গর্ভে থাকাকালীন মর্নিং সিকনেস অর্থাৎ অলসতা প্রত্যেকে মেয়েদের হয়ে থাকে । কিন্তু এই অলসতার পরিমাণের উপর নির্ভর করছে আপনার গর্ভের সন্তানের লিঙ্গ । যদি আপনি একটু বেশি অনুভব করেন তাহলে বুঝবেন যে আপনার গর্ভে থাকা সন্তানটি একটি কন্যা সন্তান । আর যদি কম অনুভব করেন তাহলে জানবি পুত্র সন্তান।\n৬)গর্ভাবস্থায় যদি আপনার ত্বকের কোনো সমস্যা দেখা যায় তাহলে ধরে নিতে পারেন যে আপনার গর্ভে কন্যা সন্তান রয়েছে কারণ পুত্র সন্তান হলে ত্বকের তেমনভাবে কোন সমস্যার পরিলক্ষিত হয় না।\n৭)গর্ভাবস্থায় যদি আপনার চুল খুব পাতলা ও উজ্জলতাহীন হয়ে পরে তাহলে আপনি একটা ফুটফুটে কন্যা সন্তান জন্ম দিতে চলেছেন। আর আপনার গর্ভে পুত্র সন্তান থাকলে আপনার চুল আরো সুন্দর হয়ে উঠবে।এই সমস্ত লক্ষণগুলি যদি আপনার মধ্যে রাখা যায় তাহলে নিশ্চিন্তে থাকুন কারণ আপনার ঘরের লক্ষী আসতে চলেছে ।\n৮)সাইকোলজি অনুযায়ী আপনার গর্ভবস্থায় যদি আপনার মন খুব ভালো থাকে, আপনি খুব শৃঙ্ক্ষলা পরায়ন থাকেন তাহলে আপনি কন্যা সন্তানের মা হবেন। আর আপনি যদি ক্লামজি মুডে থাকেন তাহলে আপনি পুত্র সন্তানের মা হবেন।\n৯) গর্ভবস্থা কালীন একটি গ্লাসে জল ও বেকিং সোডা নিন, তাতে আপনার একটু ইউরিন মেশান। যদি সেটা কোন বিক্রিয়া না করে তাহলে আপনার কন্যা সন্তান হবে, আর যদি সেটা বিক্রিয়া করে ফেনা ওঠে আর ফিজি শব্দ হয় তহলে পুত্র সন্তান হবে।\n১০) গর্ভবস্থায় মেয়েদের ইউরিনের পরিবর্তন দেখা যায়। যদি মাঝে মধ্যে প্রস্রাবের রঙ পালটে সাদা ঘোলাটে হয়ে যায় তাহলে আপনি এক কন্যা সন্তানের জন্ম দিতে চলেছেন।\n১১)গর্ভবতী থাকাকালীন যদি আপনার তলপেটে সামান্য পরিমান ভারী লাগে তাহলে এমনটা ধরে নেওয়া যেতে পারে যখন পুত্র সন্তান হতে চলেছে ।\n১২) গর্ভাবস্থায় থাকাকালীন যদি আপনার বা দিকের স্তনের তুলনায় ডান দিকের স্তন অতিরিক্ত বৃদ্ধি ঘটে তাহলে এমনটা অনুমান করা যেতেই পারে আপনার গর্ভে কন্যা সন্তান রয়েছে।\n12 tips for pregnency bengali news pregnency test


শিশু অপহরণের পর ধর্ষণসহ শিকার আরো ৫ : আটক ৭\nবরিশালে তরুণীর বাসায় হামলা করে জোরপূর্বক পালাক্রমে ধর্ষণ করা হয়েছে। ঝিনাইদহের চেতনানাশক ওষুধ খাইয়ে স্কুলছাত্রীকে গণধর্ষণের অভিযোগ পাওয়া গেছে। রংপুরের গঙ্গাচড়ায় ধর্ষণের পর জোরপূর্বক গর্ভপাতের ঘটনা ঘটেছে। এছাড়া নওগাঁয় চাকরির প্রলোভনে কলেজছাত্রী, কুড়িগ্রামে ১৪ বছরের এক শিশু ও বরিশালে প্রেমিকাকে (১৬) একাধিকবার ধর্ষণের পর ভিডিও ধারণ সামাজিক যোগাযোগমাধ্যম ফেসবুকে ছড়িয়ে দেয়ার অভিযোগে মামলা দায়ের করা হয়েছে। এদিকে, বিভিন্ন স্থানে ধর্ষন মামলায় ৭ জনকে আটক করেছে আইনশৃঙ্খলা বাহিনী।\nবরিশাল : বরিশাল নগরীর ২৩ নম্বর ওয়ার্ডের ইসলামপাড়া এলাকায় বাসায় ঢুকে এক তরুণীকে (২৫) গণধর্ষণের অভিযোগ উঠেছে। এ ঘটনায় দুই যুবককে গ্রেফতার করেছে পুলিশ। বৃহস্পতিবার বিকেলে এ ঘটনায় দায়ের হওয়া মামলায় ওই দুই যুবককে আদালতের মাধ্যমে কারাগারে পাঠানো হয়েছে।\nকোতয়ালী মডেল থানা পুলিশের পরিদর্শক (ইন্সপেক্টর) মো. আসাদুজ্জামান জানান, কয়েক দিন আগে কাজের জন্য শরীয়তপুর থেকে বরিশালে আসেন ওই তরুণী। তার দুরাবস্থার কথা শুনে জুয়েল মল্লিক ও লাকি বেগম দম্পতি তাকে বাসায় আশ্রয় দেন। এরই মধ্যে স্থানীয় কয়েকজন বখাটে যুবকের নজর পড়ে ওই যুবতীর ওপর। বুধবার রাতে অনৈতিক কর্মকাÐের অভিযোগ তুলে আশ্রয়দাতার বাসায় হামলা চালায় স্থানীয় কয়েকজন বখাটে যুবক। তারা জুয়েল মল্লিককে মারধর করে ঘরের একটি কক্ষে আটকে রাখে এবং পাশের ঘরে ওই তরুণীকে পালাক্রমে ধর্ষণ করে। পরে ওই তরুণীর সঙ্গে জুয়েল মল্লিককে ভয়ভীতি দেখিয়ে উলঙ্গ করে ভিডিও ধারণ করে তারা। পরে তারা জুয়েলের ঘরের ম‚ল্যবান মালামাল লুটসহ ওই তরুণীকে নিয়ে যায়।\nইন্সপেক্টর আসাদুজ্জামান জানান, এ ঘটনায় ওই তরুণীকে আশ্রয়দাতা মো. জুয়েল মল্লিক বাদী হয়ে থানায় ছয়জনকে অভিযুক্ত করে মামলা করেছেন। ফরিদ ও আলামিনকে আদালতের মাধ্যমে কারাগারে পাঠানো হয়েছে।\nএদিকে, প্রেমিকাকে (১৬) একাধিকবার ধর্ষণের পর ভিডিও ধারণ করে প্রেমিক। একই সঙ্গে ধর্ষণের ওসব ভিডিও ও ছবি সামাজিক যোগাযোগমাধ্যম ফেসবুকে ছড়িয়ে দেয়া হয়। বরিশাল সদর উপজেলার চরকাউয়া ইউনিয়নের চরকরনজি গ্রামে এ ঘটনা ঘটে। এ ঘটনায় মামলা হয়েছে। মামলার পর অভিযান চালিয়ে প্রেমিক রায়হান হাসান হাওলাদারকে গ্রেফতার করেছে পুলিশ। বৃহস্পতিবার বিকেলে রায়হানকে আদালতের মাধ্যমে কারাগারে পাঠানো হয়। রায়হান নগরীর ভিআইপি কলোনি এলাকার বাসিন্দা।\nঝিনাইদহ : ঝিনাইদহের কালীগঞ্জে ৭ম শ্রেণির এক ছাত্রীকে চেতনানাশক ওষুধ খাইয়ে গণধর্ষণের অভিযোগ উঠেছে। গত বুধবার রাতে উপজেলার হাসিলবাগ গ্রামে এ ঘটনা ঘটে।\nঝিনাইদহের অতিরিক্ত পুলিশ সুপার (সদর সার্কেল) কনক কুমার দাস বলেন পুলিশ অভিযান চালিয়ে মূল অভিযুক্ত প্রিন্স হোসেন ও নয়ন হোসেনকে গ্রেফতার করেছে।\nএদিকে, ঝিনাইদহ পৌর এলাকার খাজুরা গ্রামের ৭ম শ্রেণির এক ছাত্রীকে গণধর্ষনের অভিযোগে রুহুল আমীন নামে আরো এক ধর্ষককে গ্রেফতার করেছে র‌্যাব। গতকাল বৃহস্পতিবার ঝিনাইদহের কালীগঞ্জ উপজেলার রামনগর গ্রামে আসামির মামা শিমুলের বাড়িতে অভিযান চালিয়ে রুহুল আমীনকে গ্রেফতার করা হয়। এই নিয়ে পুলিশ ও র‌্যাব অভিযান চালিয়ে গনধর্ষন মামলার ৩ আসামিকেই পর্যায়ক্রমে গ্রেফতার করা হলো।\nরংপুর : রংপুরের গঙ্গাচড়ায় জোর করে প্রেমিকার গর্ভপাত করানোর অভিযোগ উঠেছে এক প্রেমিকের বিরুদ্ধে। এ ঘটনায় বুধবার বিকেলে পরিবারের লোকজনসহ গর্ভপাতকৃত ওই সন্তান ব্যাগে ভরে থানায় গিয়ে প্রেমিক ও তার বন্ধুর বিরুদ্ধে মামলা করেছেন তরুণী। মামলা ও ভুক্তভোগীর পরিবার স‚ত্র জানায়, উপজেলার বড়বিল ইউনিয়নের লাঙ্গলেরহাট ঘাঘটটারী এলাকার উচ্চ মাধ্যমিক প্রথম বর্ষের ওই ছাত্রীর সঙ্গে ভাংনী এলাকার বিশাদুর রহমানের ছেলে জনির প্রেমের সর্ম্পক গড়ে ওঠে। মেয়েটিকে বিয়ের প্রলোভন দেখিয়ে একাধিকবার ধর্ষণ করে জনি। ফলে মেয়েটি অন্তঃসত্ত¡া হয়ে পড়ে। এক পর্যায়ে মেয়েটি জনিকে বিষয়টি জানিয়ে বিয়ের জন্য চাপ দেয়। কিন্তু জনি বিভিন্নভাবে টালবাহনা করে সময় অতিবাহিত করে ।\nমেয়েটি জানান, গত সোমবার বিকেলে রংপুর শহরের একটি ক্লিনিকে কর্মরত জনির বন্ধু শিমুল আমার কাছে এসে জনির সঙ্গে বিয়ের কথা বলে আমাকে নিয়ে যায়। সেখানে শিমুল তার কর্মরত ক্লিনিকে আমাকে বসিয়ে রাখে এবং জনি ঢাকা থেকে রওনা হয়েছে বলে জানায়। অপেক্ষার এক পর্যায়ে শিমুল জনির কথামতো কৌশলে খাবারের সঙ্গে ওষুধ মিশিয়ে খাওয়ালে আমি ঘুমিয়ে পড়ি। পরদিন গত মঙ্গলবার সকালে আমার গর্ভপাত হয়ে ৬ মাসেরও বেশি বয়সের সন্তান নষ্ট হয়ে যায়। আমি উপায় না পেয়ে ওই নষ্ট সন্তানকে কৌশলে ব্যাগে ভরে বাড়িতে নিয়ে আসি।’ গঙ্গাচড়া মডেল থানা পুলিশের ভারপ্রাপ্ত কর্মকর্তা (ওসি) মশিউর রহমান বলেন, অভিযোগ পেয়েছি। তদন্ত করে প্রয়োজনীয় আইনগত ব্যবস্থা গ্রহণ করা হবে।\nনওগাঁ : চাকরির প্রলোভন দিয়ে একাধিকবার ধর্ষণ করায় অন্তঃসত্ত¡া হয়ে পড়েছেন রাজশাহী মহিলা কলেজের দ্বিতীয় বর্ষের এক শিক্ষার্থী (২১)। এ ঘটনায় তিনি মান্দা থানার মাধ্যমে ঢাকার সাভার থানায় একটি অভিযোগ করেছেন। ধর্ষক সাফিউল আল মাসুম (২৯) চাপাইনবাবগঞ্জ জেলার নাচোল থানার ঘিওন গ্রামের রফিকুল ইসলামের ছেলে। মান্দা থানার ভারপ্রাপ্ত কর্মকর্তা (ওসি) মোজাফ্ফর হোসেন বলেন, ঘটনাটি ঢাকার সাভার থানায়। ওই ছাত্রী ও তার পরিবার আমার কাছে এসেছিল। তখন সাভারে মামলা করার জন্য তাদের আইনগত পরামর্শ দেয়া হয়।\nকুড়িগ্রাম : কুড়িগ্রাম সদর উপজেলার কাঁঠালবাড়ী ইউনিয়নে ১৪ বছরের এক শিশুকে অপহরণ করে ধর্ষণের অভিযোগ পাওয়া গেছে। এ ঘটনায় ভুক্তভোগী শিশুটি বাদী হয়ে থানায় মামলা করলে গ বুধবার রাতে পুলিশ অভিযুক্ত রাজু আহমেদ নামে এক যুবককে গ্রেফতার করে। গতকাল দুপুরে আদালতের মাধ্যমে তাকে জেল হাজতে প্রেরণ করা হয়েছে। রাজু আহমেদ একই ইউনিয়নের শিবরাম ফকির পাড়ার আজিজুল হকের ছেলে বলে জানা গেছে।\nAiyub Rahman ২৩ আগস্ট, ২০১৯, ১:৫১ এএম says :00\nএকদিনের জন্য গুম, খুন, র্ধষন, র্দূনিতী, মহা সড়কে লাশের মিছিল,কথিত বন্দুক যুদ্ধ, কথিত গুজব, তথা লাশ বিহীন বাংলাদেশ চাই। কেউ দিতে পারবেন। আসলে কিসের উন্নয়ন হচ্ছে! কথিত বুদ্ধিজিবী ছাড়া সবার মতামত চাই।\nRafiqul Islam Rakib ২৩ আগস্ট, ২০১৯, ১:৫৩ এএম says :00\nআমাদের দেশে ধর্ষন শাস্তি এমন আইন করতে হবে যে আদালতে মামলা করার দরকার নেই জনসাধারণ ধরে মাটিতে মাজা পর্যন্ত পুঁতে পাথর মারে মারতে হবে তাও আবার জনসাধারণের সম্মুখে\nIbrahim Khalil Mamun ২৩ আগস্ট, ২০১৯, ১:৫৪ এএম says :00\nপ্রকাশ্যে ব্রাসফায়ার করা হোক।।\nজুয়েল রানা ২৩ আগস্ট, ২০১৯, ১:৫৪ এএম says :00\nযারা এদের বিচার করতে পারতেছেনা।তারা যেন পদত্যাগ করে\nNawroz Khan Chowdhury ২৩ আগস্ট, ২০১৯, ১:৫৪ এএম says :00\nধর্ষণে জর্জরিত এই দেশে নাই কোন বিচার। ধর্ষকরা ত প্রভাবশালী।\nJayed Hossain ২৩ আগস্ট, ২০১৯, ১:৫৫ এএম says :00\nভারত থেকে সবকিছু আমদানি করা হয় ভাল, কিন্তু ধর্ষণটা কেন আমদানি করা হল??\nShima Akter ২৩ আগস্ট, ২০১৯, ১:৫৫ এএম says :00\nঅপরাধীর কঠিন বিচার করতে হবে।\nMaa Moon ২৩ আগস্ট, ২০১৯, ১:৫৫ এএম says :00\nআহ। কোথায় বাস করছি আমরা